
FOREWORD 


The world is now approaching the close of 
the twentieth century, but it is unfortunate that 
the majority of the male members of the Khasi 
and Pnar community have not yet been able to 
achieve the status of responsible manhood, 
which is the prevailing custom in other parts of 
the world. In our present day society the male 
members of the Khasi and Pnar community 
continue to be subjected to the process of Head- 
shrinking of our tradition and customs, and are 
thereby relegated loan inferior position in rela- 
t ionship to the women-folk of our community. 
The constant contact with other cultural patterns 
makes us constantly aware of our lack of respon- 
sibility, independence and freedom in our social re- 
lationships. The attempt to equate ourselves with 
patrilineal societies only leads to hypocrisy. Social 
and domestic freedom which is such a glorious 
thing is very difficult to achieve, but once it is 
obtained, it will give each one of us added vigour 
to live with purpose and enjoy its lasting fruit 
with a broader outlook on life. It is only then 
that we can lay claim to a life worth-living. 

I dare say that in the heart of every Khasi 
and Pnar there is an inborn sense of courage 
and other attractive qualities which unfortunately 
have been hidden and imprisoned under the 
weight of our traditional custom. I therefore, feel 
that the time has come for us to liberate ourselves 
and break away the chains that have kept us impri- 
soned for such a long period of time. 

It would not be wrong in saying that by 
nature, males are more violent and aggressive, 
whereas the females are endowed with the virtues 
of sympathy, love and tolerance. Unfortunately 
contact with other customs and societies have 
not worked in our favour with the result that the 
females of the Khasi and Pnar community have 
now become more aggressive and violent and the 
males have become progressively more tolerant 
and have consequently been reduced to a secon- 
dary position in the society. The world is con- 
stantly moving close together and it is in this 
context I am greatly aggrieved to find that our 
present customs are bringing about a down-fall 
in all spheres of life, particularly in the social, 
economic and political life of our people. I also 
believe that the domestic imbalance in our society 
is largely responsible for our failure to achieve a 
good life right from our own domestic hearths 
upto the highest level of society. 

Such failures tormented my heart and made 
me realize that we have a duty to shoulder a 
greater responsibility for the betterment of our 
society. 


(J.D. LYNGDOH ) 



KTIEN LAMPHRANC 


Kum ka jingshakri ia la ka ri bad ka jaidbyn- 
riew, nga iohi shaikdar ba ka don ka jingdawa ba 
Kyrkieh bad ba jar-jar jong ka jaidbynriew 
jong ngi ia ki 'riewpyrkhat jong ka baroh, ba kin 
wad ka lad, kum no ban kyllie pal ia ka na ka 
jingtroin ka jong-ka ha ka Khaii ka pateng. ka 
longbriew-manbriew, ka Iongspah-longphew bad 
ka akor ka burom. Namarkata manga hi ialade 
ha la ka jong ka bor pyrkhat bad jingsngewthuh, 
nga sngew, ba ka don ka kamratn kaba ap ia ngi, 
bad kaba ngi dei ban leh kum ka dak ka jingsha- 
kri ia !a ka jong ka jaidbynriew. Bad ba kata 
ka jingshakri kam shong satia tang ha kaba Jong 
ki dkhot jong kano-kano ka Durbar thaw-ain 
(Members of Parliament, Legislative Assembly 
bad District Council) ne da kaba thoh ia ki kot 
iathuhkhana shaphang kiei-kiei kiba la dep (His- 
tory), naba kiei kiba la lcit kim lah shuh ban 
wanphai, ne ban thaw jingrwai ba bun sur. Hyn- 
rei ka jingshakri ba kordor tam ia la ka jaid- 
bynnew, ka long, kurnno ban hikai, kyntu bad 
bthah ia la ki paru-ri baroh ba kin sngewthuh bad 
nang ia kiei-kiei kiba shisha jong ka jingim. Ha- 
ba ngaong kumne, kata ka mut, ba kin nang ban 
ini ka jingim kaba shongdor kum ki briew, hynrei 
ym tang ban shu mih sha ka Pyrthei (to live pur- 
posefully like human beings, and not just to exist 
like insects). Kata ka mut, ba ngin kdew ia ki 
jingbakla ba mynta jong ka jaidbynriew, khnang 



ba kan Jait na ki Lawei. Lym kumta, u para 
briew un ibein, u Blei un tim duh. 

Kat kum ba ka paw mynta la iohi na ki dak 
ba tyngkrein, ba ki khun shynrang ka ri jong ngi, 
kim don satia kata ka lawei, ha kaba kin pvnshet 
ia la ka jong ka jingim. fCi im shikhmat, bad shi- 
met, kata, haba kren kyllum. Namarkata, ka 
jingiasngewthoh jingmut bad jingiatylli jong ka 
jaitbynriew kam don, bad kumta ruh, ka jing- 
shakri ba shisha ia la ka jong ka jaidbynriew kam 
don. Hynre' uwei pa uwei u khun jong ka u hajir 
tang ia la ka met ka met, bad nangta ka mih ka 
jingpihuin, bisltni bad long kuhiw para mangi. 
Ka jingiatylli bad jingiatrei lang kam don bad 
kumta ka jaidbynriew baroh kawei ka long lyng- 
kar (disorganised). Naba lada ngim don ka nong- 
rim kaba skhem, ngin nym nang ruh ban burom 
ia ki aifi. Lymne kata ka ain kaba ngi thaw da ki 
Dorbar thaw-ain jong ngi kan nym lah long kaba 
trei kam ne myntoi ia ka ri. 

Kum ka nuksa ngan shu kdew hangne harum 
khyndiat. La iohsngew ba uwei u Dkhar bym 
nang kren khasi bha ba u ong kumne 

“ Uto shynrang khasi shna ain, mangi ym sym- 
thu. Ong ym ai khyndew ia ngi. Para lajong pat de 
ai, khun lajong ruh ai. Khyndew pat jong uto te 
ma ngi ioh la ka ion khyndew. Te uto ain aiu 
kumto?' 9 



Ngi rwai “Ri Khasi Ri Khasi nga left iapha” 
Hynrei tang mar shu iapler u phlang ha ha por 
Synrai ngi thang noh da ka ding. Ngin k>hi 4 
(saw) tylli ki dofakha ha wah ngi theb noh da ka 
slum. Bad haba ngi kheit soh-ot ne sohphie ngi 
khylliah bad ngor noh ia ki tnal. Hato kane mo 
dei ka dak jong ka jingieit jong ngi ia ka Ri 
Khasi? Bad kumjuh ruh ngi ju rwai “Tytnmen 
mynhyndai ia ngam iohi shuh, jingkynmaw ia ki 
kan ym dub”, katba bun napdeng jong ngi tang 
ia la ka Kmie-rad bad Kpa-rad tang ar-pateng 
shakhmai mh ngim tip shuh. Haba kumta ngi 
da kynmaw shisha mo ia Rita ki tymraen myn- 
hyndai? Nengi shu ia rwai tang ban thyllan 
ei u thylliej, khlem jingthmu nc khiem jingmut 
ci ei. 

Ka jutang u barim ka ong “Hei ho ka daw- 
jng”. Na ka daw-ing dei ban pynkhuid iym 
kumta yn ym iah ban im khiahkrat, hynrei kin 
khura kan pynkordit lynter ia ka longbynriew. 
Ka roi ka pa parum pareb kynthei sbynrang kan 
nym wan. Ka kamai kajih kan urn, kan ring- 
rngai bad im swai ka long-ing ha baroh ki 
bynta. Bad hangta u wan-ur u wanhap bad u 
poi-pur u poi-hap un nang ioh ka kabu ksiar ban 
ktaid. Namarkata, ka kamram ba kongsantam 
eh jong Id shakri ba shisha jong ka jaidbynriew 
ka long, ban thaw ia kata ka bym shym la den, 
kaba long ka Nbngrim ha- kaba ia kajardbynrietv 
yn tei (Ka Lawei ba kaba ki khun ka ri kin nang 
ban shaniah bad ban pynshet ia la ka jong ka 
jingim). Kumno ruh ba kin nang ban niewkor 



(iv) 

ia la ka jong ka Matti bad umsyep, ba kin nang 
ban niewkor ia ka longtnga ka longkhun, ba kin 
nang ban niewburom ia la ki hynmen ki para, ki 
tymmen ki san, ki kynthei khynnah, ki kur ki 
kha bad ba kin nang rub ban shakri hok ia la ka 
Ing, ka ri bad ka jaidbynriew. Ba kin nang roi 
ruh ha ka Khai ka pateng, ka khih ka kdet, ka 
spah ka phew bad ka akor ka burom. Ba kin ioh 
ruh kata ka jingsngewthuh ka ban btin lynti sha 
ka jingmanbha hynrei ym tang ban shu nangkot 
nangsla. 

Namarkata, ka jingshakri ba shisha bad ba 
kordor ia la ka jaidbynriew, ka dei ban long ka 
jingshynrang jong ka mynsiem, ban nym riej noh 
ban kdew bad pyni paidbah ia ka jingshisha. 
Naba ia ka jingshisha, yn ym lah ban set kut, 
hynrei ka don la ka lynti ban prat bad kan paw 
bad mih hi shabar ha kano ma kano ka por, lada 
ym mynta, hynrei lashai, bad lada ym lashai hyn- 
rei la shisngi, lane ha kano- kano ka sngi, tang ba 
ka dei hi ban mih. 


Dated 23rd Aug. 1979. 
Mawmluh, Cherrapunjl 


1 J. DARNINGH STONE 
/ LYNGDOH. 



I THYMMEI KA LONGBYNRIEW 


Haba la pynmih ia kane ka kot ha ka snem 
1961 , ka la don ka jingiatai-nia kaba shitrhem 
shibun khamtam hapoh Sor, ki ong ba kane ka 
jot ka pei baroh ba la kdew ha kane ka kot kan 
sa duh noh. Bad ba ka ri jong ngi hi shityllup 
kan sa wan dur thymmai hadien ba ngi )a ioh la 
ka jong ka jingsynshar kaba mut ka Jylla lajong 
(Ka Hill State). Kida'ong ruh kan sa bha ka 
kha-ii ka pateng, kan sa roi ka spah ka phew, 
kan sa duna ka jingiaid lyngkar kynthei shynrang 
kumjuh, bad ka akor ka burom kan sa kiew. 
Hynrei ma ngi pat ngi ong ba kam 'ah ban long 
kumta namar kat kum ka bor sngewlhuh jong 
ngi ka nongrim jong ka Lon gbynriew (social 
structure) ka long ka tynrai bah jong kiei kiei 
baioh. Kumba ngi tip ba ka sociology ka dei 
ka tynrai, bad ba ka Politics bad Economics ki 
long tang ki mat ki jong ka, kumta ruh ngi 
sngewdei ba ka social structure ka dei ka nong- 
rim ha kaba halor jong ka dei ban tci ia kiei kiei 
baroh. Hynrei lada shu tsi tang ia ka burom 
jong ka Politic khlem ka nongrim jong ka Long- 
bynriew jong kano kano ka jaidbynriew, kata ka 
jingtei khlem artatien kan long lehnohei, bad 
kata ka jaidbynriew kan ym san da lei lei ruh ha 
baroh ki liang, lait noh tang ha ka iaknieh 
burom. 

Mynta hadien ba ngi la ioh ia ka State (Jylla 
ba pura la ka jong) lajan don shiphew snem, hyn- 
rei lehse baroh kiba bishar bniah kin iahap jing- 
mut b<id ngi ba ngim shym roi bad ba ngim shym 
lait bad ngin ym lait ruh na ki kitei ki apot ba la 



kdew ha kane ka kot 18 (Khatphra) snem 
mynshuwa. Kumta la sngewdei ban pynmih 
biang ia kane ka kot khnang ba kito ki Para ri 
bym shvm la ioh lad ban pule ia ka mynnor, kin 
ioh pat ia ka mvnta. Kumta la pynbeit bad 
pynheh ia ka khyndiat. 

Manga u khun shynrang ka ri, ha ka rta nga 
dang Ivngkot bad dang khyndiat ruh ki sngi ba 
nga iohi, hynrei lyngba ki jingeh, la bun rukom ki 
briew ba ngi ia-khleh. Lyngba ruh ka jingduhlad 
la bun ki kam nga hap ban mad. Haba shipor nga 
shong hangne ha Sor. nga sngewsarong naba nga 
dei u Nongkyndong. Nga laid ruh ha ka kyllcng 
ryngkat bad ka jmgsngewmeng, naba ka dur Rang- 
bah nga kieng nga deng ha baroh shi rynieng. 
Hynrei haba lut ki dong jong ka nga la shang, nga 
diaw ha ka inynsiem, naba k : .ei kiei kiba ki khmat 
jong nga ki wallam ki long kiba kthang bad ba 
itrieni. Kum ’riewpcilngor bad ba bishar bniah 
iajingioh' ban shu niewsting ngam lah, ka long 
ka jingiohi bym itynnad wat la kam isaitmet. Ka 
kdew shaikdar ba ngi mynta ha ka Lawei ngim 
lah pynshet. U ’riewpyrkhat. ha ka khlem lait un 
ngal, hynrei ki riewpathar na ka raimaw-raidieng 
kin kiar. Ka shon ka thar ha ka jabieng naba 
ka long kaba itieng, bad ia Rangbah shisha hi ka 
pynphieng. Naba u Rang khraw jutang um lah 
ban hun tang katba pyniaid ka Mariang, hynrei 
u ieng ka khih ka kdet ban wad jaka ia lawei ban 
pynshet. Katba nga la lah ban kynmaw, jingstad 
ba shisha jong ngi kam pat shym paw. Hato, ka 
jingstad sain-nar u khun ka ri hyndai ha Rang-: 

jyrteh, slumo sha u la Icit theh ? Haba nga iaid 
lyngbabaroh ki surok bah ki jongka, ia nga kimai 
jingsngewbha sal : a, hynrei ia jingpyrkhat ka Dyn- 
khia, naba nga io hi pytiban ia ka Sorma bad ka 
Brahma. 

Shano u rain u Ja-ut bad Jangew Jathang ka 
ri, ba wan heh wan plung pynban da u Patol bad 
u Bindi. U kseh khlein ka ri sha raieh-raidam, 
sha ramsong ntai la kynriah, ba u shah shop na 
him ba pyngngad hau dicngsohbroi ba bun shiah. 
U ‘Li-sawrang bad ‘Li-por sha lum u la kynthih 
rkhiang, naba ia ki wah duid ka ri la wan jyllei da 
u Triang. U Shiahkrot, u Spit bad u Sylli kin sa 
nang rain katba nang mih ka sngi naba mynla 
la nang wan tab jakada u Siejnaka. Ki sner u 
Simsohphoh bad Simpieng ki la sdang ban dkhaw, 
ba lycr shit ka la wan jynhaw. Ki ’Si-kyrtong ka 
ri kim lah ban iada, hynrei ki hap ban kynriah, 
naba ki don da ki Reng-mattah. Ki ’Si-kynthei 
ha nep ki reng, kim don ksah pat ha tyrpeng, da 
ki hanhang ym bit pynshur naba kim don ka sap 
iatur. Ka dur ba shisha jong ka ri kam don shuh 
la jyllei sa tang ki rong iapan, naba ha u ym ju 
don lawei. u im shikhmat bad tang shiraet-shimet 
bad u im u iap ha la marwei. Ia kiwei ba um 
shaniah, ban ioh ma ki da lei lei nm kwah. Sha la 
ba iap soit-soit u lam, ban thang ingkhong ban 
tep jyndam. Kumta jingstad ki khun ka ri ban 
bteng kam don lynli, u stad tang u ba ioh, bad 
tang shikhmat hi ka duh noh. langi ki pateng 
ba ngin ioh um kwah, namar iait na lade horkit- 
hordang ia kiwei um shaniah, naba lyngba ki nu- 

ksa, ha u la paw shynna. Ah ! dur lanot, balei 
sha haduh katne ba lynsher ka apot? Ba ia pliang 
bam ja jong u barim, u laiphew-har u wan ban 
shim. Na kylleng ki nongthoh pblang la ki rashi, 
ki dem hi diap ia lum ka ri ban khi. Naba ia u. 
Kyieng la ai kabu, ka bor u ngap kan long aiu? 
Jingnang-jingtipka la nangkhie, khyndew ka shyiap 
pat ka nang kie. Ha ki sngi barim une haphang, 
mynta pal sha khrum hi jlang, Jingnang-jingtip te 
ngi nang roi, sha jingmanbha ngim lah ban poi. 
Naba ia jingnang-jingtip ka kot ka ai, hynrei ym 
ia jingshemphang ba janai. Namar ka long tang 
ka iynti, ha kaba u briew un iaid hi. Namarkata, 
burom akor ka la nang tor, bad la wan meng da 
ka tynneng Ki khun ka Bthuh kin shan haei, 
naba ia ki la iuh naduh Rympei ? 

Ah ! phi ka Blei nongbuh nonglhaw, hato 
iathuh kaei ka daw, kaei ka lait kaei ka let, kaei 
ka khia kaei ka shon, ha por ba biang ba ngan 
law ngan loit bad ngan leit on. Maphi, ka nong- 
buh-nongthaw ia ka longbynriew, hato phi hun 
ia ka b..n nym kyrsiew, hato ym dei maphi ka 
Blei, ka ban peit ia kane ka jot ka pei? Shisien 
peit liep wat la nga ieif, nga lah khlem oug ba 
ngi la bieit. Sa khyndiat sngi ko para ri, tang 
ban ioh law ngin leit shongmraw, bad tang ban 
ioh ka ja-kyntien, ha tyrpeng nongwei ngin sa ia 
sdien. Hei, ym dei ho, ba wei la kha la wanrah lu 
khaw knmba ju ong mynwei ki Kthaw ki Kiaw. 
Kane ka dei Pyrthei iaknieh, ba wei la bakla te 
syak ha ktieh bad ka shah phyrnop ha ban da 
jhieh. Jingngeit mynwei bad mynta ym iahap 

shuh, naba mynwci du Dpei hynrei mynta pat da 
Sabon bad ka Mlnh. Mynwei tc rhing ia i spah- 
mynsiem mynta pat ngi la sdang triem, dei na 
bynta u sohkhaw, ba yn ia wieh ha ban da dkhaw; 
ba shisien me la jam, me dei ban pynbiang la u 
baibam. 

Haba i-jot briew i la leit hangta ki khmat kin 
thait ban peit, ba ia symbai ngi khein ba sep, 
halai-halai ngiu sa jah klep. I dur ka ri re in sa 
|cit bad kin wan paw sa tang ki jingpynma-phreit, 
sa rang ki sngi to ngin ia peit. Lymda mynta 
ngim ieng ban khang, na bym pyrkhat nangta in 
xrang, hangta le kam don jingmyriloi shuh ban 
iit, hynrei sa tang ban phanang-Tyut bad beh 
Rabit. jaka shongthait pat kan wan long hangtei 
ha Diengtvngkong. Pukhlein, Putharo bad Pu- 
maloi kito la rain, naba u Kdioi u la par-pain, 
ynda la suhthied sa u Nemki ia ki un shop sha sep 
ka sngi. Naba, manba jyllud ia tmain rangbah u 
lah phoi-phoi kumba ihu tab, ba ha ka Iyer ruh 
u leit per imat u dei u (main lamler. 

Haduh katne hato balei, ba ia ki puria te am 
hanga, ia ki Khabah pat na la ki wah, u hajarjon 
u wan ban rah Ha la poh ing da shiah da tram 
u pat u nang ktba shngiam. U Ryngkew u Basa 
na la i ’Lawadong u sa kynriah ynda la wan jyllei 
dt ki ’Labah. U Sohpen bad Lynniang kin sa 
nang hiar naba u Jarda u la nang par. U Sher- 
syngkai bamon bad Maintari wahbah na la ki 
pung kin hap ban mih haba la wan jyllei da u 
’Kha-Hengki jur bih. U Simtung, Sbohthah bad 



ka JLorni shano sha kin poi haba u Tyngab bthuh 
u la wan roi. Para ma ki kin sa ia dait bad ma u 
pal un-rkliie pashait, bad katba nang hap ka doh 
ka snam, u pat un nang ieng ka tarn. Haba ma ki 
ki la ia liem, u pal un sa long Syicm. Un ieng 
ruh ban pyniashut ba kin ia dukhoi ha ban da 
pyut, kalha ki dang ia kem para ma ki, ma u pat 
un nang thapkti. Hangta ka sngi kan nym mih 
shah, ki saw-aiom ka ri ruh kin sa dull, un spain 
syngit u thah ka tlang bud un tcp ruh haduh ryn- 
dang. Ki khun ka ri kin sa iap sdot naba la pjah 
haduh ka pdot, ia jingim kin sa isih bad ia 
Pyrthei kin nym mon shuh. Ia u Nonglhawkin 
ieng ban wad tang bun shim noh kin iai kyrpad, 
hynrei ia ki un nym patiaw naba ia u ki la pyn- 
diaw. Un pynsaja-sasti bad lyndet un phai, un ieh 
hangto ba kin imswai. Hangta mynsiem kan 
khih-pisa, hynrei yr. ym don jaka. Khatduh 
khatwai. ’eriong ’erngit bad ’Lapbah Sohra, kin 
sat phar kin rah rynieng shathie arsut sha ka 
Sorma shatei artet sha ka Brahma. Naba ia i 
bynta ba u la buh ha pohjat ngi ia iuh. 

KUMNO YN SHAKRI BAD IEIT IA LA KA RI 

Ah! katno ngi dap da ka jingsngewmeng kaba 
khraw ba mangi ki Khasi, ngi don la ki jong ki 
dustur bad kiba Pher na kitu ki dustur jong kiwei 
pat ki jaidbynricw kiba ngi ia imlang sahlang. 
Naba ha ka jaidbynriew ku jongngi, ki k>nthei ki 
bat ia ka bor ha ka longing- longsem bad ba ki 
pyniaid ma ki nadong shadong. Hynrei shwa ba 
ng : n sngewsarong kumne, ngi dei ba.n da pyrkhat 
ba ha ka pyrthei shai ba mynta ngim dei satia ban 
bun hangno ba la kha ia ngi, ngi dei ban wad kiei 
ki jingbakla jong ka mynta khnang ba ngin dup 
nang ban kiar na ki iashav Te da kaba iai 
ieh kumne ngin nang ban kiar na kita kiba sniew 
bad ngin nang kicw shaphrang kalba nang mih 
kawei-pa-kawei ka sngi. Ka Mariang hi ka 
la pynlong ia u briew u jingthaw u ba kham- 
stad bad ba kbam shemphang ban ia kiwei kiwei 
pat ki para jingthaw ba ia im lang ha snieh pyr- 
thei, kumta u trud ia ka maw ia ka dieng, u wad 
ki lad ki lynti kumno ba ka lashai kan khambha 
ne khamsuk ia ka mynta. Te kane hi ka pynlong 
ia u brieW 1 ba un nym shongthait. 

Te kumta ka kticn IEIT RI hangnc kam mut 
satia ba ngin shu shla da ki jingrwai ba syiang ‘ Ri 
Khasi Ri Khasi nga icil ia pha”. Hynrei ka mttt 
ban leh ei-ei ha kaba paw na ka bynta ka jingbha 
bad jingmyntoi ka jongka naba katkum ka jing- 
sngewthuh ka jong nga ki jingrwai rkhiang kim ju 
wallam bad kin nym wallam jingbha ei-ei ruh dm- 
Da kaba one ban leh ei-ei da kaba paw, kata ka 

mut ban khyllad noh ia kita ki shiah kiba thar 
ia ka ne ban weng noh bak ia kita ki diengpyng- 
kiang kiba khangiad ia ka jingroi jingpa bad 
jingphuh jingphieng ka jongka. Kum kine ki den 
ha ka jaidbynriew ka jongngi bad ki long kiba la 
rim bad ki ba la sah bun spah snem kat haduh ba 
uba bun hi um shym pyrshang shuh ban pong ne 
ban weng ia ki wat lada shisha ki iui kynjut bad 
shon tiak shi tiak ha man la ka khyllipmai. Bad 
ka jingdon jong kane ka syriem than eh ia uto 
u briew ba don ’Niangraidliang ba lada u trei 
shitom bad u bam u dih makna hi ruh hynrei un 
nym sngaid ne i bha met, hynrei une shu niang- 
truid kum u by in ju ioh ja. Te kumba baroh 
ngi tip ba kawn-pa-kawei ka jingmih ka dei ban 
don ka daw, kumta ngi dei ban wad kaei sba kata 
ka daw kaba ringrnpai kumne ia ka jaidbynriew 
ka jong ngi. Nga buh ia ka ktien “ringrngai” 
kumtic namar haba bishar bniah bha ia ka jing- 
long ka jaidbynriew Khasi bad Pnar, nga shem 
ba ki im ka jingim kaba lyngkar, ka bym don 
ka jingshaniah uwei ia uwei pat ne ka jingbym- 
shaniah wat hapdeng ki dkhot jong kajuh ka ing 
h ; ruh, ka jingduk bad ka jingkordit. 

Te ka kamram ba kongsan ka jongngi, lada 
ngi ieit shisha ia la ka jong ka Ri ka long ban 
wad ia ka daw jong kane ka Apct. Ka daw jong 
kane baroh katkum kajingshem ka jongnga ka 
long naduh dyngkhong bad kaba la rim haduh 
katta katta, bad ka la long syriem kum uta u shiah 
ba la sahkut shapoh ka doh la slem kat haduh 
ba ka dien rung ka jong u ka la dam noh, hynrei 

uba iai shon ne that jriak shi jriak ha mania ba 
dei iuh. Ban pong ia kum urie a shiah ka long 
kaba shitom bad jynjar shibun namai phi don- 
kam ban krad thymmai pat ia ka doh, te kum- 
jub ruh, ban wong ia kane ka daw ba la sah ita 
ha ka jaidbynriew ka jongngi kam long shuh ka 
kam kaba silk. Bad yn don ruh napdeng jongngi 
ki ban nym kwah shah ban wcng hynrei ban shah 
katba ka long wat la ka ktha ka kynjut katno 
katno hi ruh. Hynrei ha ka pyrthei ba la kham- 
shai mynta ngam ngeit ba kiba bur ki sngewthuh 
bieit kumtei, namar, ba lada ym weng ia ka ha ka 
per kaba biang te ngin nym lah shuh ban weng 
bad ki pateng ki ban bud ia ngi ki la dei ban shu 
iaid dkoh kumto tyngkeng ne ban kyllon noh 
syndon. 

Para-ri Peit mynta kum ka nuksa. Rwai te 
ngi rwai “Ri Khasi Ri Khasi nga ieit iapha”. Hyn- 
rei hato ki kam jong ngi ba ngi leh man la ka sngi 
ki iahapmo kumba ngi rwai. Sngewbha ban bi- 
shar. Ki khlaw ki btap ki la nangduh da ka jing- 
leh hi jongngi kumno ban bam duh. 

Haka por Synrai bad khmat tlang, tang shu 
sdang iap u phlang ha lum ngi thang bad wiang 
ding noh ia ki lum kat shaba ngi dei iaid haduh 
ynda iap jingit bad Biang bad Masi. Haba ngi 
leit ban kheit ia u sohphie, ngi ngor noh ia ki tnat. 
Bad kumjuh ruh haba ih soh-ot bad soh-um, ngi 
khylliah ia ki tnat jorg u dieng haduh un da shri 
hi shdai bad kylla matlieh hi khleng. Ngim shym 
kheit tang ia u soh hynrei tang ba ioh kloi, ngi 

leh dusmon hi khait. Tong teng ngi shem ba kilo 
ki dieng ki iap noli syndon lymne ki thung tasam 
hi khait ban nym soh shuh lano lano ruh. Haba 
ngi iohi ba don dohkha ha wah, ngi theh non da 
ka shun ban shoh pyniap noh khlem iehnoh 
symbai shuh. Lane ngi theh da kano kciio ka 
jait bih ne siat noh da ka Dynamite. Mato xine 
ki dei ki kam bad ki dak jong ka jingieit, ba 
ngi ieit eh ia ka Ri Khas' kumba ngi rwai? 


Ynda haba la thir sani bad lada pyrkhat bad 
bishar bniah bhn, nga shem ba kane ka daw ka 
dei tang na ka bynta ba mangi ki Khas> bad Pnar 
ngi pynshet tylli ia ki bor jong ka Longing ha ka 
Kynthei. Lehse da kaba nga ong kumne ba kane 
ka dei ka daw bun napdeng jongphi phin sngew 
ba ka long tang ka jing shu kren ne ka jingpyn- 
kut ba khlem nongrim. Hynrei nga kyrpad ia 
phi baroh ba shuwa ba phin rai pynrem ia nga 
kumne phin sngewbha ban pule bniah ia kane ka 
jingpyni nia ba lyngkot jongnga hangne harum. 
Bad haba phi Jeh kumta pyrshang ban da pyr- 
khat, bishar, bad khan halade marwei-marwei 
hato ka long ne em kaba shongnia, bad ba kine 
baroh ki jingsniew ban sa kdew harum hato dei 
ne em ba ki mih na ka. 

Nga ngeit ba bun napdeng jongphi ki ba tip 
ba haba ka pyrthei ka dang lung bad ba ka jing- 
longbriew ka dang rew bad khaifi, kata ka mut ba 
kam pat ni ne jlih kumba ka long mynta. Ki 
briew ki im kumba im ki mrad, bad ki long kiba 
iaidwir na kawei ka jaka sha kawei pat. Ki briew 

ha kito ki por kim don mg don sem bad kim don 
bam don dih ka ba thikna, hynrei ki shu ini ha 
ki thied-dieng bad ki soli khlaw sohbtap kiba ki 
shu khar bad tih iaiaid artad ar ad jong ka lynti 
iaidwir jongki. Ha kane ka por ki briew ki 'm 
ha ka bor, u ba don ka bor u leh katba u mon 
ne u sngowbit. Kawei ka kynhun bad kawei pat 
ki ju ia long thma ha mania ba ki ia kynduh, 
kumta ka kynhun k aba khamkhlain bad kham 
khraw bor ka leh mon katba ka sngewbit halor 
iong ka kynhun ka ba kham-rit boT. Ki kembor 
ia ki kynthei bad ki leh mon da ka bor ha ka 
jingdawa kynthei snynrang jongki. Ka jingshong 
kurirn ka ban da iasiionglang sahlang kuniba ka 
long niynta ym ju don, kumta ia kata ka jingda- 
wa ka mariang ha ka jinglong kynthei shynrang 
ki pyndep kum ki mrad. Te kumta ki kynthei 
yndu haba ki kha-ki long, ki ri, ki sumar bad ki 
tip hi shaphang la ki jong ki khun, naba u u kpa 
ym juh lah ban tip hato dei u ei. Kumta kita ki 
khun kiba ki kynthei ki kha ki long beit ki jong- 
ki bad ka jaid ka khong ka leit tang sha ki. 

Katto katne phew snern mynshuwa, 
ia kane ka jirgshongkurim da ka bor lah ban 
shem ha ka jaidbynriew jong ngi, ba ka 
Syiem-sad Khasi ka lah ban kem ia uno uno u 
shynrang wat na iew na hat, lada ka hi ka ibit ba 
uta u briew un long u tnga jong ka. Kam pher 
lada uta uba shah kem u mon ne um mon, hynrei 
ka Syiem ka don ka bor ban phah ring phah 
patom ia u bad ban pynlong ia u u tnga jonglca. 
Ia kane ka tukom kem shynrang ka Syiemsad 

laju tip kum ka Ringkongngor. Hynrei mynta 
hi ngi iohi ba imat ka la dull namar ym ju 
kham don shuh u shynrang u ban shah ring. 
Te kumta hyndai, ka bor ka dei ruh ka hok. 

Hynrei suki suki katba ka pyrthei ka la nang 
kham iaw bad ba ki briew ki la nang khamshai, 
ki sdane ban shong neh ha kano kano ka jaka da 
ka ba shong hapoh ki kremmaw nc da kaba thaw 
skuin malu-mala. Ki sdang kumno ban nang ban 
rep ban riang bad kumta ter- ter ki nang ban kam 
nongkynti ia la ki jingthung jingtep bad ia ka 
khyndew ka shyiap ha kaba ki shong bad ki rep 
ki riang. Wad haduh kane ka por, ki kynthei 
ki dang bat bad pyniaid nadong shadong namar 
ki shynrang hi te kirn pat jaka satia. Te hynrei 
wat haduh kane ka por, ka ain bad ka hok dei ka 
bor. Te kunna bun ki ba shah knieh, shah lute 
bad shah thorn bor noh ia la ki jingdon jingem ha 
kito kiba kham khraw bor. Te hynrei ynda 
haba ki briew ki la nang khamshai u Shynrang u 
la sdang ban shonglang bad ban kam nongkynti 
ia ka Kynthei kum ka tnga jong u, kane ka jing- 
shonglang u tnga bad ka tnga ha kito ki por ka 
long ba u shu iawan ialeit kumto bad kam trai ia 
ka, hynrei urn shym shonglang satia kumba long 
mynta. Hynrei ka jingpyniaid pat ia ka trep ka 
skum, ka kper ka phrah ka lyngkha ka risai bad 
ka jingdon ka jingem te dei hi ka jongka kynthei, 
bad kumjuh ka jingpeit jingi ia ki khun ki kti 
ruh ka dei ka katnram ka jongka. Kumta ngi 
iohi ba ha kine ki por, baioh, nadong shadong 
ki long ki jong ki kynthei bad ka jaid ka khong 

rub kumjuh ka leit sha ki. Hynrei la shem pat 
ba kine ki kynthei bunsien ki shah lehbein shah 
banbein, namar ba kum ki kynthei hi, kim don sa- 
tia ka bor ka ba biang ban iada ialade bad iala ki 
jingdon jingem kiba dei hapoh ka jingpyniaid ka 
jongki, na ka kti ki nongshun. Kumta suki suki 
haba ki khun bynriew ki la nang khamstad bad 
khamshai, ki riewpyikhat ki la wad ka lad kumno 
ban iada kum na kine kiei kiei, bad khatduh khat- 
wai k> la shem ba don tang kawei ka lad, bad 
kata ka long ban teh ia u Shynrang da kaba aiti 
noh ha u ia ki khun ki kti bad jingdon jingem 
baroh ba kin long noh ki jongu bad ba dei ma u 
u ban pyniaid, sumar bad ban iada ia ki na ka 
kti ki nongshun. Naba ma u, kum u shynrang u 
don ka bor kaba khamstad bad kham khlain bun 
shah ban ia ki kynthei, ha ka ban pyniaid kumno 
ban roi ban pa bad ban bit ban biang ka shong 
ka sah bad nadong shadong katkum ka jing- 
donkam jong ka jinglongbriew. 

Kumta kiba poi pyrkhart ban leh nyngkong 
eh ia kane dei ki Grik, kiba ngi tip ba ki long ki 
jaidbymiew ba stad tam ha ki por ba rim Ki- 
pynkhamti noh ia u Shynrang, bad ha ka ri ka 
jongki u shynrang u sa wan long u nongri nong- 
sumar, u nongthaw ia ka ing ia ka sem, u oongpuh 
u nongdain, u nongpynheh nongpynsan ia ki 
khun ki kti bad u nongsharai ia ka longing tong* 
sem u nongiada bad u nongpyndap. Bad u sa 
long u Kpa u ba kit ia ka khia ia ka shon ha la ka 
longing. Bad kumta ka sa mih ka ktien Famulus 
ha ka ktien Latin kaba mut shakri lane mraw. 



14 


Ha kane ka por u kpa u sa long u trai jong ki 
khyndew ki shyiapki jingriki jingdup, ka tnga ne 
ki tnga, ki khun ki kti bad ki mraw, bad barob ki 
sa hap bapoh ka jingri ka jingsumar u Shynrang 
bad ba dei ma u u ban synshar, hukum, peit bad 
pyniaid ia ka longing ka longsem. Te kumta ia 
kane ka nuksa ba bha jong kine ki jaidbynriew la 
nang iabud ter-ter sa da kiwei kiwei de ki jaid- 
bynriew jong ka ri Iurop bad ynda ka la leit poi 
sha ri Bilat ia kane ka ktien Famulus la pynkylla 
sha ka ktien Family. Bad kumta ka ktien Family 
ka sa mih ha ka jingmut ka jongka ia ka longing 
ka longsem jong uwei pa uwei u shynrang. Kum- 
ta ter-ter haba ki briew ki la nang khamstad bad 
khamsngewthuh, kiwei kiwei de Id jaidbynriew ki 
la ia bud ia kane ka nuksa ban aid ha u shynrang 
nadcng shadong ryngkat ka jaid, khriang ban bha 
ban miat, da ka ba teh ia u bad kane Ka jingkit- 
khlieh f responsibility.) Namar ki sngewthuh 
shaikdar ba u long uba kham khraw ym tang ha 
ka bor met hynrei wat ha ka bor pyrkhat. Bad 
suki-suki ha ka jingiaid jong ki por, ka ' jaid ka 
sa nang leit sha u shynrang ha baroh ki jaidbyn- 
riew jong ka pyrthei lait noh sa tang kbyndiat 
than eh ki jaidbynriew ba dang dum, bad ba ma- 
ngi ki Khasi ngi long kawei na ki. 


Peit thuh bad bishar haba ker kper. Ka jing- 
ker kan nym skem lyihda sieh pateng pattng da 
ki dfengtylfi kiha khambeh, bad ia kito ki dieng- 
tylli ba kit ia ka jingker la khot ki Diengshyn- 
rang. Balei leit khot ia ki ki Dicngshynrang? 
Sa pynshoi^dor hi tnaphi. 

Te hynrei mangi ki Kbasi bad Pnar ngim 
shym long shuh ki ba dang dum katkum ba ngi 
paw mynfa. Te haba kurata, hato balei ba ngim 
kylla satia kumba kylla lem kiwei-kiwei ki jaid- 
bynriew na ka bynta ka jingbha. Ka jubab ia 
kane ka long kumne harum 

. Kaba nyngkong ka long ba mangi ki Khasi 
bad Pnar ngi long ki ba khyndiat briew eh, ngi 
ialeh barobor ban kiar na kita ki jaidbynriew ba 
kham bun paid, namar ngi sheptieng ioh ngi shu 
shah tyllep noh da ki. Te kumta kane ka daw 
ka pynlong ia ka jaidbynriew jongngi ban long 
kiba iaid kiar na kiwei pat ki jaidbynriew bad 
ban sah tang ha la ka kynhun« 

Kaba ar pat ka daw ka long, ba kane ka 
jaidbynriew ka long kaba .im ka jingim kaba 
khuid bad suba, bad ka bym don kata ka thok ka 
shukor ne ki buit bajikor ba laiphew skit. Kum- 
ta ki im tang ha la shi jaid. Kim ju sngewbba 
ban iakhleh bad kiwei pat bad kim ju bud satia 
ia ki dustur jong kiwei pat wat lada ki long kiba 
bha ne basniew. Ki kiar ban ia shongkha shong- 
man ia u ne ka khyllah jaid. wat ban ia trei ia 
ktah ha ka liang ka khaii ka pateng ruh kim da 
sngewtynnad, namar ki ong ba ki dkhar ki long 
kiba thok ba shukor. Ia kane ka jingsngewthuh 
ba lyngshing bad jyndong ka jongki lajh ban shem 
bad iohi, wat tang ha kine ki jJhewsnem ba la lah. 
Ki Khasi ki ju pynrem bad niewpoh ia ka briew 
kaba ia poi kha bad u dkhar u iyngkien, bad Id 
Ju ong ka Tnga Dkhar, Ba wat ia k.a briew kaba 

shu kham thleb-thleb ha ka jingiong briew ne ha 
ka siew ka tda ha iew ha hat ruh, ki ju ong ba 
“Wow ka jing leh katai ka buew te la kum ka 
Tnga Dkhar” Te kane hi ka pynpaw shaikdar 
ba ki Khasi hyndai kim sngewbha ban ia khleh 
bad kiwei pat ki jaidbyni iew hynrei ki kwah ban 
ia im tang para maki. Kumjuh ia ki jinghikai 
jong kiwei ruh kim ju pdiang bad kim sngewbha 
satia ia kino-kino ki jingkylla ha ka liang ka 
rukom im ne ha ka mkom ngeit Blei hi ruh. la 
kane la nang kham pynsabut shuh-shuh da ka 
jingtip jongngi mynta, ba hyndai wat, ia ka 
briew ne u briew u ba leit long Kristan ruh ki 
beh na ing. Te kumta kine kiei-kiei ki pynpaw 
shai kdar bad ki ldng ki sakhi ba tyngkrein iangi 
ba ngin ngeit ba ka jaidbyni iew jongngi hyndai 
kam ju pdiang sngewbha satia ia ki jingkylla kiba 
wan na shabar. Kumta ka shu sah beit kumto 
khlem kylla. 

Te haba ngi iohi ba kumne ka long ka jing- 
im ki Khasi bad Pnar hyndai ka jingkylli 
mynta pat ka long, Hato ki Khasi hyndai ki 
suk ki sain ha la kitei ki jingiong ki 
jong ki? Ka jubab ia kane ka long Hooid. 
Naba hyndai haba u briew u dang bieit, ka pyr- 
thei kaba u hi u tip ka dang long kaba rit, ki 
jingkwah ki jongu ki long kiba khyndiat, bad 
kine ki jingkwah ki long tang ki jingdonkam ban 
im. Kata ka mut wat ia ka jain ruh ym pat da 
tip bha kwnno ban pyndonkam ia ka. Ki briew 
ki ia im tang ha la i jong i shnong ne i kyntoit 
bad ia ki jingkwah bad jingdonkam jongki la shu 

ia pynbiang tang hapdeng jongki hi ha Japoh i 
kyntoit. Ki nongthaw khiew ki thaw na ka bynta 
ki nongrep bad ki nongrep ki ai khaw iaki bad 
kutpjuh ki nongthain jain ki ai jain ia ki nong- 
thaw khiew bad ki nongrep, bad maki ruh kum- 
juh ki ai khiew bad ai khaw iaki. Ka thied ka 
die bad ka leit khaii pateng shajngai sharwang ym 
pat ju tip ha kinc ki por. Ia kum kane ka tukom 
im ha ka ktien phareng ki khot ka “ Village 
Economy ”. Te kumta u briew u hun u biang naba 
urn pat tip satia ia ki jingkwah ba kbyllah kumba 
mangi kiba im ha ka mynta ngi tip. 

Hynrei suki-suki haba mangi ki Khasi ngi la 
nang khamshai bad kham shemphang ngi shem ba 
ka pyrthei pleng kam dei tang kato ka shnong ne 
ka kyntoit ha kaba ngi ngi shong. Hynrei ka long 
kaba iar bad ba shong da bun ki jaidbynriew ba 
pher ba phei. Kbamtam ha ka jingialam jong ki 
por ba mynta ngi shem ba ngim lah shuh ban 
kiar na kiei-kiei ki jong kane ka pyrthei ba iar. 
Ha ka bang ka rukom im ngi la dei ban ia im 
lang bad kiwei pat ki jaidbynriew, ngi bud, ngi 
pyrthuh bad ngi tynneng ia ka riam ka beit jong 
kita ki jaidbynriew ba la khamstad. Ha ka khaii 
ka pateng, ka die ka thied ngi la nang kham iaid 
jngai wat shaduh palat jong u pud ka ri Khasi 
bad Jaintia. Ki jingkwah ki jong ngi ki la nang 
iai roi bad n£tng iai mih lhymmai katba nang mitt 
kawei pa kawei ka sngi, Kata ka tiar bad ka kor 
ka bor ba shna sba Araerika bad Bilat la nang ban 
pvndonkam mangi ha ing jong ngi na ka bynta ka 
jingbit ka jongngi. Ka shongkha ka shongman ka 

la Hang iakhleh hapdeng ka jaitbynriew Khasi bad 
Pnar bad kiwei-kiwei ki jaidbynriew jong ka pyr- 
thei. Kumta ngi la nang ia bud bad ia tynneng 
kumno ban kiew shaphrang ha ka jinglong briew, 
kumjuh ruh ha ka jingngeit Blei. Ngi la nang ia 
pyrthub riewshai bad pdiang ne rakhe ia ki jaid 
niairi ba pher ba pher. Bad kata ka jingsngew- 
thuh ba lyngshing bad jyndong ka jongngi hyndai 
ka la nang froin bad nang duh katba nang mih 
kawei pa kawei ka sngi. Kumta ka jingim ka 
jongngi ka la pher bak Ibak na kaba ngi long 
mynshuwa. Mynta ngi im ha kata ka pvrthei 
kaba ki khot ha ka' ktien phareng ka “ World 
Economy Bad ka por hi kam shah shuh ia ngi 
ban im ka jingim hyndai ka bym ia dei shuh 
hangno hangno ruh bad kane ka juk mynta. 
Kumta ngi la dei ban tehsong noh mlon ia la ka 
jaidbynriew ha kata ka rukom kaba stad. Naba 
ka pyrthei ha kaba ngi im mynta ka pyrshah than 
eh ia katei ka dustur hyndai jongngi, te kumta 
ngi dei ban pynkylla noh shisyndon da kaba 
pynkhamti noh ia ka longing longsem ha u Rang- 
bah uba den ka bor ban iada ia la ka jong ka 
Rympei na kino kino ki jingeh bad ki khia ki 
shon kiba ka pyrthei ba mynta ka ban. Naba 
nga ngeit, ba ngi iohi shaikdar ba ka jinglong ka 
pyrthei ba mynta ka ap rmang kumno ban klun 
noh ia ka jaidbynriew ka jongngi, ka byrngem ka 
byrsit bad ka pynsyier ia ngi haduh katta katta. 
Nga hi nga sheptieng bad kyiuh that-that ba lada 
jia ba nghn kyndit bynriew bad tehsong noh kloi, 
te kata ngin sa jab noh na ka sla jong ka khyn- 
dew, bad ba ha ki por ki ban dang wan yn nym 

tip satia ba u Khasj u Pnar n don. 

Nga hi kum u Nongkyrsiew shaphang kane, 
nga dei tan kdew ba kaei sha kata kaba pynlong 
ianga ban tyrwa kumne. Bad ka dei rub ka kam- 
ram ka jongnga ban pyni, ban thad bad ban 
phriang hakbmat jongphi baroh khnang ba phin 
ia ioh ka lad ban bishar, hato shisha ka long ne 
em kaba mynsaw naka bynta ka longbynriew lada 
ngi iehnok ia ka bor bad ka jingkitkhileh kumba 
ka long mynta ha ka kynthei. Te ngan kdew 
mynta ia kawei pa kawei ka jingmib naka bad 
kumno ka ktah la ka longing longsem bad ka 
longspah-longphew jong ka jaidbynriew jongngi. 

Kum ki briew kite. im ha kane ka juk kaba 
shai, ngi sngewthuh ba u Rangbah u dei u Nong- 
synshar, u Nongiada, u Mongpyndap, u Nongtei 
bad u Kpa u ba donbor halor kiei kiei baroh. Uba 
iohi jngai, uba khlain ka bor-met ryngkat ruh ka 
bor-pyrkhat uba dap da ka jingieit bad uba kjoi 
ban map. Uba bit ha ka miet ka iong, ha u slap 
ha ka Iyer bad ha ka khia ka shon baroh. Shisien 
ba ula longtrai ha ka longing kum u khlieh duh 
jong ka ing, yn sa mih ki longing kiba bha ki ban 
wallam ki longshnong longthaw kiba bha, bad 
yn sa mih ka Long-it Longhima kiba bha bad 
ka ri kaba bha, ka ban long ka burom ia ka 
jaidbynriew Khasi bad Pnar. 

KUMNO KA KTAH IA KA LONGING-LONGSEM 

Haba ka jinghiar pateng ka leit sha ka kyn- 
thei kumne, ka longing-longsem bad ka jingman- 
bba jiogmanmiat ka jongka, ka shong ha ka 
kynthei bad kita ki kur ki jaid bad ki hynmen 
ki para ki jongka. U Rangbah uba dei ban peit 
ban bishar ia ka jinglong briew ki kur ki jaid 
bad ki para ki pyrsa dei u Kni bad ha ka dustur 
bad rukom Khasi ki kham kheinkor ia u Kni 
kbam bunshah ban iala u Kpa. Ki ju ong 
ruh ba u Kni u long ka doh ka snam bad ba u 
Kpa pat u dei tang ka ksuit. Namar kaneka daw 
ki pyrsa ki ing kim ju nud ban ia pyrshah ktien 
ne ban ai-nia kylliang ia la u Kni, namar dei ma 
u u ba lah u ba iai bad u ba peit ba bishar ia ka 
ing ka sem ki kur. Kane ka long kaba lah katba 
ka pyrthei ka dang kham dum bad ba ka long 
tnga long-khun kam pat janai; haba nga ong 
kumne nga mut ba ha kato ka por ba u tnga um 
pat shym kitkhlieh ei ei ruh em na ka bynta ka 
jingbit-jingbiang jong ka tnga bad ki khun lajong. 
Hynrei u dang iai khnap tang sha ing kur, bad u 
pelt u i ia ka ing ka sem, ka kper ka phrah bad 
ka jingbit jingbiang jong ki pyrsa ki ing. Hynrei 
mynta pat haba ka pyrthei ka la shat uweipa 
uwei u Rangbah u sbong u sah bad u thiah u dem 
sha la ing-tnga ing-khun bad u kitkhia haduh 
katta katta naka bynta ka jingbit-jingbiang jong 
ka tnga bad la ki khun. 

Kumta u Rangbah jong kane ka juk ba 
mynta uJa pherbak lybak nauta Rangbah ba 

hyadai. U Kni um don por shuh ban bishar ia 
ka ins kur hynrei u la lap miet tang bad la ka 
tnga bad la ki khun, bad uba bun hi um poi ing 
kur shuh wat tang shisien shitaiew hi ruh. Kum- 
ta ngi iohi ba u Kfii ba mynta u la lyndet noh 
bak iala ka kamram hala ka jaid ka khong. Um 
ju leit snen'g leit kraw shuh iala ki pyrsa ki ing 
bad um kitkhia shuh na ka bynta ka jingbit ka 
jingbiang jong ki kur. Te kumta ngi iohi ba ka 
jingbit jingbiang jong ka ing ka sem mynta kam 
shong shuh ha u Kni hynrei ka la shong ha u 
Kpa. Hynrei ka long pal kababakla lada yn pyn- 
kut kyrkieh kumne, naba u long tang ka ksuit. 
Ka long ka bym shongnia satia ban pynkit ia u 
kpa kumne, namar, kumno kan shong ha u Kpa 
u bapli uba shu shong syier ne shong kynrong, u 
bapli u bym lah ban kam nongkynti wat tang ia 
kaNap kaba u thaw hi. Naba tang ialade hi 
ruh um thikna hangno un im hangno un iap, te 
hato kumno kein un peit sa ia kiwei ? Te kumta 
ngi iohi mynta ba lynsher ka apot tang ha ka 
kynthei, ka bapli nalor ba ka la long lypa kaba 
tlot hynrei ka dei ban kit, ban pynheh pynsan ia 
la ki khun ki kti, bad ban pyniaid iala ka ing ka 
sem katkum ba ka lah bor synei, 

Te ka jingkylli ka wan mynta. Hato balei 
haba u Koa u don ryngkat dngung ha ing, ia ka 
bor pyniaid pat la shim da ka kynthei? Ka jubab 
ia kane ka long ba jait ba u dei tang ka ksuit te 
namarkata wat la u dei makna uta u Kpa hi ruh, 
um shym da bakla ha ka kyrdan hapoh ing tnga, 
na uta u nongwei shisngi ba shu wan sah basa. 

Te kumta ka kyrdan u shynrang Khasi ha ing 
tnga ing kbun Jca Jong tang kum u Si-kpa, kam 
pher haduh katno u sngew trai. Haduh katno n 
kitkhia na ka bynta ka tnga bad ki khun, hynre< ia 
u hi la peit ka tnga da ki khmat bym shaniah bad 
ym pat ju shaniah bad kumta ruh yn ym shaniah. 
Ai un smat un sting, ai un pnah sanphew ba 
pnah, ai un trei miet bad sngi hynrei un ym ioh 
satia kata ka jingshaniah ba janai. Kumta lada 
u mai ne sympat khun, namar katkum lea bor 
bishar rangbah jong u, u shem ba ka jingleh jong 
ki ka long ka bym ide i, hei ho, ka kmie kan kyr- 
dem kjat narud bad kan ong ruh artatd. 

“Wat ju ktah kti kim dei ki kur ki jaid jong- 
me hynrei lada me sngew ba mem lah peit iaki 
ba ki leh kumto ruh, mih noh dangshai dangsngi 
namar ynda dum ioh me pan prew”. Namar kata 
wat la u leh-kpa katno katno ruh kam pher,, naba 
ia u la peit da ka tnga bad ki kur jongka da kito 
ki juh ki khmat ba ki ju pyndonkam ha kaba 
peit J a ki nongwei. Teng teng lei ka jia ba haba 
u bapli kyprad u nang leh mynleh kpa bha hyn- 
rei pynban shah ong “Mih noh npngne na ing, 
phi ithuh iano hangne, peit mo ioh phi sngew- 
thuh bakla, tang uwel u prek ne u ‘wartap ruh 
um dei o jong phi”. 

Kumta ka longing ka kylla jot noh thiaw, na 
ka jingbym donbor u kpa ban tuklar ia la ki khun 
kiba u la pynheh pynsan bad lah nadong sha- 
dong. Ia ka bynta ba kongsan tarn ha ka tnum 
la shimti da ka kynthei kaba ngi tip ba 

ka long ka ba ' lot ym tang ha ka bor met hyn* 
rei wat ha ka bor pyrkhat. Te kumta u Kfii u 
lapraiets sha la ing khun, namarkata um don por 
ban peit pyrsa bad u Kpa pat u ba don ka pOr 
hynrei um don bor. Ka jingpyniaid ia ka ing ka 
sem ka shong ha ka kynthei kaba, hala ka bor 
ba lyngshing bad jyndong ka jongka. kam lah 
satia ban pynpoi sha kaba bha, hynrei long lyng- 
kar ki khun ki kti, bad ka duh noh thiaw ka 
jinglong ing ba idei. Kane ka khang lad noh 
sbak iangi ki khun Khasi bad Pnar na kaba kiew 
shajrong kum kiwei kiwei pat ki jaidbynriew 

Bunsien ngj shem ba ki Khasi bad Pnar ki 
long kiba duk, ba jynjar bad ba im kordit, bad 
kim lah ruh ban pyllait iala ka pateng ba dang 
seilung na kitei ki jub ki apot. Ka daw jong 
kane kham bunsien ka long, ba bun ki kynthei 
ki ri khunrei, namar ba phet noh u tuga, kumta 
da ka bor kynthei ka jong ki, kim lah satia ban 
pyllait ia la ki khun khamtam haba la don ar he 
lai ngut na ka bylla ka kitnong. Kim don bor 
ban phah skul ne ban ai jingnang-jingtjp iala ki 
khun khnang ba kin ioh ka jingim ba kham ibyn- 
riew, naba kaba nyngkong ka long kumno ban 
pynkdang ia ki. Naba hala Ka bor kynthei kam 
long satia ka kam kaba janngong ban bsa khun* 
rei ar ne laingut, te namar kata ki khun ki tang 
la seikti-seikjat la dei ban phah bylla ia ki. 
Kumta ka jingim ba lyngkar ka iai b.teng na kawei 
ka pateng sha kawei pat ka pateng bynriew. Naba 
ka jingim ba kham itynnad lah ban ioh tang lada 
don bad ka jjhgsngewthuh kaba ioh lyngba ki 

skul. Te hynrei haba kumne, ka jingmih naka 
kaba long ka jingduk bad jingkordit ka nang iai 
ban katba nang mih kawei pa kawei ka sngi. 

Haba shu bishar bad peit kumne, nga hi da 
shisha nga kynnoh ba kine kiei kiei ki mih na 
ka jinglehbein ki shynrang Khasi kiba 1m ka jing- 
im ba lyngkar bad kblem sngewthuh. Hynrei 
ynda haba nga la klum pyrkhat bniab pat ngam 
sngew dei satia ban shu rai pynrem iaki kumne. 
Naba nga ngeit ba baroh ngi tip shaikdar ba y m 
ju don jingmih khlem da don ka daw. 

Te mynta to ngin pyrshang ban wad ia ka 
daw. Ka daw ka long kane, “Ka jingsniew jotig 
ka dustur iohpateng bad hiarpateng jongngi ki 
Khasi-Pnar .” Kumba la ong haneng ba ia u 
kpa la shu buh tang kum u Si-kpa, bad ba ym 
shym la pynkhamti ha u ban kitkhlieh naka byn- 
ta ka jingbit jong ka ing, naba u long tang ka 
ksuit bad ba ia u la ju peit da ki khmat kiba 
artatien, bad . ia u ym pat ju shaniah bad yn ym 
lah ruh ban shaniah. Kane hi ka pynlong ia 
baroh u Longkpa Khasi ban phikir bha dngong 
bad ban long uba tipbriew na ka bynta ka jingim 
lajong hadien. Kumta katba u dang shong lang 
bad la ka tnga u peitngor bha bad bishar bniah 
kumno ka leh ka kam ia u, bad u tang shu shem 
kano kano ka dak ba ipher, u rahshkor dngang 
bad u ong ha lade “Kyndit ho lih katba dang 
shait dang eh kumne, ba ioh my'nsaw ynda haba la 
sloit ka reng”. Kumta n lum la jain la nep, u 
suhkyndang ha u dieng, u bah ha ka tyrpeng bad 

a pda de thiaw sha la ing kur. Balei u leh Kumne? 
Ka daw ka long, ba u dang shu iohi hi trei-trei da 
la ki jong ki khmat, ba bun kiba la don wat 
haduh hynriew ne hynfiiew ngut khun ruh ki hap 
ban mih hi to in, ynda haba ka la tynruh bad kam 
ai jaka shong shuh. Bad ynda haba ki mih, ki dei 
ban mih ka met lyngkhuit bad ba ki khun baroh 
ki shong bad sumar tang iala ka kmie. Ha ka 
jaidbynriew Khasi ngi sliem ba wat lada ka kmie 
ka la klim ia u kpa ruh, ki khun kin nym bud ia 
u kpa hynrei kin leit ryngkat bad la ka kmie. 

Haba shah beh ynda la tymmen kumtei, ynda 
la long kum u ’Namkhlemsner, dei ki kur pat ki 
ban leit tam ia utei u sopsarang bad u risaw u bym 
leit kam shuh. Kumta ki shu ri ia u kumba ri 
Ksew ri Miaw tang ba shu kheinsang ban bret, 
hynrei kim shym da pdiang shuh da ka mon 
sngewbha. Haba kumta ph : tharai ka jingim kam 
long kaba kordit. Ki kur ki don ka daw kaba 
biang ban niew ia u kum u ksew u miaw, naba 
ha ki por kiba u dang shait dang eh, utei kamai 
sha la ing tnga ing khun. Hynrei ynda ym lar- 
kam shuh, wan rah nepjot pat sha ing kur. Na 
kitei kiei-kiei kiba ngi iohi haneng hato ngi lah 
ma ban kynnoh ba u shynrang Khasi bad Pnar 
u long uba khlem pyrkhat ne uba thala. Bad lada 
ngi ong kumta, hato ka Mariang ka khanglad ma 
ia u shynrang Khasi bad Pnar uba long hi u 
jyngthaw uba da ka doh bad ka snam ba un phikir 
ia la ka iap ka im? 

Hynrei tang kumtei'ruh kam biang. Ka jing- 

kyJli mynta ia u shynrang ka long, balei ba um da 
jeit bnfah bad blshar shuwa ba un leit ba ka 
jriew ? Ka jubab ia kane ka long, kumba la ong 
laneng ba kat kum ka dustur khasi, hau ym shym 
' a pynkhamti ei-ei na ka bynta ka jingmanbha 
jong ka ing, kumta ka jingsngewthuh jong u hala 
shimet kan long aiu sha hakhmat ka jingpynshoi 
jong ka pyrthei ? U briew hi uba dap da ka jing- 
bymbiang u iohlad ban leh mon katba u kwah na 
ka jingbym janai jong ki ain (Man by nature, 
takes advantage oi' the deficiency of laws and 
orders). Te kumta na kine hi kiei kiei, nga hi 
ngam lah ban rai pynrem ia ki shynrang jong ngi 
Naba ki hi ki sngewthuh shaikdar ba ka jinglong 
briew ha baroh shil>nter ka jingim ka jong ki 
kam long kaba don nongrim ne kaba shongdor 
(Their lives are not secured throughout its course). 
Lehse kane ka nuksa harum kan pynshai kdar ia 
ka jingsngewthuh iwei-pa-iwei iba pule is kane 
ka jingthoh. 

Hato don ma napdeng ki jingthaw ba im, u 
ban trei ne kitkhia sbitom nalor ba u la tip shai 
kdar ba un ym ioh b>nta ei-ei ruh em na kata 
ka jingmih jong ka jingtrei jongu hi ? Wat u 
ngap u ba long u jingthaw Ijarit tarn eh, u kyn- 
shew bad trei shitom ym naka bynta kiwei, hynrei 
na ka bynta ia lade. To kein pyrshang ban pyr- 
khat haduh katno kum kane kaei-kaei ka trei 
kam khamtam ia u briew. Te kumta nga hi 
hangne nga rai pynrem ia ki kynthei Ka daw 
kaba pynlong ianga ban ong kumne ka long kane. 
Dei ma ki kiha ioh ia ka-jaid ka khong, dei maki 

kiba bam ia ka urasyep u shynrang bad kiba ka 
lum ka lang, ka synshar khadar ia ka long injf 
long sem ka shoug haki, hynrei wat la katta ki 
long kiba haram bad ki bym sngewnguh (ungra- 
teful^. Wat la baroh kitei kiei kiei ki long, kiba 
mih na u shynrang, hynrei wat la katta ruh kim 
don satia kata ka jingsngew rit ne jingpyndem 
ha la u jong u Tnga, nalor ba baroh ki niam«ha 
Ri Khasi bad Jaintia ki ban jur ia kata. Hynrei 
bunsien ki pynieng-treng, kjm ju shah jem bad 
ki pynksan ia U ka jong ka jingbieit bad jing- 
mutlop, kaba long ka jingiuhroit ia ki hukum 
Blei, kat kum ka jingthoh bakhuid (Bible) kaba 
ong “Ko phi ki kynthei to pyndem ialade ha la 
ki jong ki Tnga jongphi”. Haba kren lyngkot 
dei ki kynthei kiba ioh ban kheit ia u soh ka 
jingtrei shitom jong ki tnga ki jong ki. (In short, 
it is the women who derive and enjoy the entire 
benefit of their husband’s labour). 

Te kumta kum u Rangbah uba ka Mariang 
ka la ai ka bor ba kyrpang u dei ban sngew jah- 
burom bad ban sngewrem lada u shah banbein ha 
ka kynthei Lada ka saidlah ne ka pynieng treng 
than eh, hato katpo ngut kein napdeng jongngi 
kiba lah ban shah diengshaindoh ? Baroh hi kiba 
dang don ka jingsngewthuh kum n Rangbah bad 
kiba dang don ka por kin nym lab satia ban 
shah, bad kito kiba shah byrthen miet $ngi hala 
ka tnga dei tang kiba la sloit ka reng bad kiba la 
dub noh ka jingsngewthuh iala ka jong ka ijot 
kum u Rangbah. 

Ko Nongpule, peitthuh, bishar, shim nuksa 
na u mrad u mreng, u sim u doh, haduh katno 
ki pynpaw iala ka bor shvnrang, ha ka jingiadei 
baa ki kynthei jongki. Phai pat shalade bad ong 
naduh mynta ‘ Ah sa katno tam kein manga uba 
dei u briew ngan leh ne sngew? Manga uta u 
jingthaw ba kordor lam jong u. Kynrad ha snich 
pyrthei, uba long u Syiem halor ki para jingthaw 
baroh, uba U Blei 1j 'athaw ha ka dur ka jong 
u hi.” 

Mynta, to ngin pyrshang ban wad hato kaci 
ka daw kaba pynlong ia ki kynthei Khasi jong 
ngi ban long kiba sngewmeng, kiba leh jop bad 
ki bvm da niewkor than eh ia la u jong u tnga. 
Ka daw jong kane baroh ka long ka jingbakla 
jong ka duslur jong Agi ki Khasi Pnar. Ka jing 
hiar pateng sha ki kynthei ryngkat bad ka spah- 
ka phew, bad ka jingiohmon ka jongki. Kane 
ka jingiohmon jongki kynthei toi ka dei ka jing- 
miti na ka jingdon ka bor ba khlem pud ha ki. 
Ngam pynrem ; a ki kynthei namar, haba ioh lait- 
luid bad ioh lehmon bad haba sngewthuh shai 
kdar ba wat la leh kumno-kumno ruh ha kaba 
kut ka dei hi ka jongki, te hato mano ban leit 
pyllait ei. Namar ki sngewthuh shai kdar ba ki 
khun ki dei ki jongki, ka jingdon baroh ka jong 
ki, bad wat Id ki leh, makna ia ki kam sang kam 
ma ne iaid pathar, iaid awria katno-katno ruh 
ia kitei ki hok yn ym lah ban iaknieh dano dano 
ruh, bad ka kyrdan ka jongki ha ka iaid kaieng 
bad ka jinglong kynthei kan nym hiar satia. Ha- 
ba kumta hato bale! kein kin salia ne khein-kor 

ch sa rat ia u shynrang? Te kane ka pynlong 
iaki ban leb bad ban ong "Sa rat ia uto, at u 
mat phet ioh da uwei itwei 

Kane hi ka kdew ia ka jinglong lyngkar ba 
khlem-pud jong ka jaidbynriew Khasi bad Pnar 
bad ba ka jinglong ba khlem pud ka jongka ka 
btin lynti 'bad ailad iaki ban leh bun kiei-kiei 
ki ba mynsaw bad ki ba sniew, na ka bynta ka 
jinglongbriew. Ha kiwei kiwei ki jaidbynriew ki 
kynthei ki don u pud, bad lada ki jam palat ia u, 
kata ka mut ka jinglongbriew ka jongki ka la 
hiar bad kam ia ryngkai. briew shuh, kumta ki 
da usiar bha iala ka jong ka met ioh poi sha ka 
khlemrain ne ka jahbuiom. Hynrei na ngi pat 
ym don pud satia, iaid katba mon, ioh katba mon, 
iaphet katba mon bad ioh khadsan arphew tnga 
ruh bit hi. Namar ba ym lah ban kyntait jaid 
iaka bad iaki khun jongka kiba mih na ki bun 
ngut bad bun rukom ki kpa ruh ki dei hi ki jaid 
jong ka. Kumta kane ka kyrdan jong ki kynthei 
(position of the women) ha ka jaidbynriew ka jong 
ngi ka la pynbuaid bor iaki bad ka la ialam bakla 
noh tniaw sha ka jingjot. Hynrei kane ka long ka 
jingbakla jong ki shynrang jongngi naba ki kwah 
iaid lyngkar ia lade, ki la shu bret tylli ia ka 
jingkitkhlieh ha ki kynthei. Kane ka long syriem 
thtk kam uta u kpa u ba lamwir u ba ai noh ia 
ka shibnai tulop jongu ha u khun u ba dang 3 
(lai) snem, te hato phi khmih lynti mo ba uta u 
khun ba dang lai Snem un nang kumno ban siew 
ban tda bad ban pvnbiane ia ki jingdonkam jong 
ka ing baroh shibnai? Hynrei, em, k&banyng- 

kong ba une u khun un thied ka long ia ki jing- 
bam khutia bad ki jingialehkai, hynrei unnym 
pyrkhat satia ban thied khaw ne jingdonkam ha 
ing. Haba kumne, hato phin kynnoh ia uta u 
khyllung u bapli ne ia uta u kpa lamwir? Nga 
ngeit ba baroh napdeng jong phi phin kynnoh ia 
uta u kpa lamwir naka bynta ka jingbymbiang 
shuh ka bam ka dih ha ing ha uta u bnai. Kum- 
ta ka rukom hiarpateng jong ngi sha ki kynthei 
ka long syriem mh thik ia kane ka nuksa ban sa 
pyni ha rum. 

Ka jaid ka khong bad ka jingpyniaid ia ki 
longing -longsem ka long ka dyng khong ha kaba 
ia ka jaidbynriew la pynshong bad ka long ruh 
ka nongrim jor.g ka jingmanbha kajongka. Ia 
kane lah ban pynsyriem kum ka Tari ba nep bha 
her-her kaba long kaba myntoi b^d larkam bha 
na ka bynta ka jingbit jingbiang u khun bynriew, 
hynrei ha ka juh kapor, ka long ruh kaba mynsaw 
lada pyndonkam bakla iaka. Ha ka jaidbynriew 
ka jongngi, kaba ngi pynkhamti ha ki kynthei 
kat ia kane ka kam lap kam im, ka long ka jing- 
sngewthuh bakla jong ki shynrang ba ki shu iai 
hun hi biang biang ban shah synshar ha ki kyn- 
thei. 


Kane ka long ka jingiuhroit ia ka hukum 
Blei 

(a) U Blei u la thaw nyngbong eh ia u Briew, 
bad u la thaw ia u ym na ka bynta ka briew, 
hynrei u la thaw ia ka briew kein hadien pat 
naka bynta u briew. 

(b) Khamtam raangi ha ki sngi kiba mynta 
ngi la ia pdiang paitbah ia ka niam bad jing 
ngeit krislan kaba ong kumne. “Kumba U Kris 
u long u khlieh jong ka Balang, kumta u Kpa 
ruh u long u khlieh jong ka ing ” 

Mynta peit kein shaladc lade, hato ngim la 
iuhroit mo ia ki hukum Blei, lada ngi long shisha 
kita ki kristan. Kumba ngi phla? Ne ka jing- 
long kristan jong ngi ka kut noh tang ban leit 
iingiaseng, rwai syiang bad duwai jlan bad ban 
ichnoh pat ia kajingkit jong ka ing ha ki ’riew 
kynthei? 

Ia kane ka jingbieit ka jong ki lah ban ring 
dur kum uta u kpa u ba bieit uba ai ia ka Tart 
ba nep ha u khun u ba dang arsnem, namar ba u 
khun u iam bad u pan ia ka. Ka jingbieit ka 
jongu ka long ban ai la ka ai tang ban pyn en 
noh ia la u khun, hynrei um phoh sniew satia 
ba da kaba u leh kumta une u kyllung u bapli 
un ot ia lade da kane ka Tari, bad vnda haba 
u|a mynsaw kumne un nang kham iam shuh 
shuh. Bad ka jingsumar pat ia ka jingmynsaw 
ka dei ka kamram jong uta u kpa bieit, bad kum 
ia un nang kham jynjar bad lanot shiphew shah. 


Kumta mangi k* shynrang Khasi bad Pnar 
ngim dei satia ban iamrem wat la ngi shah niew 
kumno kumno ruh ha la ki jong ki jong ki tnga. 
Hynrei lada ngi don kata ka jingsngewrem njgi 
dei ruh ban shimti noh halade ia kane ka jingkit. 

bad ngin long noh kita ki kpa bashisha. Kiba 
don ka bor kumno ban pynbha ia la ka longing 
longsem khnang ba kata ka jingkit khia ka jong 
ngi kan long kaba seisoh bad kaba pgin lah ban 
shaniah ynda haba ki sngi ka jinglong tymmen 
kan wan. Tang lada ngin leh noh kumne kata 
ngin sa long shisha kita ki kpa bad ki trai jong 
ka kamai kajih lajong bad ki kynrad ha la ka jong 
ka ing. Kata ka mut ba ka jinghiar pateng kan 
long noh sha u Shynrang bad ba ka kynthei kan 
long ka nonglum ka nonglang, ka nongri nong- 
sumar ia ka spah ka phew, ka ing ka sem bad ki 
khun ki kti jong u shynrang. 

Kal kum ka jingthoh bad ka jutang u Blei ha 
ka Bible, la thaw ia ka kynthei ba kan long ka 
Nongiarap (helper). Kum u Handyman ban iarap 
theh urn,' pynkhuid, thew mobil, ai grease bad 
peit lem ia u Driver ban ot sha kadiang ne sha 
kamon haba u (back) pyniaid dadien ia ka Kali, 
Bad ba u shynrang pat u ban bat ia u stering bad 
pyniaid ia ka . Hynrei u paid shynrang jong ngi 
u him biang biang ban shu long Handyman ha 
la poh ing, kaba long ka jingiuhroit ia ka hu- 
kum u nongthaw. Kumta ngim don hok ban iam 
rent. 

KA JINGSHONGKHA SHONGMAN HA 
KA RI KHASI BAD JAINT1A 

Katkum ka jingngeit jong ki dustur jongngi 
ki Khasi ha ki por ba mynshuwa, uno uno u 
briew u ba bun ki khun na ki bun ngut ki kmie 
(tnga) u long u ba don burom. Naba haba jia 
ba iap ka kmie ka jongu. kata, tang ka jingwan 
pynkham pynsoh ki khun johgu ha kaba nguh 
meikha paicha ka la long kaba shongshit hi shaid. 
Kumta une u ba bun khun bad bun .tnga u kham 
leh heh leb meng ban ia kito kiwei pat ki hynmen 
ne para ki ba don tang khyndiat ki khun naba ki 
shongkurim tang ia kawei. Ia u fa burom lut 
ym tang da ki kur hynrei wat ki khun ki tnga 
ruh ki burom, bad kim don jingsngew ei-ei ruh em. 
Kumta ma u hi ruh u sngewmeng bad sngewphuh 
sngewphieng. Hynrei katba nang shai pat ka 
pyrthei bad ba ki kjat sngi ki la nang dei ha ka 
jaidbynriew ka jongngi ki rangbah ki jongngi ki 
la nang kiar na kaba leh kumtei. Bad khamtam, 
lei mynta. jar uno uno u ba phet ne iehnoh lok 
(tnga) ruh kata ki ong ba u long u 'riewthala. 
Hynrei wat la katta ruhjait ba ia ka dyngkhong 
ym shym pat la tih pynduh, ngim lah ban kbmih- 
lynti ba kane kan duna, pynban ka jingiaphet tnga 
ka dang kynrei hi khamtam sha nongkyndong na 
kaba ka jingiarap jong ki niam kam pat shym 
da trei kam than eh, bad ba ka jingnang jingtij> 
ka dang duna. Bad, wat hangne ha sor hi ruh ki 
dang don bun bun eh kum kine kiei-kiei naba ia 
ka dyngkhong ym pat shym la rat. Te kumta 
ngi lah ban ong ba ka por ha kaba ngi im mynta 

ka long ka juk jong ka jingkylla, ia kaba ha ka 
ktlen phareng ki khot Frar, sitionary period \ kaba 
mut ba shiteng ngi dang sahkut h i ka barim bad 
shiteng pat ngi la kynjob sh‘a kaba thymmai. 

Kan khamshai lehse da ka ba ong ba ngim 
dei shuh ki khynnahhynrei ha ka juhkapor, ngim 
pat dei ruh ki rangbah. Mynta lei ha kane ka 
juk pliin shem bad iohi ba ka kam shongkha 
shongman kala long lyngkar kat haduh ba yro 
tang bym lah, hynrei bym sngcwnud ruh ban 
batai. la kane kaba, ka pyrthei baroh kawei ka 
niewkor bad ka khein ba ka long ka kam bah 
kam-san kaba ia dei bad ka im ka iap jong ka 
longbynriew, hynrei mangi pat ngi ialehkai bad 
ka. Ha ka jatt bynriew ka jongngi, ngim ju da 
bishar bniah kumba bishar kiwei kiwei pat ki 
jaidbynriew shuwa ban ia poikha poiman, hynrei 
ngi thorn lin lin kat sha ba ibit ka khrnat khlem 
da pyrkhat kaci ka ba, ap iangi hadien. Hynrei 
ka long pat ka ba bakla ban ong ba mangi ngi 
shu tur lyngmuh kum ki ’langmatlah naba, ynda 
haba la pyrkhat bha, dei ka jingbym don jong ki 
ain kiba teh iangi ha kata ka rukom ba ngin long 
ki ba iaineh. Ka jingbym don jortg ka nongrim 
kaba skhemka pynshluria baroh ki jaid jingsniew, 
ka pynjot bad ka pynlong mrad wat ia ki briew. 
Naba ka jingsngew thuh briew hala shimet shimet 
kan long aiu hakhmat ki jingpynshoi jong ka pyr- 
thei. Te dei na kata ka daw ba ngi sa long lyng- 
kar haduh katnc la kum kiba khlem nongsynshar. 
Haba peit na ka liang ki kynthei, kitei ki mastieh 
bad ki kodom arkjat khlem da pyrkhat aiu kin 



35 


ioh bad kumno kin long, ki khur-kynshew na- 
phang bad ki tarn hi diap naduh u ba heh haduh 
u ba rit duh, naduh u Sahep ba na Bilat haduh 
u Motor na them lewmawlong. 

Haba phai pat sha ki shynrang ruh kajuh hi, 
kine ther lamwir ia ka maw ia ka dieng, ki tong 
naphang bad heh bad rit, bad ba sniewbad babha. 
Ngat lang hangto nadong shadong naba ka .jar 
jongki ka long ka ba ni haduh katta kalta, kaba 
la thain sani bha da kito ki saistein ba jwat jong 
ka dustur hiarpateng jongngi. Kumta long lyng- 
kar ka longbynriew manbynriew jongngi ki Khasi 
bad Pnar bad kane hi ka nang pyntroin iangi ha 
mania ki kam katba nangmih kawei pa kawei ka 
sngi. Na ka jingbymdon jong ka ain kaba biang, 
ka shongkha shongman ha ka jaidbynriew ka 
jongngi kala kylla kam kai noh khait. Ha kiwei 
ki jaidbynriew, kane ka long ka kam»ap kamim 
ba kyntang ban kaba da teh ia ki arngu* ha 
baroh shirta ka jingim ka jong ki (It is a con- 
tract or a patnership for life) hynrei ha ka jaid- 
bynriew ka jongngi pat lah ban ong ba ka long 
ka kam ialebkai (spprt) ha ka ba lah ban iapoi, 
lah ban iaphet ne ia iehnoh bad kumta ter-ter ; 
kawei hadien kawei ne uwei hadien uwei kat ha- 
duh ban da dap da ki jhapwait ne tap-tympew, 

Kane baroh ka mih tang na ka jinghiarpa- 
teng sha ki kynthei, ha kaba ia ka bor bad ka 
buit u Rangbah la shu pynbijai ei. La pvnlong 
ia u tang u Tyngshop ne kum ka kor ba kan 

^MEGHAt AY A STATE CENTwT^I 

khyrwait ka kynthei kat sha ba ka sngewbit. 
Kumta baroh kine kiei -kiei ki jingsniew ki lah ban 
duh jaid noh tang lada aiti noh ia ka jinghiar pa- 
teng sha u Shynrang, bad ba mangi hi bad kynthei 
bad shynrang, ngin kloi ban sngewthuh ha ka por 
kaba biang ban pynlong noh ia u kpa (tnga) u 
khlieh duh jong ka longing. (In making the 
husband the undisputed Head of the family). 
Khnang ban bit ban biang ka shong ka sah, ka 
longing ka longsem, ka long tnga ka long khun 
bad ka longbynriew manbynriew baroh shityllup 
ka ri Khasi bad Jaintia Ban duh ban dam noh 
kine ki jingsniew, ban laitna ka shah lehbein 
shah banbein bad shah leh beinbriew ha kiwei pat 
ki jaidbynriew. Ban nym shah shyit, shah ksam 
ne shah jwai bad kadiang bad kamon ha kiwei 
pat ki jaidbynriew. Khnang ban lait na ka shah 
tyrsuh shah lyrsain ne shah kbia haduh duh u 
Khiewja. Khamtam ban duh dyngkhong noh 
kata ka jingsngsw shimet shimet kaba bampong 
ia ka jingiatylli jong ka jaitbynriew. 

Lada kylla noh kumne, ki shitnga kin shong 
sukkin shongsain. Ka kynthei kan nym syier ne 
sheptieng shuh ba ioh ka hap ban kit khunrei, ba 
joh un phet ne ba ioh ka hap ban beh ia la u 
tnga. Bad kumjuh u rangbah ruh, un nym pyr- 
khat shuh ban phet ne ban iehnoh ia la ki khun 
bad un nym shyrkbei shuh ruh ia ki jingkyriat 
bniat bad ki jingkyrdem kjat ki jongka, kiba kat 
kum ba ka long mynta dei ki daw jong ka jing* 
iapra hapdeng jong ki- Hynrei ia kata ka por 
kaba mynta ki ia pynlut ha ka jingiapeit pyrkhing 

para maki, kin ioh ban pyndonkam noh ha kaba 
ia rei ia la ka longing na ka bynta ka jingbit jmg- 
biang jong ki khun ki kti ki jongki hadien. Kan 
wan kata ka jingsngewthuh ba ki ia long kura ka 
kti kamon bad ka kti kadiang, kiba k'oi ban iatrei 
lang ha ka khia ka shon baroh bad ki bym lah da 
lei-lei ban iakynad hapdeng jongki. Kata ka jing 
bym shaniah bad ka jingartatien iwei ia iwei pat 
kan duh kan dam noh khait, hynrei kin ialeh 
kumnob?n pynnang pynsiad bad pynbha pynmiat 
ia)a ki khun. 

Ynda haba ki la tymmen km nyin hap fhuh 
ban ap jakyntien na u Pyrsa kurim hynrei kin 
bam la ka hok, nala u khun ne ki khun. Te 
kurnta ka Kynthei kan iai bat iala ka borkum ka 
kmie, hynrei ym kum ka kiawkurim ha la poh ing, 
bad u Shynrang un ioh ban bteng ia la kata ka 
bor bad ka jingsngewmeng kum u Kpa ha la poh 
ka ing, hynrei ym kum uta u kthaw u ba mynta u 
ba shongrit mynsiem wat ha la poh ka ing kaba u 
thaw hi. ' Ka jingiohkhun khlem kpa jong ki kyn- 
thei jong ngi kaba long kaei kaei kaba sngewsih 
tarn bad ba isaitmet kan sa duh. Ka jingmih jong 
ki khun khlem kpa hi (ki father unknown children) 
ka kdew shai ba ngim pat dei ki briew. Balei 
nga ong kumne, namar dei tang ki Mrad ki bym 
lah ban tip hato dei uno u ta u Kpa la jong. 
Kane ka wallam ruh ia ka jingmutdur sniew jong 
ka Pyrtbei ia ka jinglong jong ka ne a briew, ka 
ne u bym tip ia ]a ka kyrteng u Kpa, namar ka la 
kdew shynna ia ka j ; ng long jong ka Kmie jongka 
ne jongu ha khmat ka pyrthei. Namarkata to 

kyndit ko kur ko jaid, ko kha ko man, ko lok ko 
jor bad kynthei bad shynrang, bad lo khie noh 
kloi wat pyntud shuh naba ka por hi kam shah 
shuh lym kumta te kumba kren tohmet ne kren- 
than kren-jnat “To pyut ne jah noh syndon” 

KUMNO KA KTAH IA KI KHUN SAMLA SHYNRANG 
BAD KYNTHEI KA RI, RYNGKAT KA 
LAWEI JONG KI 

Kane ka jingbymdon nongrim jongu shyn- 
rang ha la ing, ka pynper ia ka jingim jong uwei 
I a uwei u shynrang ka ri khamtam ha ka por ba 
u dang khie dangsan ha bym pat kot ka pyrkhat 
ka pyrdain Namar kata bun eh napdeng jongngi, 
wat lada ngi Jeit pule, hynrei ngi leit khlem kano 
kano ka jinglhmu ban saindur ialade na ka bynta 
ka iashai lashisngi (with no objectives). Ngi shu 
leit skul tang ba shu leit. Lada pass ruh biang 
lada ym pass ruh biang hi. Bad bun napdeng 
jongngi wat lada ngi dang leit skul, bad dang ap 
jakyntien na la ki kmie ki kpa, ngi la sdang ban 
iaid khynraw bad thoh shithi khynraw tang mar 
ia khie Samlk. Haba ialade dang kura u ’Iar- 
lyngkhuit uba dang rieh hapoh ki thapniarig jong 
kiwei, ngi khlera pyrkhat pat hato kata ka thap- 
niang lyngkhuit lajong kar tap mo lada ngin 
kdup sa ia kiwei ? K^ane ka long namar ym don 
ka ain kaba yn teh iangi bad la ka tnga bad la ki 
khun. lada ym lah bsa sa phet noh ruh bit hi, 
Kumba kren tohmet, mar ia khie sdang Samla, 
m a ngi bar oh ngi khih ka ? leit kai khynraw ha 
mania ka tyngkong ing ki briew la kum u ’Sew- 
lyuir ban leit kvnther thyllah na mania ka branda- 
ing„ jaw-shi-jaw na kawei ka branda sha kawei 
pat. Hangno haba ki leh juh lehjem, hangta 
artad ngi talain tdong bad shongduh artad lada 
ngi iohlad. Ngi klet noh bad ing bad sem bad 
trai bad dkhuh bad ngi kylla poi-ei artad 

khait, khlem da pyrkhat bad mutdur kan jia aiu 
lashai bad ka jingkit ne apot aiu kan lynsher pat 
la ar-ia. La saw-ia pat, haba ngi sdang ban jam 
palat 1a ka Diengtyngkong bad tur shaphang 
nengpei, kyndit shidieng riew hiak na syngkai, 
tyrsain rip baroh shirynieng bad kem ding ki 
khrnat lain. Hiang-iang-iang pat ngi shla bad 
tur ruma sa ia ka byrthab tang kumno ban bsiat 
kyrkieh noh shabar pongshai ryngkat ka kyrtoh 
shla hiang-shi-hiang ngi mareh laikjat pat sha 
irtg kmie, bad leit jliah pynkhiah ia la ka jing- 
mong. 

Haba ngi ioh pat ki nongri nongsumar kiba 
khlup bad jynsur mynsiem bad kiba kham aimon, 
lane kiba i jemrngiew, ngi tur syndon bad kalain 
tdong haduh rympei ryngkat ka tohkit ka 
bishar (investigate) huin-shi-huin ia mania ki 
jingbuh jingsat bad ki pliang ki pdung. Ngi 
lehjop kat haduh ban da thiah jahthait syndon 
sa ha dongdpei, ryngkat ka thap byrngem pyn- 
iengtreng bad shri la ki bnial wat ia ki nongri 
nongsumar lada ki thap pynthut. Ha kaba kut 
hi ngi kylla long kum u ’Lang-ianoh ba ichtam 
na hat Majai hyndai, lymne u ’Ken-Liarngot. 

Bad ki Samla Kynthei ruh kumjuh, naduh 
dangleit skut, ki la sngewthuh ban iathoh shithi 
khynraw. bad khlem pyrwa kine khliak-khliak 
kum ki Shalynnai dih um-sabon, kynrup naphang 
ioh Niangraidliang. Khlem da bishar, ha ka um- 
saw tip wan kie u Wieh ne dei u Ktiar. 

Paitbah uapdeng ki kbun Samla Shynrang 
jongngi ki Khasi- Pnar ki tang shu ioh kamai ki 
bynta bai-bam noh iala ka kmie iala u Kpa ha 
ing. Kim ai shuh baroh katba ki ioh, lada ka 
tulop bnai ne ka bai bylla sngi ruh. Bad tang 
shu kren ka Kmie lane u Kpa kila sngewthut baa 
khreh shet noh la ka jong. Namar ki mang lypa 
ba ioh lawei kin hap ban mih lyngkhuit. 

Lajan baroh ngi leit trei ne leit bylla ruh tang 
ban biang bai-khaw, bun na ngi ngim ju leit biang 
taiew ne biang bnai namar “Yn bam mano” Lah 
dap. Lada ngi ioh bainong kham khlup lei, 
ngi ia leit bylla tang 2 ne 3 sngi ha ka shitaiew 
ne tang shiphew-khatsan sngi ha ka shibnai, na- 
mar ngi la dap bai khaw. Ka ktien “Lah dap” 
lah ban iohsngew tang hapdeng jongngi ki Khasi- 
Pnar, bad ha kiwei pat ki jaidbynriew ba pyn iaid 
ki Shymang ia ka ing ka sem kam ju don. Na- 
mar kiwei pat ki ja'dbynriew khamtam ki shyn- 
rang ki don ka jingkitkhlieh kaba khraw bad ba 
khia kaba ap ia ki, katba mangi pat ngim don. 
Ka shong tang ha ka jingsngewthuh ha la mar- 
wei marwei hynrei kam don ka jingpynkhamti ba 
ka jaidbynriew hi ka tawah ne ka pynkit hangi. 

Namar kata phin shem ruh ba bun napdeng 
jongngi, ngim juh ieit ia ka kam, hynrei ngi ieit 
tang ia la ka kpoh. Namarkata la iohi ba bun 
napdeng jongngi, ngim long kiba bit ban shimti ia 
ki kam kiba don ka jingkitkhlieh. Ngi long kiba 
bit tang ban shongshakri Sorkar, tih khyndew, 
bylla trei surok bad kumta , ter ter. Namar ka 

jingbymieit jong ngi ia ka kam, ka khanglad 
iangi ban shimti ia kiwei pat ki jait-kam bateh 
ryngkat bad ka jingkitkhlieh. Ngim lah ban 
khmih lynti ba ka ri jong ngi kan roi ha ka trei ka 
ktah bad ka khaii ka pateng (Industrial and 
Commercial development). Khamtam eh ha ki 
kynja Karkhana, (Industries) Ka jingeit bad 
jingniewkor ia la ka Kamram lajong ka long kaba 
kongsan tarn ia kiba kaba bun na ngi ngim don 
kum kata ka jingsngewthuh. Ngi trei tang ban ioh 
bainong, tang ba biangu bainong pha iaiclpham 
iaid depshato. 

Nalor kata, ngim treh ruh ban leit trei shabar 
na la shnong ngi kyrwit bad kyllain Tawiar tang 
ha u Khiewja bad ha diengtyngkong namar ka 
daw jong ka jingsngewsyier (insecurity) ban mih 
na ing, lymne ba ka Mei-tisan kam phah. Namar 
kata ngi im jalia jalaid, tyrkhong tyrkhap tang 
hapoh la ka lyngwiar-dpei. 

KUMNO KA KTAH IA KA NIAM KA RUKOM 

Halor kane ka nongrim kaba ka jaidbymiew 
jongngi ka ieng mynia, ngim don kano kano ka 
Policy trei kam ha la Id ling, shnong ne hima 
ka ban Saindur ia ka jaidbynriew halor ki dustur 
bad ki riti kiba skhem. Ngi bat tang katba ngi 
sngcwbit ei ialade sbimct ha la kajong kajong ka 
jingsngewdei da ka jingthmu ban khwan ia la ka 
myntoi shimtt ba tang shipor (we sacrifice the 
ultimales for the immediates). Ka Longsyiem 
Longkmie kaba da pynshong kat kum ka niam 
ka rukom tynrai u Khasi ka la per ; kam don 
nongrim shuh. la u syiem ka Hima Sohra uba 
dang shu iap mynta ka snem la shu tep madan 
bad pyndep kat kum ka niam ka rukom jongka 
niam-bynrap na nongwei. Myr.ta ka jingkylli 
ka mih mano pat ban thang ban ring kat 
kum ka niam ka rukom ka hima Sohra ia kito ki 
Syiem bym pat thang kiba la iap naduh mynnor?. 
Kane ka pyni shai ba ngi la nang sip ia la ki 
shynriah-ti mania ka sngi ryngkat ka Pyrta shla 
pat ban neh ki riti ki dusiur uba rim. “Ah ko 
jingarsap jongnga, pha la palat liam wat ia Ka 
jingarsap hi ruh.” 

Lada ngi phai sha kiwei pat ki niam ruh 
kiba dangwan kumba 150 snem ha ri jongngi, 
mangi baroh lang ngi longniam khlem nongrim, 
ka dei beit tang ka jingiabud tynneng khlem 
nongrim. Tip dei na ka jingiohmyntoi mynnor 
nena ka jingiabud lok ruh ym nangong. Haba 
pule na ka kitab bakhuid (Bible) ka ialam iangi 

ban sngewthuh ba ka dei ka niam shynrang. Bad 
baroh ka jingiadei ka long hapdeng u Biel bad 
u briew (Shynrang, uba dei u khlieh halor ka ing 
lajong, U Nonghukum, u Nongbynta, u Nong- 
kamai, u Nongri bad v Nongsynshar halor la 
ka jong ka tnga bad ki khun. Hynrei haba phai 
pat shala rvmpei Kristan lajong, ngi sbem ba u 
dei tang u nongap hukum ban pvndep ia ka kam- 
ram ba la bthah no kyntu ma ka. 

Da ka jingbymdon kane ka jingsynshar rang- 
bah ia la ka ing ngi iohi ha bun ki khep ba ngi 
bam dnh ia la ka jaidbynriew ha ka kyrteng ka 
jingngeit. Tang ba u dei u parabangeit kam 
pher u wan na sep ka sngi ne na ka ngoh ka ia 
jongno, ne u khun jongno? U aiu-re ne u aiu- 
ma, ngi pynshong thik thik bad la ka khun ne 
ki khun lajong. Kumjuh ruh na ka ing Kristan, 
ka khun ka lah ban leit bud noh ia u Hindu 
ne Muslim bad kylla syndon noh ka jingngeit 
khlem da duh pat ia ki hok nongmei nongpa. 
Bad don ruh ba na kawei ka ing, na kawei ka 
kmie bad na uwei hi u kpa, mih haduh 2, 3 ne 4 
jingngeit. Kane ka pynpaw shaikdar ba ka jing- 
long niam jongngi ka long kaba Per; ba ngim 
donbor ne lah ban synshar rangbah wat tang ia la 
kainghapohlakajongka khyrdop. Ka khun neu 
khun bad barohkita kiba hapch ka khyrdop jong 
nga ki lah ban iaid bad jieo la ka lynti katba ki 
sngewdei ha la ka jingkhluit jong ka snam samla 
jong ki. Kane ka pyni shai ba ngim lah (we have 
failed miserably) ban synshar wat tang is ka 
khyrdop lajong. Hato baba kumne, ka longing 

jongngi ka iahap ma bad ka ktien kaba ong 
‘‘Manga bad ka ing jongnga ngin shakri ia a 
Trai?”. Nalor ba ka Ktien ka ong “Ka burom 
ka long ia uta uba synshar hok ia la ka ing” 

Ka paw shaikdar ba haduh mynta kine ki 
sngi, ngi dang batskhem ia ki kyntien jong kito 
ki Phajri nongwei mynnor kiba ialap bad ong, 
‘‘Ka jinglong shikur ha ka jingngeit ka kham- 
khraw ban ia ka jinglong shikur ha ka Snara”. 
Kaba mut “Bha ki Kur ba kynja-mynsiem ban ia 
ki kur ba kynja-doh”. 

Sa kawei pat ka kam pohrati kaba mangi hi 
ngi leh ban bam duh ia la ka jaidbynricw ka long, 
ba bun napdeng ki doh ki snam jong ngi hi, kyn- 
thei bad shynrang kumjuh, ngi ia pynthoh shithi 
khynraw ne long ’Mensuhsyntiew ia u khyllah 
jaid lane mynder bad la ka paradoh parasnam, 
bad ngi khroh ngi kjor, ngi phon ngi pah ia ka, 
tang namar ba ngin ioh kiad shiklat ne sha shipela 
ne jingmyntoi aiu re. 

Ki basa-iew ngi la nang shop bad ai sha u, 
manga pat kum u Dohthli iei Sohlamthein ba 
kynthih rkhiang ha lynti iaid paitbah (Public 
Lane) ha lewduh Kat uba iaid u jynthut ia ka 
jingdie jingwang jongnga la kum ia ka jong uta u 
ba wandie aiu re ha iew Luri-Lura hyndai. 

Ki kblaw ki btap ngi la nangdie, ba ioh nu- 
kot ngi ia samrkhie, naduh Rilang hadun Kupli 
mynta ngi la dep khi. Kumjuh ruh naduh Mar- 

wet haduh Dawki, ngi la byndi namar ba ngi 
ieit ri. 

Ah ko jingkhwan jongnga, haduh kane ka 
kyrdanmopha lapoi? fmat hakhmat jongpha 
te ym don shuh ka rain ka rem ne ka sngewsang 
ka sngewma, haduh ba ia ka kyrteng kyrnah ba 
lajer la thoh kaba long ka rngiew ruh, ngan byndi 
noh mynta ka sngi ban khlup u bai biri. Ei ei 
ngam don, ei ei ngara don, tang ban-bam ban-dih 
katba dang im. Ka ing ngam don, ka shnong 
ngam don, ngan kam-trai tang ia ka Ri, ba ngan 
dup ioh byndi. 

Ha baroh kawei ka pyrthei ki briew hi ki 
niewkor ia u Symbai, bad ki ri bad tyngkai ia la 
kajong ka jaidbynriew ha la u Symbai nylla. 
Hynrei haba phai pat sha la ka jong ka jaidbyn- 
riew ngim shym pyrshang tang khyndiat eh ruh 
ban tyngkai ia ka, katba ngi shla pat la kum ki 
ksew ba jlaw-rngai “Ba u myndcr shi u mynder u 
la leh traikhlieh . Kane ka long thik kum u briew 
uba jaituh bad shongklikti khlem sumsr ne ker 
ia ka ing ka sem lajong, bad uba lyniar shla pat 
“TJ Nongtuh shi u Nongtuh mania ka miet khlieh 
la ka sngi ” Te mano kein ban beh ban rap kum 
ia uta? 

Kumta ha ka jaidbynriew jongngi la hap 
symbai na bat oh ki Saw Lyer. Ngi pdiang sngew- 
bha bad khur-kynshew kat kiba wan hap ei, 
ryngkat ka jingsngewsarong ba ngi ia ioh symbai 
phylla, na jngai na rwang bad na shatei-shathie 

bad sepngi-mihngi. Dur lanot nga la long syriem 
ruh kum u Dieng uba ieng harud lynti, ia uba kat 
uba iaid u mad-wait 

Bishar paralok, haba kumne kurano kein 
ngin dang nang shuh ban pyrkhat bad da ka 
Stieh aiu sha ngin iada ia la ka jaidbynriew? 
Haba ka jaidbynriew ka la leit hangno sha pat 
kata ka ri? 

Kine barob ki ialam ia ngi ba ngin sngcwthuh 
ba kaei kaba mangi ngi kren, kam dei kaei kaba 
ma ngi, ngi da thmu. 

Namar kata, ia kaei kaba dei ban leh, ym 
shym la leh, bad ka la sah noh khlsm pyndep. 

Bad lada ka iaisah kumta, ka jingtipbriew 
jongng' hi ka hiar bad ka kylla long arsap noh. 

Lada ka jingtipbriew ka hiar da ka jingsan 
bad kiew jong ka jingarsap, ka bor bishar ia kaba 
dei bad kaba lait kan sakma noh. 

Bad iada ka bor jingbishar kam lah shuh ban 
pyniapher ia kata kaba dei na kaba lait, ka jait- 
bynriew hi baroh kawei kan iaid Lamwir. 

Kumta ka jingarsap kan nangsan bad khie- 
lapeh, kat haduh ba baroh napdeng jong ngi ngin 
ialeh kat-lah kat-iai ban phet rieh noh dalade 
nalade. 

HATO LADA, NGI PYNKYLLA NOH 
KAN IARAP TA KA JAITBYNRIEW 


KUMNE KUMNO 
KA JONGNGI? 


Ki jingmyntoi-kin long kino harurn : — 

1. Kan khlong bad pynduh jaid noh ia kata 
ka mynsiem bym shaniah kaba la ju don pateng 
la pateng ha ka jingim shitnga jongka Kynthei 
bad u Shynrang ha ka jaidbynriew ka jongngi. 

2. U kpaun synshar katkum kabor Rangbah 
jongu iala ki khun ki kti, iala ka jingdon jingem 
bad iala ka longing. Bad kane kan iarap kumno 
ba ki khun ki kti kin heh kin san haka burom ha 
ka akor bad kan pynduna no khate shibun iaka 
jinglong lyngkar kaba mynta. 

3. Kane hi kan teh ia u Rangbah, ba haba u 
leit ia ka briew u dei ban da kham pyrkhat sani 
bha, naba ki khun kiba ka kan kha kin long ki 
jongu, bad ba ka dei ka kamram ka jongu kumno 
ban pyndap khaw pyndap dohkha bad ban pyn- 
heh pynsan iaki. 

4. Kane kan pynduna shibun iaka jingsngew 
sarong bad jingsngew meng jong ki kynthei ba 
lyngkot jingmut jingpyrkhat, naba lada ki wiar 
thala bad ki phet na la u tnga, kata kin nym ioh 
shuh ia ka jingsumar ki khun ynda haba ki la 
tymmen. Kumta kan iaiap shibun ban pynduna 
ia ka jingiaid lyngkar jong ka jaidbynriew jongngi, 
kynthei bad shynrang kumjuh. Kumta kin bit 
kin biang bad kin manbha. manmiat. 

5. Ka kit khunrei jong ki kyntbei bapli kan 
nym don shah bad ka jingioh khun khlem kpa 
ruh kan duh noh. Kaba ioh Dkhar ioh Lyngkien 
kata ka la leit sha la u nongsumar bad kan nym 
pynbyrsieh shuh iaka jaidbynriew jongngi. Hang- 
ta ka jaidbynriew jong ngi kan sab kan suba, u 
Dkhar u Lyngdien un nym lah lehbein shuh ha 
kaba pynkit khunrei bein ia ki kynthei jongngi. 

6. Ka spah ka phew, ka jingdon jingem bad 
ka khyndew ka shyiap kan neh, bad kan nang roi 
bad iar na kawei ka pafceng sha kawei pat. 

7. Uwei pa uwei u khun ne ka khun ka ri, 
kin don la ka lawei ha kaba kin lah ban shaniah 
ula ka iap ka im bad iala ka spah ka phew. Bad 
han pta kin sa nang ban burom bad ban niewkor 
la la ka Ing, ka Ri bad ka jaidbynriew. 

S. Kan wallam ia kata ka jingshaniah kaba 
long ka nongrim jong ka jingiatylli ha ki kam 
baroh, ha kaba baroh lang kin nang ban sngew- 
thuh ba ki don ka kamram ban trei bad ban sha- 
kri ia la ka lng, ka Ri bad ka jaidbynriew. 

9. Kan duh noh kata ka jingsngew shimet- 
s hi met bad shi ing-shi ing kaba la shong nongrim 
ha uwei pa uwei u khun, ka khun bad ka ing jong 
ka ri bad kaba la kyrthai pynum bad bampong 
baroh shi katta ia ka longspah longphew bad long 
bynriew-manbynriew ki khun ka ri. 

10. Kan weng bad niad khuid noh pharia 

uta u Lyoh ba synnia jong ka jingsngewpoh (in- 
feriority complex) na ka khmat ki khun Shynrang 
ka ji, u ba la sah-rta. Hangta ki khun shynrang 
ka ri kin sa nud ban tur ia ka rai-eh ka rai-dani 
bad kin sa wan long ki shynrang ba shisha, ba 
jaka bad ba don nongrim. Hynrei ym kum ma- 
ngi mynta kiba la pynheh-pynsan ha ka Iyer jong 
ka jingsngewpoh, naba naduh ba ngi dang 6 (hyn- 
riew) snem ka rta la ju maham iangi da ki kmie 
ki kpa ba ngim bit ban pyn+hut ia ki para ne hyn- 
men kynthei. Ki da ju pyndonkam ruh ia kine ki 
ktien “Ka Kong ka Hep te ki ban sumar iangi 
lashai ynda ngi la tymmen, mame men korbar aiu 
me dei u ban leit sha ing ki briew”. Haba la pyn- 
poh lypa iangi ki shynrang kumne naduh poh ing, 
te hato kumno kein ngin nang shuh ban leh-heh 
leh-meng sha bar. La pynheh pynsan iangi ki 
khun shynrang ka ri ha ka Iyer ka jingsubasniew. 
ka Iyer ka jingbymshaniah bad ka Iyer jong ka 
jing long khlem nongrim. (We have always been 
made to feel imadequate) Dei namar kata ka 
daw ba haduh mynta ngim shym la nang ban 
niewkor ne kitkhia ia la ka jong ka iing, ka ri bad 
ka jaidbynriew. Ngi dem ban beh tang ia ki 
kamkai bad ka rongpyni, bad kum ka jingmih na 
kine kiei-kiei ngi laiohka nam “KSAN RYMPEI 
REM DORBAR.” Mangi kum ka jaidbynriew 
ngi la ju shah kren beinbriew ruh ha ki bym dei ki 
para jaid kiba wan buhai shnong ha ri jongngi, ki 
da ong SA IA U KHASI, SHI KLAT KIAD 
LA DEP”. Ah! Katno ka jingsngew pohjaip 
ha u ba pyrkhat lada yn shah kren kum Kane ka 
ktien ba lei nongwei bad ki poi-ur-poihap, kiba 

wan ur wan hap had wan shong shnong ha ka 
shnong bad ri jong ngi. Ka daw jong kane ka 
long, ka akor jongngi hi. Naba ngim don kataka 
lawei kumta ngi beh ngi thorn lin-lin tang ia ka 
mynta bad ngi aiti tut iaka lawei ha ki shongthap 
bad ki wan ur wan hap, te kane ka jingleh jong 
ngi hi ka ai lad iaki ban kren bad leh trai khlieh. 
(We sacrifice all the ultimates fortheimmediates). 

1 1 . Ngin sa nang ban burom bad ban niew- 
kor ia ka shongkha shongman bad ka longtnga- 
longkhun, hynrei ym ban pyntat dor iaka kumba 
ka long mynta, ba da kaba shu ia bret tang da ka 
pisa-saw. Naba ha ka Pyrthei kaba ngi im myn- 
ta, ngi sngewthuh shai kynthei bad shynrang ba, 
wat ka lak ka bakla ban maramot ne syrdep ia ka 
ktien “IAPSAW”. Te hato pyrkhat kein, kum- 
no yn tap pat tang da ka pisa-saw. 

1 2. Hangta ka umsyep ba kyrsoi bad ba jaw 
na i Kupar ki khun ka ri kan nym kie shuh 
sha Brahma ne sha Sorma, hynrei kan ngam jyl* 
liew bad shong nongrim noh tang ha la ka ri, bad 
kan nym tuid makna shuh kumba ka long mynta. 
Ki khun ka ri hangta kin phuh kin phieng bad kin 
sa nang ruh ban kiew shaphrang ha ka kbaii 
pateng, bad kin sa lait ruh na ka shongshakri ap 
ja kyntien. Hangta ban jied shiah kin sa nang 
ba, wat ‘Kha-Shitor ne Kha-blang ha u pdot 
jong ki kan ym jnang. Hynrei ym kufn mynta 
tang ba shu nang-kot nang-sla. Naba ia jingkieng 
ba la shna u biidw, ka long ruh kaba suk ban 
kiew. Naba kam ia dei bad ka jingstad kaba 

iaka, dei ban da wad, naba id jingstad ym shym 
la shna hynrei ka long kaba la kha, bad iaka yn 
ym lah ioh lymda dei uba proh. 

13. Hangta ka ri jongngi kan sa don ki ain ki 
kanun, ia kiba baroh mangi kynthei bad shynrang 
ngin ia hun, hynrei ym kum mynta ban pynia ka- 
jia wat ia shikur shikha, kat haduh ban da long 
Mokotduma bad ban da iasang iama. Bad kat 
haduh ban da ia kiew inglieh-ingsaw ban ia du- 
khoi ha ban da dkhaw, ban ia tim ruh liangtei- 
hangthie bad ban ia byndi ia i nongrim ka kmie. 
Kine baroh ki long ki jingmih na ki jingthain 
naba ym pat don ka ain. Kine baroh kin sa duh 
lut khait, ynda haba lynti bakhuid yn mait, ha 
kaba baroh lang kin sugewthuh ia la ka ioh ka 
duh, da lei lei kin nym jam palat ia la i pud i 
sam, bad ba iaki yn sa bynta da ka mon ka Kmie 
u Kpa. Hangta ki sngi u Longshuwa kin sa wan- 
phai ha ka dur kaba khamshai, hangta ki khun ka 
ri kin sa long kiba iaineh, hynrei ym kiba kylla- 
khlieh kylla-tdong. kin sa nang ruh ban bat ia la 
ka jutang ia kaba kin pynkhein kin kheinsang. 

14. Uwei pa uwei un sa sngewthuh ba ia u 
la kha ym tang ka shyntur ban bam. hynrei ryng- 
kat ki kti ban trei, bad ba u don ka kamram ban 
shakri ia la ka jaidbynriew lawei ban syrdep bad 
ban tap ia ka jot ka pei. Un sa nang duna ruh 
ban pyrthuh ia ki dustur nongwei bad un sa im- 
sngi ban thaw la ki jong naba u dei uba iong. 
Ynda ia jingshisha u la mad, hangta un sa long 
uba stad. 

15‘ Kanpynlong ia ki shynrang ka ri ba kin da 
khamhusiar bad bishar bniah ha ka iaid ka ieng 
ka leit ka wan ka ktien ka thylliej bad ka dib ka 
bam naba baroh nadong shadong ka la shong 
haki. Kin sa sngewthuh kumno ban kynshew 
ban kyndiap, ban imsngi ha la ki kam bad kin sa 
long kiba adkar ha kiei kiei baroh, bad kiba ieit 
bad niewkor ia la ka umsyep, ia la ka jingdon- 
i ingem, ia la ka pud ka sam, ia la ka ing ka sem 
bad ia ka jaidbynriew. 

16. Ka thma ba jar-jar (cold war) jong ka 
jingiaknieh Longheh ha la poh ing hapdeng shi- 
tnga, (ka kmie bad u kpa) kaba don ha man la ka 
long ing tang ba ngim sngewthuh ia ka jingdon 
jong ka, kan sa duh sa dam syndon. 

17. Ka niam ka rukom kan sa long shisha 
ka niam, ia kaba ngin sa takhe da ka jingsngew- 
thuh, hynrei ym kum mynta, ba kiba bun hi ki 
shu ia tynneng 

18. Khatduh khatwai, kin ?a mih ki long-ing 
ki babha, ki ban pynmih ki shnong ki babha 4 ka ri 
ka ba bha bad ka (State) Jylla kaba bha. 

KA JINGSARONG, JINGMENG BAD JINGBUAID BOR 
JONG KI THEI SHIBOR SHIBUIT HATO KAMIH 
NANGNO ? 

Ka jingai ia ka jinghiar pateng sba ki kyn- 
thei, ka pynlongia kiei-kiei baroh ban hiar kynsan 
jrut sha ka Jiang ka jongki. Ki bat maki ia ka 
long-ing, ka long spah bad ia baroh nadong sha- 
dong. Kumba ngi tip ba ki kynthei ki long kiba 
shibor shibuit, kumta bunsien ruh ngi shem bad 
iohi ba ka bor kaba ki hi ki bal ka ialam bakla 
noh thiaw ia ka jingim. Kane ka mib naba kim 
don ka bor ban pyrkhat ne ban iohi aiu ka lawei 
kan wallam halor ka long rynieng ka jongki. Don 
bun eh napdeng jong ki. ba ngi iohi ba kim niew- 
kor ia la ka kmie bad ia la u kpa, kim shym ri 
buiom ia la u hynmen ia la u para, hynrei ki iaid 
paking hit ka dkhar lut ka lyngkien khlem pyrwa, 
bad lehse na ka bor kaba ki hi ki bat, bad na ki 
kam kiba ma ki pat ki leh, lah ban ong ba, kiba 
wallam ia ka nam kaba sniew halor ka jaid- 
bynriew dei maki. (kata hafca kren paitbah ne 
kren kyllum) Ngi shem bad iohi ba lada ka kyn- 
thei ba dang khluit bha ka snam ka leit iaid pa- 
king lut ka dkhar ka lyngkien ne ka leit ia*d kha- 
lai Bajikor ialade sha sep ka sngi sha sep u bnai 
ruh, bad kumba kren khlemakor ka leit ioh lut u 
jaid bynriew ha ka pyrthei, bad ka khlem kit 
khlem sumar ia la ka kmie iala u kpa bad kam 
shym la tip ruh kumno ki im kumno ki iap. Hyn- 
rei ynda ka wanphai pat wat ha kano kano ka 
dur ne ha kano kano ka jinglong hi ruh, dei maka 
ka ban ioh ia ka ing, ka spahka phew bad jingdon 

jingem jong ka kraie bad u kpa baroh. Kito ki 
hynmen ne para shynrang kiba la sumar sukhef 
bad kiba la ri kyndong ia la ka kmie u kpa bad 
kiba la im la iap ryngkat bad ki kin ym don 
hukum ban siaw, ki dei ban $hu mih beit bad aiti 
nadong sbadong ha ka. Kumta kat kura ka 
dustur Khasi ia ka hok ka jong ki kynthei ym don 
ba iaknieh ne ban ia kajia. Ki long ki kynrad 
halor kiei-kiei baroh bad ia ka hok ka jong ki ym 
don Bak u ba nud ban iaknieh. (They are the 
masters of all and their right there is none to 
dispute). 

Haba kumne dei mo ba ng in kynnob bein ia 
ki bapli ki kynthei ? Hynrei em naba kum ki 
jingthaw kiba im khamtam. kum ki briew, haba ki 
sngewthuh shai ba ki don ka bor nadong shadong 
ha ki, hato balei kein kin pyllait ei ; ki dei hok 
ban pynhun ia la u jong u Moina. Kumta ka jing- 
lyngkar bad ka jinglong khlem nongrimjong ka 
dustur hiarpateng jongngi, ka pynlong ia ki kyn- 
thei jong ngi kum ki kulai ba khlem lakam. KLi 
ryngkang ryngkoh, ki mastieh bad ki kodom ar- 
kjat kat haduh ba ki ba bun hi ki mynsaw, bad 
kiwan pynkit jynjar pat ia u nongsumar. (U 
shynrang jongngi lad a u dei u kur ne u tnga.) 

Kumta ka long kaei-kaei kaba ki ba bun 
napdeng jongngi kim lah ban len, ba ka jingjdt ha 
ka jaidbynriew ka jongngi ka sdang na ki kynthei 
Haba ka sdang kumne na ki kynthei, katktim ka 
dustur hiarpateng jongngi, kata ka mut ha ka 
dyngkhong. Kumta ki shynrang kiba long khlem 

nongrim, kim don bor satia ban iada iaka. Naba 
katkum ka dustur jongngi, ki kynthei ki long kum 
ka metbah ne ka dyngkhong jong u dieng bad ki 
shynrang ki long tang ki tnat. K.umta haba ka 
metbah jong u dieng ka la bamkruin, kita ki tnat 
lei ki la shu tlor rynieng bad hap ai dalade. Kane 
hi ka rukom hiar patcng jongngi kaba mynta ka 
pynlong ia ka jaidbynriew jongngi kum ka Jamyn- 
rei shong rud-um, bad mynta lei ha kine ki sngi 
ka la la wan syndon ha ka dur jong ka ’Lailini 
kit synrum kaba lum bad khur kynshew kat ia u 
ba iaid bad khlem pep suki suki lashai lashisngi 
kan wan long syndon kum uta u dieng uba ieng 
harud lynti, ia u ba kat uba dei iaid u mad wait, 
kat haduh ba un da shu tlor bad iap rynieng. 

Namarkata nga buh ia kine kiei kiei ki jing- 
shisha baroh hakhmat jongphi ki para long shyn- 
rang khnang ba phin pyrshang ban bishar bad 
pynshongnia bniah bhaban sngewthuh bahangno 
ki shymang jongngi ki ieng mynta. Nga kyrpad, 
bad nga ngeit ba baroh phin ia sngewdei ban teh- 
song noh kloi ia la ka jaidbynriew, naba halor ba 
ka la long lypa kaba khyndiat briew hynrei nalor 
kata, ka jaka ha kaba ka hi ka iengka long kaba la 
jynsut bad bamkrem hapoh. Haba nga ong teh- 
song hangne, ka mut tan pynkhamti noh ia usbyn- 
rang bad ka nogrim jong ka longbynriew, kaba 
long ka hiar pateng khnang ba baroh kiei-kiei kin 
nym long lyngkar shuh. Hynrei kin don noh la 
u kynrad u ba long u ba don ka bor ban da, ban 
ker, ban sumar bad ban ri kyndong ia la ka jong 
ka rympei khnang ban ym ktaid thala eh ki nong- 

wei ia u khiewja. Manga hi kum u khasi, mynta 
nga kyrsiew, nga bthah bad nga kyntu ba ngi dei 
ban bud ia kane ka jingshai jong ka por ka ban 
ialam ia ngi sha kata ka lynti kaba ka jaidbynriew 
jong ngi kan iaid suk khlera don shuh ki dieng- 
pyngkiang ne ki jingpynwit ha ka liang ka jingroi 
ha ka jingstad, jiogtipbriew bad jingmanbha ha ka 
longspah bad ka longbynriew. Da shisha shisha 
nga ong ha phi ba haka ba sdang bun kito kiba 
lyngkot ka bor Pyrkhat kin pyrshah ia kane. Bad 
kynthei bad shynrang kin tim kin tla, kin sin kin 
rngop bad wat kiba ha ing ha sem ruh lehse kin 
bynthiew kin kyrkhah bad kyn‘iw kynshi ia nga 
iaphi kat shaba ngi leit ngi wan. Hynrei shah 
ruh ia nga ban ong lypa ba ngin ym don wat tang 
khyndiat eh ruh ka jingartatien, ba hadien kin 
pyrto ia kaei kaba manga bad maphi ngi trei shi- 
tom mynta. Naba nga ngeit skhem ba ka jing- 
iaid jong ka por kan rat dyngkhong lut ia baroh 
ki jingngeit bieit jong ka mynwei. Bad ba kito 
kiba kynmaw ia ka mynnor, ki pynpaw pynban 
tang ka jingbieit bad jingramia, naba kam long 
shuh kaba lah iangi kiba im ha ka mynta, ban 
twad ne wat tang ban sma ia ka. 

Bishar hato phi hun ne sngewdei biang-biang 
ban shah ong kumne? 

“I kpa te i bym ju tip ei-ei, nga tip hi manga 
nadong shadong.” 

“Hynnin ka iew, watlada kyrduh Pisa shisha, 
hynrei nga pynthied la ka pynthied patlun noh 
ia i kpa kawei, namar ba im don patlun shuh”. 

“Hynnin ka iew wat lad a rem dohkha ruh 
nga tnied la ka thied, narnar ia i kpa la shu pyn- 
bam tyrkhong baroh shitaiew te tun”. 

Ah, u Sniang ruh u nang toi ban jied ia la ka 
bam, ia kaba um bang um treh ban bam, hynrei 
hato pynshongdor ianga bad iaphi ? 

MYNTA PAT NGAN BATAI HADUH KATNO KA 

JINGSHONG KYNRONG JONG U KPA KA 
PYNSNIEW IA KA LONGING 

Ha ka dustur hiarpateng shaki kynthei ha ka 
jaid bynriew ka jongngi, ka kyrdan jong a kpa 
kuraba la ong haneng ka long tang kum u Masi- 
symbai. U long u bym don bor ban tuklar ia ka 
longing longsem u bym don hok ban pyniaid ia 
ka longbriew manbriew jong ki khun ki kti. Kane 
ka rukom saindur ing.ka jong ngi,ka longpyrshah 
than eh ia ki ain jong ka Mariang. Ka Mariang 
ka la ai ka bor khliebduh ha u shynrang hynrei ka 
dustur jongngi pat ka shkiah jubor bad ka 
pyniap noh thiaw ia kata ka bor ba pynkhamti 
da ka Mariang. Hynrei ka la pynlong pynban ia 
u tang u Tyngshop no u Jingpynmaphreit u ba ki 
sieh ha Lyngkha kba. Kumta u rangbah pateng 
la pateng u la kylla long u bym larkain la kum u 
‘Ken-liarngot hynrei u la paw pynban ba u long 
tang u iktiarpynroi pyrthei. Kane ka jingshong 
kynrong jong u ha ing tnga ing khun ka pynlong 
ia ki shitnga ban artatien iwei ia iwei pat. U 
shynrang tang shu bakla thwiat u khih ban phet 
bad ka kynthei pat tang shu bakla ka khih bad ka 
byrngem ban beh. Kumta : a ka bor bad buit 
rangbah la shu pynduhei noh thiaw da ka dustur 
jong ngi. U Rangbah u la kylla long u bym lah 
ban shaniahnaduh ing kur haduh ing kha. Haba 
u dang shong ha ing kur, ki kur ki artatien 
ban shaniah eh ia ki kam ki duk ki ba dei ia ka 
pisa tyngka, namar ki ong, ba u tang mar ia leit 
lok kata un leit rah lut sha la ing ka lok. Bad 
kumjuh ruh ynda u la leit ingbriew, ka lok (tnga) 

ka artatien ban aiti lut ha u, namar ba u bym don 
boina ne baibat (security) ei ei. Ka jingbym lah 
ban shaniah ka mih ym tang ba ka tieng ioh u 
phet noh, hynrei ba ka artatien ruh ia lade ba ioh 
ka hap ban beh ia u ynda haba kam sngewmon 
shuh. Kumta wat ia la u jong u khun ruh, ki 
kmie ki kpa jongngi kim da shaniah ha kata ka 
rukom kum ia la u khun. Ha ka jingshisha tang 
ba shu nam khun, hynrei u dei hi u nongwei tang 
ba u long uba la kha ha ing. Kumta kane ka jing- 
bvmthikna hangno un im hangno un iap bad ka 
jingsngewbym jaka Unsecured) jong u shynrang, 
kala pynlong ia u, u ba lyngkar bad uba im thala 
shilynter ka jingim. Ia kane nga ngeit ba baroh 
phi ia sngewthuh, ba ka jingbym sngew jaka hi 
haduh katno ka ktah ia u briew kum u jingthaw 
ba im. Lehse yn don ki bym lah ban sngewthuh 
shai da katei ka jingong haneng. Namarkata, 
ngan pyni kum ka naksa hangne harum, ka ban 
kham pynsngewthuh shai bad bniah bha iaphi ki 
nongpule baroh. 

Shim mynta kumne : — Ba u briew u shong 
ha ka ing wai, kata ka mut ka bym dei la ka 
jong. Hato mynta ngan kylli, don ma napdeng 
ki briew ki ba biang ka bor pyrkhat, uno-uno u 
ban sumar, peit bad pynbha ia kata ka ing? 
Hynrei em, ngim kham shem koit kum uta u 
briew, hynrei barob katkum ba ngi tip bad iohi, 
kin sumar, kin peit kin i tang kat ban bit ban 
biang ban shong ban sah. Ba lada ka la jot 
than eh haduh ba ym ibit shong shuh, kin pyr- 
shang ban wad ing noh shawei, hynrei kin ym 

theh ne pynlut pisa ne umsyep ha kaba pynbha 
iaka, naba kam dei la ka jong. Kane ka long ka 
jingshisha kaba nga ngeit ba iwei pa iwei bad 
kawei pa kawei kin nym lah ban len, Na kane ka 
nuksa ba la pyni haneng mynta sngewbha ban 
pyrkha^ khyndiat shaphang ka jaka (position) 
jong ki shynrang jong ngi kat. kum kane ka dustur 
mynta. Hato kim long ma kum w nongshongwai 
lada ha ing kur ne ing tnga? Te Jada ki long 
kumta, hato don ma napdeng ki briew ba don 
hapdeng ka jingsngowthuh kaba biang, ki ban 
kilkhia thik pa thik ia kaei-kaei ka bym dei la ka 
jong ? Kata ka long kaba jflgai ban khmih lynti 
na u briew. Ia kata ngi iohi shai kdar ba wat, 
lada ia u la siew ba un peit, un sumar ia kano- 
kano ka mar ka bym dei la ka jong, ka jingsumar 
ka jongu kam lah long kaba janai kum ia la ka 
jong. Mynta to pyrkhat, hato ka long hi kaba 
bitbiang-biang. ban kynnohsniew, ban teipop,bad 
ban ong ba ki shynrang jongngi ki long kiba la 
pun bad la kha ba kin sniew bad lehbein tnga?. 

Kane ka jingioh laitluid jong ki shynrang 
jongngi, ka jinglong lyngkhuit, ka jingkhlem 
nongrim, ka jingbym sngew jaka bad ka jingbym 
donhok ka jongki ha ka longing ne longspah, 
ka la pynlong iaki ki bym Kitkhia bad kiba niew- 
sting nadong shadong, naduh ing haduh bar. Ngi 
ki shynrang Khasi bad Pnar bunsien ngi shah 
kren bein, ha kiwei-kiwei ki para shynrang. Ki ong 
ba ki shynrang jongngi kim ju pyrkhat kurimo 
ban im, liynrei ki im lathwa, ki im tang ka dih ka 
bam bad ka iaid sngewbha bad ki long ruh kiba 

lutphut. Ki ong ruh ba mangi ngim ju kitkhia la 
ki kam ba ngi shimti, hynrei ngi trei tang ban 
dep. Kim ju da salia eh kumno ban kiew sha 
jrong, hynrei ki hun biang biang tang hangno 
haba ki don. Te namarkata kim ju da kham 
pyrkhat eh kumno ban nangkiew ha ka jingim 
kum ki briew. Ym lah ban ong ba baroh ki long 
ha kane ka jinglong hynrei paidbah uba long kum- 
ta, lait noh tang katto katne ngut eh kiba da kit- 
khia shisha ia la ka kam Kane ka pynshisha ba 
mangi ki shynrang Khasi Pnarngim ju rang bah, la 
ha ka jingmut jingpyrkhat ne ha ka kam ka duk. 
Hynrei ngi long khunlung shi junom jingim naduh 
dangkha ha ban daiap. la kane la lah kren da i 
Babu Soso naduh ki por ba mynshuwa haba i ong, 
“Na ka Mei Rilung sahaka Mei Risan”. Kakdew 
shai kdar ba mangi ki shynrang ngi ioh mei shi 
junom. Lait na pneh jong ka Mei Rilung kaba 
ai-buin ai-thiang, poi pat sa ha ka pnth jong ka 
Mei Risan (Tnga) ka ban ri ban kdup ha u pnum 
u tyndai jong ka, ka ban hukum ka ban bynta ’a 
ka leit ia ka 'wan, ia ka ioh ia ka kot, ia ka bam 
ia ka dih, ia ka kam ia ka duk, ia ka riam ia ka 
beit bad nadong shadong. Ah! u bapli kum u ’lar 
lyngkhuit bad leitrieh tngen hapoh ki thapniang 
jongka. Namarkata u shong pneh shi junom, um, 
tip hangno btuit lymne hangno thar maw, ne kaei 
ka khia kaei ka shon, hynrei u im palei bad sah 
khunlung shi junom jingim, u ap hukum bad ap 
jutang nala ka Mei Risan (Tnga) kat kum ba ka 
ibit ei. 

Bishar kein para-ri, hato ka biang mo? Ba 
ia u shynrang jong ngi yn buh tang ha ka duh- 

nong (disadvantage) ha mania ki bynta jong ka 
jmgim. U bapli la u shongruh jhieh la u ieng 
ruh kynduh, la u tur ruh shitdang bad lada u 
kynriah ruh khriat. Ah syrtok u bapli. Hato 
u la iapan la ka hukum na u nongthaw, ne ka 
dustur jongngi ka pynlong? To ia pynshongdor 
maphi ki nongpule. 

Bad kawei kaba da sngewsih kthang eh ka 
long ka jingbym shaniah uwet ia uwei pat, bad ka 
jingbym don jingiatylli wat naduh i kam i barit 
haduh kaba heh tam eh. Hynrei ngin ym sngew- 
pbylla shaphang kane ka jinglong, lada ngin jin 
da la pyrshang ban wad ia ka daw. Bad kata 
ka daw kaba wallam ia ka jingbym shaniah, ka 
jingbym iatylli, ka jmgim khlem pyrwa bad ka 
jingbym niewkor iala ki kam ka don ha ki khmat 
jongngi hi dngung. Kine baroh ki mih na ka jing- 
hiarpateng sha ki kynthei, kaba long ka jingba- 
kla ba tvnrai, (structural defect) kaba pynlong ia 
u kpa ban nym shaniah ia la u khun bad kumjnh 
ruh ia u khun ban ym shaniah ha la u kpa. 
Kumta ia ki shynrang jong ngi la pynheh pynsan 
bad pynrangbah ha ka Iyer kaba bakla, kaba 
long ka Iyer jong ka jingsngew bymjaka bad ba 
khlem non grim. Kane bad dei kane kaba btin 
lynti ia ka jaidbynriew ka jongngi sha ka jingjot 
bad jinglyngkar. 

Don bun eh kiba ong, yn trei than eh yn bam 
mano? Shisien iohsngew, sngewkum ka ktien mu- 
tler, hynrei lada phi pynshongdor bha, kh don la 

ka jingmut. Namar kata bun eh riang-riang kiba 
Jeit trei tang khyndiat sngi ha ka shitaiew, namar 
ba la dap bai khaw kim salia shuh. Hangta sa 
leit pet khaw shah pat ka tnga. 

U briew u san u roi ha ka bor pyrkhut tang 
lada u don ka bor pyniaid (Administrative power) 
hynrei mangi ngim lah ban roi ne proh ka ja- 
bieng, namar wat tang ia la ka ling lajong (Ka 
tnga bad ki khun) ruh ngim don ka bor pyniaid. 

Ka jingbym donbcr jcngu Kpa halor ka ling, 
ka ialam bad pynmih bun rukom ki jingngeit Blei 
hapdeng ki khun. Phin shem riang-riang ba na 
kawei ka ing mih ki niam kat haduh ba ka la 
wallam ia ka jingiapra ha ki jingmut jingpyrkhat. 
Kawei ka khun ka long Musulman, kawei pat 
Hindu, sa kawei Presbytarian bad kawei pat 
Catholic bad kumta ter ter. Kane ka la wallam 
ka jingpra jong ka ing bad ka jaitbynriew. Kum- 
juh ruh ka jingbym-donbor jongu-Kpa ha-ing, ka 
ing ka long lyngkar khlem ncngialam ban disci- 
plin iaka, (non-recognition of Leadership). Kum- 
ta ruh ka ialam ia ka jaitbyni icw ba kan long ka 
jait hanga — manga bad ba khlem nongialam ne 
shah-ialam. Teng teng ngi ju iohsngew ba paitbah 
na ngi ngi ong, ‘ Wat ia u Kpa ruh ngam salia; 
te sa ia utei lei u dei eh uei?’\ Kumta uwei pa 
uwei, dau nanglut tiplut suda: khlem jingpyn- 
dem uwei ia uwei pat. 

KUMNO KA KTAH IA KA LONGSPAH LONGHAJAR 
JONG KA JAITBYNRIEW BAROH KAWEI 

Ka spah jongngj kam ju neh palat ia ka shi- 
pateng bynriew, tohkhat let eh lano ba phin shem 
ba ka bteng haduh ar ne lai pateng. Hyntei 
bunsien ngi shem bad iohi ba ka kut bad wai 
ryngkat bad u nongkamai ne u nongseng. Ka 
daw jong kane rub ka dei hi ka juh "'Ka jinghiar - 
pateng sha ki kynthei". Kane ka nongrim ba 
bamkruin jong ka dustur jongngi ka kyrthai lyko 
pom ia ita i thymmoi longspah jong ka jaidbyn- 
riew. Lada phin pyrshang ban pyrkhat bniah 
bha, khlcm artatien phin shorn ba shisha shisha 
ym don lad ia ka spah ka jong ngi ki Khasi bad 
Pnar ba kan neh ne bteng shaduh ki pateng ban 
dang wan. Katkum ka dustur jongngi, ki khun 
shynrang ki mih na ing ban leit shong sha ing ka 
tnga, bad ba ka khun kynthei ka shong ha la ing 
kmie ing kpa bad ka wllam iala u tnga hala ing. 

Dei maka ryngkat bad uta u tnga jongka ki 
ban pyniaid bad synshar ia ka ing ka sem, ka kam 
ka duic bad ka spah ka phew jong ki kmie ki kpa. 
Kata ka mut ba u tnga jongka u ba wan nabar un 
peit un i bad un synshar ia ka jingdon jingem 
baroh. Te bunsien ka jia ba une u tnga jongka 
u ba wan nabar bad u bym shym la iohi hato ha; 
duh katno u Kthaw bad ka Kiaw kurim jongu ki 
la leh shitom bad lut syep lut syar ha ka ban 
kynshew kyndiap ban lum ia kata ka spah, um ju 
kham niewkor than eh. Hynrei kham bunsien 
ngi shem bad iohi, ba imat u kheifl iaka kum kaba 

shu iohei, u pynsyrwa-pynsyrwut bad um ju da 
kham kitkhia eh kumno ban pynroi pynpa iaka. 
Nalor kane ka daw ba la pym haneng, (Ka jing- 
khlem iohi kumno la kynshew-kyndiap iaka) ka 
don pat sa kawei kaba kham khlain, kata ka long 
ka jingbym sngew la ka jong. Kumba la batai 
haneng, oa u shynrang u dei u nongwei bad ba ia 
u, wat la u dei u tnga bad la don ki khun ki kti 
ruh, yn ym lah satia ban theh lut ne shaniah tylli 
hynrei la shu ai tuk>ar ia ki kam ha u katba dang 
idei bad dang sngewieit ia u. Kane hi ka pynpaw 
sbai kdar ba ym shyin la pynkhamli ho u ia ka 
jingkitkhlieh kumno ban bha ban miat. Te kane 
hi ka pynlong ia u ban syier, ban smieid, ban 
shyrkhei bad ban artatien ia ka lashai. U tieng 
ba ioh un hap ban mih noh nangta na ing ym tang 
na ka daw ba ioh um lah shah ba kan krenthan 
krenjnat, hynrei ioh ka shu beh beit hi ruli ynda 
kam sngewieit shuh. 

Ynda haba u iohi lei-lei ba la' don leng kiba 
shah beh, kata hi ka la nang kham pynsyier shuh 
shuh ia u bad pynlong ia u ban usiar bha 1a la ka 
met. U shynrang jong ngi ynda haba u iohi 
kumne, kum u briew hi uba biang ka bor pyr- 
khat um dei hok ban da kitkhia than eh kumno 
ban pynroi pynpa ia kata ka spah jong ka tnga. 
Bad hateng-hateng ngi shem ba uba kham sniew 
jinglong lei te u kyrthai pynum iaka, u pynsyrwa, 
u iaid khalah pashait shew. Ka daw jong kane, 
ka long ba kam dei la ka jong. Don hateng- 
hateng pat haba u bapli u trei miet bad sng< bad 
u iai pyrkhat synia sngi kumno ban pynroi 

pynpa khnang ban bit ban biang bad ban suk ban 
sain la ki khun ki Inga ruh, ki kur jong ka tnga 
jong u pat, kin kren siar kren shan, kin 
tynruh rak shi rak iaka bad km ong artad ‘Hei 
ho, wat shaniah tylli eh, haba clang iwei-ar-ngut 
khun kumne, lada u tuklar than eh te ioh lashai 
u kit lut." Kane lehse kan pynsngewthuh 
shai kdar ianhi baron ki nongpule jong kane ka 
kot, ba ia u shynrang ai un don kano-kano ka 
iingthmu kam pher, hynrei u long u bym bit ban 
shaniah. Hato mangi ki shynrang pat ngi dei ki 
Lun mo ki bym sngewthuh shuh ba hangno ngi 
ieng ne hangno ngi don? Halo kam bit iangi ki 
shynrang ban nym shaniah kumba iangi ym shym 
la shaniah.? Naba ngi don ka jabieng kaba 
biang ki shkor kiba biarig, ki khmat kiba biang 
bad ka bor pyrkhat kaba biang, hato pyrshang 
kein ban pyrkhat kumno sha ngin lah ban bah sa 
ia kiwei; haba ialade ngi ieng ha ka nongrim kaba 
syier ? 

Wat u ngap uba long u jingthaw barit tam eh 
jong u Kynrad, u sngewthuh ban nym shong sha 
kijakaba bun than eh ki Phyllad. Naba kan 
myntoi aiu ban trei shitom baroh shisynrai haba 
tang shu wan u Phyllad u ktaid lut khait bad 
urn iehnoh ei-ei shuh. 

Ah! ynda haba u Hynmen u Para u iohi ia. 
kane, ba ia ka spah ka Kmie u Kpa joogu la 
khalah pashait shew da i Kynum, u bapli u shu 
ipangmet tang ki khmat bad shu diaw tang hala 
marwei, hynrei ym don hukum pat ban s»aw. 



68 


Haba kumne ah katno u ipangmet iala ka raatti 
ka kmie u kpa, naba dei ma u u ba iohi kumno la 
turn la kynshew iaka. 

Toi lada kane ka jingluklar jong u Tnga ia 
ka spah ka phew jong ka tnga ka long kaba iai- 
bteng bad ba le pynkhamti syndon noh ha u, te 
ka dei hok ia u ban leh antad bad ban pynbha ne 
pynroi pynpa iaka. Hynrei kane ka jingai tuklar 
jong ka Tnga hula u Tnga pat ka long ka bym 
thikna, ka lah ban kut noh ha kano-kano ka 
khyllipmat ba maka hi ka sngewbit. Namarkata 
dei kane ka daw ka jing-hiarpaten" sha ki kyntbei 
kaba pynlong ia ka spah ka phew ban syrwa ban 
syrwut naba ka hiarpateng sha ba bakla hi thiaw. 
Kumta ha ka jaka ba kan nangroi hynrei pynban 
ka nangtroin katba nang mih kawei pa kawei ka 
sngi. 


Ki khun shynrang kiba Ja iatrci Jang bad u 
Kpa kumno ban lum ban lang, ban kamai ban 
kajih kinvdonhok ban ioh iaka, hynrei ioh pynban 
da u bym don jingtip ei-ei shaphang jongka. bad 
uba dei u nongwei. U bym don jingniewkor ne 
burom ei-ci ia kata ka spah bala lum ha kata ka 
ing (who has got no interest at all in the accumu- 
lated wealth of the Household.) Ki khun ne u 
khun katno ki niewkor bad niew burom iala ka 
matti u Kpa uba la trei shitom, uba la jaw ka 
syep ka syar ban kamai na ka bynta ban bit ban 
biang ma ki. Hynrei hato uta u ba wan nabar u ju 
khein — kor ma ia kata ka syep kiwei. Ka Mariang 
hi ka la pynlong ia u briew ban nym kheinkor 



69 


ia kaei-kaei kaba shu iohoi. Shim kum ka nu- 
ksa. Lada u briewuiohei 10 (shijihew) tyngka na 
surok un nym bynnudban ia dih iabam sngewbha 
bad ki lok ki jor lajong, hynrei ban sei pat 
tang shipiah nala kapisa kamai hok,u da pyrkhat 
arwat, lymda dei eh ki lok kiba ju ia ai lem no 
lymda don eh ki daw kiba biang lehse un nym sei 
artad. Kumta kajingleit ka spah sha u Pyrsa- 
kurim ka long kaba mynsaw naka byntaka jingroi 
jingpa ne jingneh jongka. Ka don khyndai phew 
khyndai ka lad bail pyndonkam bakla iaka (There 
is ninety nine per cent chance of misusing it.) U 
khun ne ki khun tang naka bynta ka burom jong 
ka Kmie bail u Kpa kin ialch iap kumno ban nang- 
pynheh pynsan iaka, wat lada kim lah ban pynroi 
ruh hynrei kin ialeh >ap ialeh im tang kumno ban 
pynneh, khnang ba ka kyrleng jong ka Kmie bad 
u Kpa kan iai sah pateng la pateng. Hynrei hato 
uta u nongwei uba da ka jingjia ryngkhat u kylla 
long u pyrsakurim jongphi, u niewkor ma iaka 
umsyep ka jongphi, ne u salia ma ia kata ka nam 
ka burom jongphi ki Kiaw ki Kthaw kurim.? Da 
shisha shisha nga ong haphi, ba kata ka long ka 
bym lah ban khmihlynti na u briew. Te dei na ka 
bynta kane kadaw ba sa mih kine ki jingmih (1) 
Ka jingbymneh ka spah ka hajar. (2) Ka jingim 
duk im kordit. (3) Ka jingmakna jong ka umsyep. 
(4) Kajinglong lyngkar jong ka jaitbynriew. 

Bad katba nangmih kawei pa kawei ka sngi 
ngi nang shah khlong ha ki mynder ym dei shuh 
tang ia ka spah kaphew hynrei ki la sdang sa ban 
kbia ban ksam bad ban shyit sa iaka doh. 

Namarkata, myntato kvnditbad tehsong noh 
ia lade, ialaka jongka longing bad ka longbynriew 
katba ka por ka dang sah salit, lymkumta te ngin 
sa kylla mrad. Bad lehse \itj tang katta, hynrei ki 
khun ki kti bad ki pateng ban dang seilung lashai 
la shisngi ynda haba ki la sagewthuh kin teipop 
iangi namar ba ngi buh ia ki ha ka nongrim kaba 
pyut bad ba bainkruin, ha kaba ki Suri na ki saw 
lver kin ioh ban prong bad ban patar ia ki lyng- 
khot lyngkhai. Wat dang mynta lada phin 
pyrshang bad bishar bniah ha ka liang ka Khaii 
ka Patong. ka Trei ka Ktah bad ka Kam ka Duk, 
phin shem bad iohi shaikdar ba mangi hi ngi la 
shah khlong la biang bad la sah sa tang ka Rew. 
Lehse lada phim shym pyrkhat bniah bha ne lada 
phi long u briew u bym don bor ban pynshongnia 
ne ban pyrkhat kaei ka daw bad kiei pat ki jing- 
mih, kata khlem artatien phin kienbein ne kynnoh 
sniew ia nga naba nga thoh bad pyni kumne. 

rtynrei shuwa ba phin p/nkut kyrkieh da 
kaba leh kumta, nga kyrpad jur eb iaphi baroh 
ki para Khasi bad Pnar, kynthei bad shynrang , 
ha kaba ka snam nylla ka jongngi ka dang par 
ha iwei pa iwei i pain jong phi, ba phin da pyrkhat 
bniah bad pynshongnia bha ia kine kiei kiei baroh 
kat kum ba shong ka bor ka jongphi. Bad ynda 
haba phi la leh kumta, nga don ka jingkyrmen 
bad jingngeit kaba skhem ba khlem pep phin shem 
ia ka jingshisha, bad phin long kiba la ktoi ban 
da iala ka jong ka jaidbynriew na kine ki apot 
baroh, da kaba pong bad bret noh ia kata kaba 
sniew bad ban nym riej nob ban kner ne pbai sha 

kata ka babha. Te hynrei shah ia nga ban ong 
haphi ba, ban leh kumta kam long satia ka learn 
kabajem. Ka donkam ka jingshynrang jong ka 
mynsiem ryngkat ka jingkut jingmut kaba skhem 
(strong determination). Kan don ka jingialeh 
kaba jur hapoh ka mynsiem hala marwei marwei. 
“Halo ngan bat ia ka dustur barim ne ngan beb 
sha kata ka' jingim kaba kham bha, khamaram 
bad kham suk kat kura ka jingiaid jong ki por”. 
(“There will be a fierce conflict within your heart 
between the, modern trend of Social and Econo- 
mic thoughts with that of your traditional 
believes”.) As we know that all over th? World 
there is such conflict and the former has gradually 
gaining ground over the latter, and also in several 
cases the former proved to have won a fair battle 
over the latter. Kumba baroh ngi tip ba ha baroh 
kawei ka pyrthei don bad la ju don kum kane ka 
jingialeh bad ba katei ka jingpyrKhat bathymmai 
ka la nangjop bad pynduh jaid iaka barim. 

Kumta nga ngeit naba don ki daw ban ngeit 
ba ngin nang jam shaphrang ha ka jingsngewthuh 
da kabapynshongnia, bad ban long ki briew kiba 
stad hynrei ym tang kiba nangkol nangsla bad 
nang ban pyrthuh bad tynneng ia ki kiei-kiei ki 
bymlarkam. Hynrei ban don kata ka mynsiem b & 
shynrang, ban rat dyngkhong noh ia kata kaba 
sniew wat ha kano kano ka dor hi ruh, bad ban 
beh sha kata kaba bha khlem khein ia ka jingthait 
bad jingtbeh jong ka syep, naba hadien ngin 
shem khlem artatien ba kata ka syep kaba la jaw 
mynta kam shym la long kaba makna. 

Kawei pat ka daw kaba pynlong ia ka spah 
jonengi ba kan nym roi, ka long ba ki khun shyn- 
rang kim ju kwah satia ban ia trei lang bad u kpa 
ha kaba pyniaid iaki kam ki duk ha ing. Toi wat 
lada dei shisha maki kiba tip lut bad iohi lut kum- 
no ka Ktnie bad u Kpa ki ju leh ju kam, hynrei ki 
tang la heh ne khamsan ki maieh la ka leit shong 
shakri ne leit bylla sbabar ban ia kaba trei ha ing 
ryngkat bad la ka Kmie bad la u Kpa. Ka daw 
jong kane ka long ka jing bymshaniah. Toi kan 
jin da U long ka jingiarap kaba khrc.w ia u kpa 
kumno ban nung pynheh pyntan lala ka kam ka 
duk lada ki khun shynrang ki ia shim bynta ha 
kaba ia trei bad pyniaid iaka. Hynrei ngi shem 
ba bun na ki khun Khasi bad Pnar jongngi kim 
mon s<ttia wat lada ka Kmic badu Kp i ki shaniah, 
na ki. Ka daw jongkane ka long ba, wat lada 
ka Kmie bad u Kpa ki shaniah, hynrei ki 
khun shynrang ki sngewthuh shai kdar ba kata 
ka jingshaniah ka long ka bym don rta, kaba lah 
ban kut hi noh tang mar ia shongkurim ka Para, 
ne tang mar ia leit ingbriew >a lade Naba tang 
mar ia shongkurim ka para, kata uta u lok jongka 
uba long u briew shisngi u la wan long trai noh 
bad ba ma ki kim lah shuh ban tuklar ei-ei Bad 
tang shu mar ia leit ingbriew (shongkurim) ia 
lade, kata ka mut ba kata ka jingshaniah kam 
shaniah duk ki Kmie ki Kpa ka kut noh, namar 
ba ki sbyrkhei ba ioh u leit rah ne kit lut noh 
shala ing tnga. Kumta ka deihok ba ki khun shyn- 
rang kin nym treh ban ia trei lang ha ing, namar 
ki sngewthuh shai ba haba ki la dei ban mih kin 
mih ka met lyngkhuit kumne, hato kin bsa daei ia 

kata ka tnga ba ki dang shu ioh, Hynrei lada ki 
la don lypa la i kam la i duk, kata ka mut haba 
ki bylla sThabar, kanc ka jingioh ka jongki kan ym 
dkut kynsan kumba ka dei ban dkut lada ki trei 
ha ing Kinic. Namarkata, ban lait na katei ka 
apot ban lynsher hadien, ki khun shynrang jong- 
ngi kiba si ad ki dei ban kiar lypa khnang ba ka 
jingtheh-umthet kan iai bteng wat la ki dang 
samla ne ki la left shongkurim. Hynrei lada ki ia 
trei lang bad la u Kpa ha ing kata khlem artatien 
ha kano ma kano ka por ne ka khyllipmat kin 
poi sha ka lyngngoh. 

Te kum ka jinemih na kane ka jingbym sha- 
niah mar kylJiang hala poh ing, bunsien ngi iohi 
ba ka Kmie bad u Kpa ki donkam ban wad da u 
briew ban trei ha ing bad ban siew ia u kham bun 
ban ia kaba a khun jongki u ioh shabur. Don 
teng-feng pat haba ka Kmie bad u Kpa ki shaniah, 
u khun pat u shet ia ki. Kaei ka daw jong kanc, 
ka daw ka long, ba u sngewthuh ba ka jingsha- 
niah ka long tang shipor bad ka lah ban kut ha 
kano kano ka khyllipmat kaba ma u hi um shym 
poi pyrkhat. Namarkata um shym sngew satia 
kum la ka jong, ba u dei ban ri ban sumar, 
hynrei u paw pynban ba u long kum u Suri ba 
poi ryngkhat ba ka kynhun blang. Bad kumta 
uba bun na ki khun jong ngi u paw kum u Dus- 
mon bad u nonglchsat ia ka spah ka kmie u kpa. 
Bad don ruh haleng-hateng ba ki khun shynrang 
jong ngi ki Khasi bad Pnar ki ong. “Dih bam me 
lihy rnrnar lashai la shisngi ia kane ka spah i met t 
pa , , tip yn ioh ueiyn ioh uei , u ang-ang taiHait he 

niarniuhmat uba na shunu ka pyrthei Lada ki 
khun shynang ki sngewthuli shisha ba uta u baa 
wan shimti ia kata ka spah un long u briew-u ba 
kit khia naka byrtta ka jingbit-jingbiang jong ka 
Para bad ki pyrsa ki jongki, kataki dei ban niew- 
kor, hynrei mynta kim thikna te, namar ba utei u 
ban wan ruh u dei hi u khun ka kblem nongrim 
kum ma ki. Kim tip ba uta u ban wan poi, ha 
kano ka dur un paw, hato kum u Nongsharai 
blang (shepherd) ne kum u Suri (wolf). Te kumta 
ka jingartatien ka pynlong noh ia ki ban ym 
niewkor. 

Kawei pat ka daw ba kongsan kaba ktah ia 
ka jinglongspah jong ka jaidbyuriew ka long kane. 
Kat kum ka dustur jong ngi mynta, baroh ki khun 
shynrang ka ri ki long kum kiba kha arsien, ki 
hap ban sdang thymmai ia la ka jingim ynda la 
shiteng rta. Ymtangkatta, hynrei kane hi ka 
juh ka dustur ka khniot jubor bad pynlehnohei 
ruh ia ka tyngka-Seng (Capital) ha bun ki rukom 
kam. Ia kine baroh ar lah ban batai lang 
kumne Shim mynta ba uwci u briew u dei uba 
trei kam Misteri bad uwei pat uba trei kam Suh- 
jain, kine baroh arngut hadienjbaki la trei shitom 
bad kynshew kyndiap ki la lah ban thied ia kine 
ki tiar trei jong ki, u Misteri la u tyinem, kutat, 
randa bad paintali bad u nongsubjain ruh u la ioh 
la ka kor suhjain (Sewing Machine), Kuipjuh ia ki 
khun ki jongki ruh ki la hikai ban trei hi kum 
makj, bad ba ki khun ruh ki la nang bha ha la 
ki kam ryngkat bad la ki kpa, Haba la dei ka 
por ban shongkurim, une u khun u Misteri uba la 

nang bha ban trei misteri u poi shongkha ha ka- 
wei pat ka ing u Nongs-uhjain. Namar ba um ioh 
ban rah ia la ki tiar misteri na la ing-kmie ing- 
kpa, um don liar trei, naniarkata u fcap ban leit» 
bylla bah diengsawdong shuwa ban ioh bainong 
tang shi tyngka piah, ha ka j?ka ba u dei ban ioh 
6 (hvnriew tyngka) shi sngi, tekata kajingtbit trei 
Misteri jongu kam don dor. u long pynban kum 
uba dang sdang hikai naba um don tiar trei. ICa 
para jongu pat ka ioh u !ok(tnga)uba trei kam 
ophis sbakri sorkar, namar ba um dor kam ia kita 
ki tiar misteri u Kthaw-kuiim jongu, u iwit ba 
kynrum ka ing bad u thep noh ia ki sha khrum. 
Kumta une u khun misteri uleit iohpateng pyn- 
ban da ka Korsuhjain kaba um lah pyndonkam 
kumta u thep noh ia ka sha semdieng, bad ia ki 
tiar misteri pat kiba ma u, u donkam tarn eh um 
lah ban ioh pateng na !a u Kpa, hymei ioh pyn- 
ban u kynum jongu ba trei ophis bad u la lah 
thep ia ki sha khrum. Ki tiar trei-tiar ktah ki 
long kiba wallam bainong kham bun ia u nongtrei 
ha baroh ki kam, ki long kata ka Capital ba ki 
khot ha ka ktien phareng; hynrei ka austui jong 
ngi ka pynduh jubor noh iaki. Ki long kiba da 
thied bad ha ka dor kaba rem, hynrei, ka pynlong 
ia u nongthied ba tang ma u, un pyndonkam iaki, 
bad ba un bret ci noh lait tang na u hi shikhmat. 
Namarkata uwei pa uwei u khun ka ri u hap ban 
sdang thymmai ia la ka jong ka jingim shikhmat 
ynda la shiteng rta, bad kata ka jingsdang ka 
jongu ka wai bad duh noh hi ruh tang ba ka 
shikhmat jong u, Te haba kumne, hato kumno 
sha ngin kiew bad ngin roi ngin pa ha ka longspah 

longphew? Ka dei hok ba ngin iai Jong kiba duk 
na kawei ka pateng sha kawei pal, namar uwei pa 
uwei u hap ban thied thymmai ia la i jingdonkam 
jongu shikhmat-shikhmat naduh iba rit eh haduh 
kaba heb duh, bad tang mar ia kliyllait ka khmal 
jongu la shu bret bad pynduhei noh. Ha kiwei 
pat ki jaidbynriew lada u Kpa u don tang kawei 
ka Korsuhjain, ha u khun la don lai lane saw, bad 
ha u ksiew lei ka la long syndon kawei ka Korn- 
peni suhjain, naba ka tiar trei tiar kiah haki ka 
bteng na u kpa sha u khun bad kumta ter-ter. 
Namarkata, ki roi ki pa ha ka spah ka phew bad 
ka jingmanbha-manmiat. 

Sa kawei pat kaba ktah iaka longspah-long- 
phew bad ka khaii-pateng jongngi kum ka jaid- 
bynriew, ka long, ba mangi kum ka jaidbynriew 
ngim don ka jingiashaniah ha kaba ngin iatrei 
lang ia kano-kano ka kam, naba ngi long kiba la 
kha bad pynheh pyn«an shimet shimet. la kane 
ngi iohi shaikdar ba kano-kano ka jmgiasynrop 
trei kam jongngi kum ka kynja Kompeni Sosaiti 
bad Asoseshon, bun na kumkine ki jingiasynrop 
kimju iaidbeitne manbha satia. Uto uwei ar 
ngut uba kham nang khamtip u pynkylla lieng 
khait-khait ia u pait-bieit pait-them, namarkata 
ngim lah satia ban kiew shapbrang bad ban man- 
bha kum ka jaitbynriew ha ka liang ka Khaii- 
Pateng. Ka jingsngew shimet bad tang ban bit ia 
lade ka la shong nongrim haduh ki khleinshyieng. 
Ia kane la nangpynsabut shuh-shuh da ki jingioh- 
sngew ia ki jingud u paitbah Nongkyndong ka ri. 
Ba lada don uno uno uba khamnang khamtip 

bad kham shem phang ha kano kano ka shnong 
rit ha ka jaka ba un hikai, un bthah, un kyntn 
bad un ialam ia la l;i parashuong para thaw sha 
kaba bha, hynrei u die pynban iaki tang ban bit 
ialade, ne u phon, u shet bad u sdieh ia ki bapli 
ki paitbhur tang ba un bit ia ]a ka met, kam pher 
u long ka niam aiu. Haba kren lyngkot, 
kine kiei kiei baroh ki mih. na ka jingbym 
jaka bad ka jinglong shimet shimet bad shikhmat 
jong ki khun shynrang ka r*. Kumta, kata ka 
jaidbynriew ka bym don ka jingshaniah, ka jing- 
iatvlli, ka jingiasngewthuh jingmut bad ka jingia- 
treilang, ka jinglongspah-longphew bad jingman- 
bha kam lah da Jei-lei ban wan kum ha kata ka 
jaidbynriew. 

Ngim lah ban shimti bad pyniaid ia ki kam 
khaii pateng kiba heh da la marwei-marwei, ngi 
donkam ka jingiasynrop lang. Hynrei kumno 
ngin ia synrop lang, haba tang bad la u kpa ne 
shihynmen-para ruh ngim ia sngewthuh jingmut. 
Shipara ruh, ynda haba la ri ia ngi ha la ki tyng- 
kong ba iapher ngim ia ithuh shuh. Tcng teng ka 
jia ba shipara ruh ngi ia peit pyrkhing uwei ia 
uwei pat, uwei u ioh ja bad uw$i pat u shah jingit 
Kumba kren tohmet; Ngi Jong kum ki ksew ba 
la ri da ki kynrad ba pher ha la ki dong ba iapher, 
ba ynda jia ba iakynduh ha basa doh ha lewduh ? 
ngi ia byrngem. namar ngim ia tip shuh ba iangi 
la sam na kajub ka ing. 

KI BYNTA KIBA IADEI BAD KA 
JINGIASNOHKTI-LAN G 

Uwei pa uwei u briew ne ka briew kiba bishar 
bad pynshongnia hok ia la ka bor bishai, kin 
shem ba ka jingiatreilang hapdeng ka. jaidbynriew 
Khasi-Pnar jongngi kam don. Kane baroh lada 
phi pyrshang ban wad, phin shem ba ka dei ka 
Daw-ing, ba naduh ing ym don satia kata ka jing- 
teh song kaba skhem, namar kata ka jingpra ka 
sdang naduh Khiewja. Lada phi peitthuh, bad 
bishar phin shem ba kala ieng-rasong satang ka 
Shimet. 

Ki dak ki shin kine paw tyngkrein hakhmat 
jongngi, tangba ngim ju salia ban bishar. Peit 
mynta kum ka nuksa, katne ngi la san ha ka thoh 
ka pule, bad ha bun ki jingthoh bad jineong, ngi 
ju ong “ Ba ngi la siad Hynrei kita ki dak jong 
ka jingstad bad jingshemphang kim shym paw 
satia, bad paw pynban tang ki dak kam-kai suda. 

Peitthuh khyndiat, u Dkhar u lyngkien uba 
wan shong shnong ha shnong jongngi ha Shillong, 
uba dei ruh tang u Shongthap ha mania ki kyntoit 
ba ki shong, ki la thaw la ki Ing-seng jongki, kiba 
ha ka ktien Phareng ki khot ki Community Halls. 
Bad ki sumar sukher bad pynphuh-pynphieng ia 
ki da ka bor jong ka jingiatrei bad kitkhia lang 
para maki. Hynrei haba phai pat shala ka jong 
ka jaid-bynriew ngi iohi pyllein ba kum kine kiei 
kiei ngim don. Kane ka kdew shaikdar ia ka 
jinglong jongka jaidbynriew, ai ngin shai katno 

katno kam pher, hynrei kaei kaba paw, kata ka 
kren kham jam shibun ban ia ka jingshla jongngi. 

Peitthuh ia ka National Durbar Hall hapdeng 
Mawkhar ha Shillong, ka ieng ha kano ka dur? 
Kane ruh ka dei kaba latei da ki Longshuwa jong- 
ngi, ia kaba mangi mynta ngi shu iohei. Hynrei 
la i pap hi khait, kam i iadei dur shuh bad kita 
ki Ing-seng jong kane ka juk. Baroh ki jingialang 
bad jingiatai-nia ba donkam eh jong ka jaidbyn- 
riew Khasi-Pnar, kiba ktah ia ka iap ka im jong- 
ka ngi ia tuklar hanglo. Bad baroh ruh ki Riew- 
said ki Riewthew jong ka jaidbynriew na baroh ki 
Seng politics ki rung ki mih ha ka. Hynrei haba 
bishar bad peit ia ka jinglong ka jong ka National 
Durbar Hall jongngi kat kum kane ka juk ka la i 
kum ka Skum-Tyngab. Bad ym don tam shuh 
lait tang katei marwei hi tluin ha ka dur kaba i 
lanot hi khop. Bishar kein para-ri, hato kane 
kam kdew mo ba ngi long ki bym ju salia ia 
kano kano ka kam kaba iadei bad u babun u 
balang, hynrei thik lang ia la ka met bad ka ing 
lajong? 

Ha kane ka liang nga dei ban iaroh ia ki Para- 
doh-parasnam jongngi na Pnar. Ki long Pnar 
wat hapoh Shillong ki don ka Seinraj ia kaba la 
iohi ba ki iatrei shitom na k wei ka por sha 
kawei pat. Bad katba nangiaid ki por ka la nang 
kham bha bad khamphuh kliamphieng. Kumjuh 
ruh la iohi ba ha shnong Jowai wat lada ka long 
ka Shnong kaba dangrit bad ka bym pat da don 
kita ki Colleges bad kiwei kiwei ki Skul-bah kum 

ka Shillong, hynrci hajan mania ki dong Ki don 
la ki Ing Seng ban pyni ba ka jingiatreilang, jing- 
iasngewthuk jingmui bad kitkhia lang ia ka iap ka 
im hapdeng jong ki ka don. 

Kaei ka daw jong kanc ka jingiaphei ha ka 
rukom im (Social behavior) hapdeng jong ngi ki 
Khynriam bad ki tong Pnar. Ka daw ka long ba 
ki Shynrang long Pnar ki dang don la ka burom 
bad ka iktiar ha la ing-Kur, katba ma ngi pat ngi 
la khamshai shibun ban ia ki. Bad kata ka jing- 
shai kala thaba kynsan tang ha ki khmat jongngi 
kat haduh ba ka la pynlong iangi ban kyndit bad 
mdstieh ruma, ban thorn ruh khlem da peit shuh 
shano yn poi la kum ki Kulai Khashor ba ma. 

Sa kawei pat ha ka liang ka Khaii ka Pateng 
tuh kumjuh, baroh ki iaid tang ka trei shimet, 
wei la ia snoh kti lang la liem Lehse bun ki lok 
nongpule ki la ia kynmaw bad iobi ia ki jingn;ih 
bun ki Svnjuk-Treilang (Co-operative Societies) 
ha ki rukom kiba pher ba pher, hhamtam eh ha 
kito ki por ba ngi dang sdang ia ki 5 (five) 
years Plans jong ka ri India. Bun tylli bad bun 
rukom ngi la ia py’nmih kita ki Societies ha la ka 
dur ka dur bad ha mania ki dong jong ka ri jong- 
ngi. Hynrei la shem ba baroh ki la shu Ingaid bad 
jabrngai khlem tip, bad sab salit samong sa ta'ng 
kawei ne ar hangne hangtai, .bad kita kiba sah 
tub imat ki la kylla long noh ki nongKynti jong ki 
raarwei ne ar-ngut, briew. Kane ka long ka dak 
kaba shaikdar ia uno uno uba bishar, ba ka jing- 
iatreilang pa ka bynta ka jingbit u babun u baiang 

hapdeng jongngi hi kam don. Namar ba ka jingia 
r haniah kaba long ka nongrim jong ka jingiatrei 
lang kam don. Mutdur kein, hangno kan don? 
Haba u kpa um lab ban shaniah wdt ia la u khun 
uba mih na lade, bad kumjuh ruh u khun ia la u 
Kpa. Ah sa katno tam kein sa ia u para briew? 

Kumjuh ruh la iohi ba ha kane ka juk lei, 
la nang mih khambun ki Seng-Bhalang ki Seng- 
pynduhkiad bad kumta ter-ter. Ki long shisha ki 
jingpyrshang kiba mih na ka jingshlur ban pyh- 
Juna ia ka jingiaid lyngkar. Hynrei kaei ka jing- 
mih (result), nga nud ban ong ba kim shym ia trei 
kam kat kumba ngi thmu (not effectively ope- 
rated). Mynta ka jingdibkiad ka la hiar haduh ki 
khynnah ryngkat ruh ki kynthei, bad ka la shlei 
bad pbaloh kat shaba ngi iaid Ka jinglong- 
briew hi shilyllup ka la nanghiar ha baroh ki byn- 
ta ha ka jaidbynriew jong ngi bad kumjuh ruh 
ha baroh ki liang. 

Bun rub ki I^ongkmie kiba la ia shini bynta 
shitrhem ha kum kine ki Seng bad Synjuk, kum 
ka jingpyrshang ban iada iala ka jaidbynriew 
namar ka jingjot jong ka ing ka Jynsher shuwa ia 
ki, kiba long ki nonglum-nonglang bad nongri- 
nongsumar. Hynrei kine baroh ki jingialeh shi- 
tom jong ki kirt long lehndhei bad bljai kumto, 
Jada iaphai sha kine kl kam jong ki harum 
kiba long ki jingshisha. 

Namar haba phai pat sha kawei ka liang, dei 
na ka liang jong ki kiba die-tat ia la ka jaidbyn- 

riew, kiba kit bad pun ia u Symbai poi-pur ban 
biah phonjrai ia ka iaidbyuriew. Dei ma ki kiba 
ong “lah u Sai-suh ban ia u Saithain, bad dei ma 
ki ruh kiba bat ia ki jingdiekiad Pasia la ha Sor 
ne ha Nongkyndong. Dei maki kiba lum Khyn- 
nah Samla Shynrang ha ing, namar ba ki myntoi 
kam, da kaba ioh phah thlieh ei shidkhot ka 
dieng lymne rah urn shiborti. Lada de> u para- 
shnong ne u poi-pur kam pher, hynrei tang 
ban khwan bad pynsule kaifl ei ha ing, kar haduh 
ban da jot bad khun bad kti, baduh ban da khyl- 
lem ka longing hi khru-ru-ru. K.im khein lada 
dei u Myrsiang Sadew ne dei u Phyllad Nong- 
priang, hynrei tang namar ba u pvnmyntoi ei ha 
ka iarap ka iabeh ki ri ki kdup bad pynjuh pyn- 
jem. Lanor pat, iohsngew kynsan ia ka jinglyn- 
niar shla, ba ki Syiar na la Sem, ki la shah patar 
lut ha u Myrsiang bad ki Ksingngap baroh lah 
phriang. jarat bad ktait lykohipom da u Phyllad. 

U Ranglpah pat, Uba dei U Kpa, haba la 
wan hap kum kane ka apot, wat la u lahiar ha ka 
bor met, hynrei un leit bret pat shaei? U shu 
lyng-a ha ka mynsiem bad U mut ngicw lypa ia 
ka thied Kait-khun bad Jaini't sa shi kylla. Na- 
mar dei ma u, bad ha ka tyipeng jong U kine ki 
apot baroh kin hap. Kumta U kylla long atlukhi 
Ia kum ba pisa-um, bad sniew jinglong ei kha-ma- 
kha. U iam bad jaw ummat sha .la barieh batep 
ka lehrain hakhmat u lok u jor, u kha u man bad 
u Shnong u Thaw. Hynrei lada u pyrshang ban 
khanglad ia kitei kiei kiei, . i Kmie in peit ia u 
kum ** Ka Diengtyllaw kaba tdem'% ryngkat ka 

ong arta'd, “Ba jait ba ialade me don da ka jing- 
mut-sniew, ki tang wanjuh wanjem ki bapli ki 
khynnah ba ki iaieit paralok, rub me la mut 
smew”. Hynrei ha kaba kut, u khaprip ngain bad 
kan de tiaw kum u Rangbah, bad boh de tiang ia 
la ka jingkit. Un iamrem pat hano ia la ka jing- 
ioh kaba u la iapan. Ka kut tang katta, u 
Pyntngen ei ialade ha kaba Kyn-oi Ksiew iohei 
ba sa tang katno sngi eh un im ha kane ka pyr- 
thei, haba la ban riap-iiap kumne baroh ki jing- 
jrem, 11a ka liang ka doh bad ka liang ka mynsiem. 

KATKUM KANE KA JINGHIARPATENG MYNTA, HATO 

KUMNO NGI IOH IA U BAINONG JONGKA 

JINGTREI SHITOM DANGKHLAIN DANGEH, 
YNDA HABA NGI LA TYMMEN BAD LA 
KHAMNOH U SYNGKAI 

Ah ! katno ka long kaba ipangmet ban peit 
bad kaba sngewdiaw ban batai ia ka jinglong 
kordit kajingim ki kmie ki kpa jongngi ynda 
haba ki la tymmen, haba ki hap ban ap jakyntien 
sa na u pyrsa-karini. Bunsien k*a jingbit-jingbiang 
jong ka jingiin ka jongki ka shong ha ka jingibit 
bad ka mon ka jongu (their economic life and 
social status depend entirely at his mercy). Ka 
long kaba sngewsih ban batai hynrei ym banse. 
Bunsien bad ha kiba bun ki khep ngi shem bad 
iohi ba ha ka jaidbynriew ka jongngi bad kynthei 
bad shynrang ynda haba ki la tymmen ki hap ban 
im kajingim kaba kordit tarn. Haba ong kumne 
kata ka mut ia ki paitbah, lait noh katto katne 
kiba riewspah kiba don ba em bad ki nongsor 
shakri sorkar ba don la i Penshon. Ha baroh 
kiweikiwei ki jaidbynriew jong ka pyrthei, ngi 
shem bad iohi ba ki kmie ki kpa ki ioh ia u bai 
nong jong ka jingtrei shitom ka jongki haba ki 
dangshait dangeh ynda haba ki la tymmen. 
Hynrei haba phai pat sha la rympei, kata sha la ka 
jaidbynriew, ngi iohi ba ka long mar khongpong. 
Ki kmie ki kpa jongngi, ynda haba ki la pynheh 
pynsan bad pynnang pynstad ia la ki khun da la 
ka bor barit jongki, ki duh noh pat ia ki tang mar 
ia sdang ban sei kti sqi kjat. Kata ka mut ba ki 
khun shynrang ki tang la ioh lok (tnga) ki dei 
ban mih noh na la ing km»e ing kpa bad ban leit 

shong noh shala inp ka tnga. Ki hap ban iehnoh 
bad lyndet noh ia la ka kmie bad ia la u kpa ha ka 
jingibit bad ka mon u Kynum. Te habd kuriine 
bunsien ngi shem bad iohi ba ki kmie ki kpa jong 
ngi ki im kordit Kane ka jingmih noh Jong ki 
khun shvnrang na la ing ka kmie bad u kpa, ka 
syriem kumba wan shim noh u briew ia ka synduk 
tyngka ki Kmie ki Kpa na la poh ing. Naba ka 
kamai-kajih badka umsyep ki Kmie ki Kpa barob 
ka la leit ha kaba pynheh pynsan, ai riant ai beit 
bad ai jingnang-jingtip ia ki, te hynrei ki tang la 
sdang ban pynmih phoida ki la dei ban mih noh 
na la ing ka kmie u kpa la jong bad ban leit shong 
noh baa 'a ka tnga sha ing ki Kiaw ki Kthaw 
kufim. Kane ka dustur. lehsc ka long pyrshah ia 
ka ain Mariang, namar la jan baroh ki longkmie ki 
jaw unimat ha ka khyllipmat ba ki khun shynrang 
jongki kinmih na ing ban leit ia kyntiew-kynsham 
bad ban leit shong noh sha la ing ka tnga. Ka 
daw jong kane ka long ba ym don kein napdeng 
ki briew u ban ieit bad burom ia ka Kiaw ne ia u 
Kthaw-kurim kum ia la ka kmie bad ia la u kpa. 

Khamtam ynda la tymmen ynda baba la bun 
sa tang ka bok-bok, bun hi uba isib tang ba u shu 
ri shu sumar namar ba um banse. Bad don lei uba 
khamsniew jinglong uba rah noh ia ia ka tnga bad 
u pynkhtad noh bak na la ka kmie bad u kpa jong- 
ka, bad kumta ia ki ia shu iehnoh kh!6m nongpeit 
nongi ne nongri nongsumar. Khcang ban kiaf 
na kane ka apoL ki kmie ki kpa jongngi kl hup 
ban pynjem ialaae bad pynwan iala ki jong ki 
sur ha ka Duitara jong u Pyrsa Kurim. Ki tahg 

la ring sur bakla, Hei ho! u la tbynrei! Bad haba 
thynrei ma u la shitomka Nguh Syrdep, namar la 
thutlakynad u ’Lei-longspah ha uba kidei ban 
peit sha u; “Peit sha u te phin ioh*im, Peit ban 
im, Peit ban im”. Kumta ki shong rit mynsiem 
hala poh ing lajong. Kham uiar eh ban iohi ia 
i Men Kiaw ryngkat ruh i Men Kthaw ba kin mih 
sha kamra shongkai. Kim bit shuh ban shong 
iathuhkhana hala ki shuki set bad sopha ba ki 
thied hi. I Men Kthaw itai tai sha kyrpong la 
ka pynbeitryngwiang bad ka khap sohlang ba in 
leit khwai i Pyrsa. I Men Kiaw pat la ka ri bad 
iarain ksiew ba tieng ioh i pyrsa i ong “Balei 
kata ka khyllung ka iam, ym don briew mo ban 
iapeit lem.” Kumta ka jingbit jingbiang jong ki 
kmic ki kpa jongngi ynda haba ki la tymmen, ka 
shong sa tang ha ka nusib bad ka bok. Lada jia 
ba ioh pyrsa-kurim da u briew uba kham jynsur 
ka mynsiem te kata la shu kham shirukom, hynrei 
lada jia pat baioh da u ba khamsniew ne khamba- 
sha ka jinglong, te kata la kum ba sdieh ha suin. 
Hynrei ha ka jingshisha pat tc ka jingim jong ki 
kam suk satia, namar ba lada jia ba ioh da uba 
bha makna hi ruh ka tyllep pat sa ka jingsngew- 
rem bad jingsngewlehrain ba shu ap na u briew 
u bym don jingiadei ei-ei. Ynda baba ki iohi lei 
ba u pyrsa u long u briew uba bha bad ba jynsur 
ka mynsiem, kata ka nang kham pynjynjar shuh 
shuh ia ki, namar ba ki sngewrem naba kata ka 
jinglehbha ka jong u ka thar, ka phot bad ka shon 
ha la ka mynsiem ka jongki kum ki briew naba 
kim shym la lah ei-ei ia u ha barob shjrta ka jingim 
ka joDgu, hynrei myota pat ki hap ban peit sha a 

na ka bynta iwei pa i\Vei i jingdonkam i jongki, 
naduh iba rit haduh kaba heh tarn eh. Bad bun- 
sien phin shem ba u Kfhaw kurim namar ba u 
lehrain ban phah thied jain thymmai. u shu kieng 
noh da‘ ki Shnakud, Sopti bad Patlun jot jong u 
pyrsa, kiba u pyrsa -kurim jongu um shym pyn- 
donkam shuh. Ah ! sangsot u bapli u rymmen 
u bym shym la shongsngi thiahsngi wat tang shi 
sngi hi ruh ha ka por ba u syngkai u dang beit, 
hvnrei mynta u tang shu sdang ban noh u la poi 
sha kane ka apot. Lada u dang shu kieng da 
ki jain rim u khun lajong, kata dang don ka ijot 
long bynriew ha u, hynrei ynda haba u kieng da ki 
jain jot u pyrsa-kurim’ te kata la da i pukir hi 
khait. Sa kawei pat kaba kham i sangsot ka long 
ba ki kmie ki kpa jongngi ki don ka kamrant ba 
thikna ha kaba ki dei ban bah ksiew da kaba iaid 
arsut-arsut arted-arted ha branda bad banpynbyr- 
ngia ia ki, bad hateng-ljateng lei ki dei banlong ki 
jingialehkai jong ki ksiew. Ah! shisha la i pap hi 
khait, ba khatduh tymmen yn wan hap ha kane ka 
apot long aia. Ka daw ka !ong ba ladakim lah ban 
bah ksiew kumne, ka ioh ja ia ki ka artatien. Toi 
shisha wat la ka rta bad ka jinglong ka jongki 
kam idei shuh, hynrei ki kyrda iaiap namar balei 
ba ki sngewrem ban shu ap bam khlem trei ei-ei. 
Bad bunsien ngi iohi ba ka kmie, bad khamtam eh 
u Kpa, lada ki don khan san ne hynriew (5 ne 6) 
ngut, kata ki poi bam ja ha baroh 5 ne 6 ing ha 
ka shisnem, bad kumne ki iai kyrwit ha ban da 
khlad na kane ka pyrthei. 

Haba jia pat ba ioh pyrsa-kurim da uba 
khamsniew jinglong, kine bad kthaw bad kiaw 



shongpynrit mynsiem hi rdiaw. Haba u bam u 
dih ne u dang don ha ing kme ril mynsiem bad leh 
mynleh bun kam sharum sharum shaneng shaneng 
tang kunino ban pyni ba ki tret la ka kam ing bad 
ba kim shym shong thiahthai. Bad kawei ki da 
tieng ba ioh u thut, u thynrei nc ioh u kynad, te 
kumta ha ka por ba u bam u dih ki leh mynieng 
kai noh sha branda namar ba tieng ba ioh un 
jyngngan un jnang ne un nym rungja lada u iohi 
kine jatmat. Ka khun ka bapli wat la ka icit 
bad kam kwah ban iohi ia la ka kn.ic bad iau kpa 
ha kane ka dur, hynrei kam nud satia ban tamlah 
ne ban jam hukum ia la u tnga, naba ialade hi 
ruh kum ka ’ricwkynthei ka im na u. Khamtam 
lei ynda la bun la ki khun ki kti shano shuh kan 
leitpynthut. Na kabynta kaj ingbit jingbiang ia 
lade bad ia la ki khun badang rit kam banse ban 
pynmyllen ia lade da kaba klet ba ka isynei ialaka 
Ionic bad u kpa, bad teng-leng lada ka lvnti ka plie 
ban shu ai tuh ne ai buhrieh ia kaei-kaei kaba 
ki donkam. Lada kum kane kaei-kaei pat ka 
poi sha ka jingtip u tnga jongka ruh, kata Khlem 
artatien la khie ka thma haramnimok (ka thma 
pynpra khiewja). Ah ! kordit ka bapli ka khun 
kynthei barit bor, ba ka hap ban kit bad ban shah 
lynsher ha u tangon u lymban jong ka jinglong ing. 

Ki khun shynrang pat ba la pynDong pynstad 
bad pynheh pynsan ka kipie u kpa, kitei tei sha ba 
sep ka Sngi sha ba mih u Bpai, ki leit bsa, leit ri leit 
sumar ia ka ang-ang tait-tait aiu. Ki un suk im 
sain ha la ka tulop ka lupha bad kim ju da tip eh 
bato i mei i pa i im kbmtio. Phitn lah bah Ion ba 

ki ieit ki burom hi kunijuh ia laka kmie bad la ai a 
kpa, hynrei haba ym iohi da l%ki jongki khmat 
ia ka jinglong (condition) jongki, te ki hun bad 
myllen hi biang biang. Kane ka long ka jingshi- 
sha ka bym lah ban len, ba kaei-kaei kaba shu 
iohsngew tang da ki shkor khtem da iohi da ki 
khmatka khamsting shibun bad kam wallam satia 
ia ka jingshisha katkum ba ka long. Kumia ki 
khun shynrang ba shu iohsngew tang ki shkor 
shaphang ka jingjynjar ka kmie bad u kpa ha la 
ing khlem da iohi pit da la ki jong ki khmat, ki 
bakla ban iohi ia ka jingshisha da la ka jong ka 
jingantad jongki. Lehse kane ka nuksa harum 
kan ai jingsngewthuh shai bha shaphang kane : 

Shim mynta ba u khun uba la shongkurim, u ioh 
shithi na ka kmie ba ka ong, ba kam don jainkyr- 
shah shuh. Bad ha kata ka juh ka por u iohi ba 
uwei na ki khun jongu u la jot noh ki juti. Haba 
kumne, ha u babun hi un mareh leit thied juti 
shuwa ia lau khun tang mar ia ioh pisabnd ka jing- 
pyrkbat ban thied jainkyrsbah ia la ka kmie kan 
wan hadien. Ka daw jong kane ka long, namar ba 
u khun uba donkam juti u doii ha khmiat bad ba 
u lah ban iohi da lade, ba shisha une u khynnaji 
urn don juti shuh. Hynrei ia ka j ing donkam jam 
jong ka icmie kaba ha ka jingshisha ka long kaba 
kharridonkam bad ba khamkordor ban ia ka jihg- 
donkam juti jong u khun, un ieh pynban hadien. 
Bad ka daw jong kane ka long* ba u shu iohsn&pw 
tang ki shkor hynrei um shym da iohi da la 
ki jong ki khmat ba haduh katoo kape ka jingdon- 
kam jain jong ka kmie ki long; Namarkata ym lah 

ban len ba ha ka iinglongbriew hi, lada ym iohi 
kata myllen bad Tcum niewsting ia ka. Kumta 
ha bun ki khep, ngi iohsngew ba ki briew ki ong, 
“Kite ki khun kato ne uto u briew, te ki long ki 
bym don jingsngew satia ia la ka jong ka kmie bad 
u kpa. Haba ia lade kine phum-phum phemphem, 
hynrei ka kmie bad u kpa pal ki thie rynjaw ka 
jain ka nep shu kyrked la bun da u saisuh ia u 
saithain,” Hooid. don lehse napdengki khun shyn- 
rang ki bym burom kmie burom kpa, hynrei kum 
kite khamniar than eh. L> babun hi uba ieit ba 
burom suda ia la ka kmie ia la u kpa, tang ba kiei- 
kiei (circumstances) kim ailad satia ia ki ban pyn- 
paw ne ban leh ei-ei, namar, kumba la ong haneng 
kim don hajan, hynrei ki don shajngai bahna laka 
kmie na ia u kpa. 


Kumta lada ngin pyrshang ban thir bniah bha 
ia ka dustur jongngi, kan nym don jingshitom 
ei-ei iangi ban shem ba dei hok shisha ba ka 
jingim jongngi ki Khasi bad Pnar ynda haba la 
noh ka met kan long kaba kordit bad jyn- 
jar tarn. Kam pher haduh katno ngi trei shi- 
tom dang shait dang eh naka bynta ka jingbit 
jingbiang bad jingbba jong ki khun, hynrei u bai- 
nong pal ha ki akher ka sngitedei hi ka jingkordit 
bad jingjynjar. Kumta ki kmie ki kpa ki jongngi 
ki don ka bor kmie bor kpa tang shipor, kata tang 
katba dang rit ki khun, hynrei ki tang shu la heh 
ki khun, ia kata ka jinglong kmie long kpa la sliah 
noh na ki, bad ki wan hap pynban hapoh ka jing- 
pyniaid ka khun bad u pyrsa-kurim. 

Sa kawei pat ka apot kaba la bun napdeng ki 
khun shynrang ka ri ki la ioh, ka long ba haba 
jia ba iap noh ka lok (Tnga) ynda haba la saw ne 
san ngut khun. Kata katto artad ki la kai-mrad. 
Kane kalcitlong hato balei ? ivlynta shah ianga ban 
batai khyndiat. Don bun bun ki Rangbab kiba la 
pynshet ia la ka jingim ha la ka tnga bad la ki 
khun, kiba la thaw ka ing ka sem, ka kpieng ka 
ksah bad ka deng ka kieng ia la ka tnga bad la ki 
khun. Kyndit kyndit lada jia ba khlad noh ka 
tnga (kata lada ka iap noh,) tang mar ia jia kumne, 
kata tang shu la dep ka tep ka tbang ia ka, ki kur 
jong ka tnga kin wan ban khura bad ban wan 
kren da kine ki ktien ’’Maphi te Pyrsa lape Hep 
lane Kong u ban wad la ka nongri-nongsumar, phin 
leit lab peit shano ia ki khun, dei manga ne mangi 
kein ki kur ki b;.n ii ban sumar, ban lum ban lang 
ia kine ki khun iap-kmie kiba dLei la ka jait la ka 
khong. Ngan lane ngin pynri pynsumar mangi 
kein ia ki ryngkat ka. ing ka sem bad ka jingdon 
jingem baroh, kat hadub kin da nang da tip bad da 
heh da san”. Kumta u bapli u Kpa un hap ban 
aiti lut nadong shadong naduh ka Nap ka Bill 
baroh, bad ia lade un hap ban mih noh toin na 
kata ka Ing ba u la tbaw hi da la ka jong ka 
umsyep, bad ban mih ruh tang ka met lyngkhuit. 
Kumta un hap ban rwai “Nga la aiti lut, la aiti 
lut. (I surrendered all, surrendered all).” Un hap 
ban iehnoh ia la ki khun bad ban sdang thymmai 
pat ia ka jingim katba dang sah salit ei la i por. 
Un hap ban im kordit bad jynjar, naba, palat ia 
ka shiteng na ka rta jongu u la pynlut ha kata ka 
ing ryngkat bad la ka tnga bad la kt khun. Mynta 

haba u Syngkai u la sdang noh, u hap pat ban 
sdang tjiymmai ban wad nongri-nongsumar bad 
ban ioh khun rit biung Bunsien ngi shem bad iohi 
ha bun ki khep ba u baph um lah sbuh ban wan 
long pat kumba u la loag mynshuwa. Sa ki khun 
pat kiba shah ha ka jinghikai jong ki kur jongki 
kiba ri bad sumai ia ki, ki ioh ki jinghikai ba lai- 
phew skit shaphang u Kpa, ba u lehb^in, uba 
kumtei uba kumne, uba wad Meinah bad uba kum 
ta bad kumtei-kumthie. Nangta rung sa ka jing- 
sngewthuh bakla jong ki khun ia la u Kpa, naba ki 
ki long ki bym pat kot ka bor pyrkhat. Kumta 
la shu iakhlad noh kumto bad la ki khun, tang ba 
la shu nam kpa nam khun. Ah ! long lehnohei ka 
trei ka ktah shitom bad ka jingpyrkhat synnia sngi 
jong u kpa na bynta jongki, katba ki dang rit haba 
dang don bad la ka Kmie. Bunsien uba hap kum 
hakane ka apot, u bapli u shubynniaw bad iamrem 
ha la marwei da kaba ong “Manga teuba thaw jot, 
uba sniew la i nusip.” 

Lada jia bad haba u long u baduk u bym don 
ing don sem, lymne ksiar, rupa, haba iap noh ka 
tnga, ki kur kim treh ri ia ki khun bad la juh 
iohsngew ia kine ki kyntien ba ki mih na ka Hang 
jong ki kur jong ka Tnga. 

“Ki kjtun te kijmba i ju ri ju sumar hi i kpa, 
te ma i hi kein in peit in i, in pynheh pypsan ia 
kine ki Rangli. Mangi te ngin Jeit lah shano 
kuntba lah la 11 kpa u bakha balong. Tang iala 
ki jong tuh phim iohi ba ngi laia jynjar hi kbait*' 

Sa kawei pat lada jia ba iap noh ka Tnga, u 
Tnga um lah ban wanrah tnga thymmai ha ing, 
wat ha ka ing ba u thaw hi ruh. Tang ba kan 
wan shong kum ka nongsumar ia ki khun, ban 
shet ban tiew, ban ai bam ai dih bad ban pansum 
pynsait ia ki ruh ym Jong namar ka dei ka Meinah. 

Haba phai pat sha kawei ka liang, haba iap 
noh u Tnga hadien ba u la thaw la ka ing ka sem 
iala ka tnga bad ki khun, ka Tnga ka bit ban ioh 
tnga da uwei pat bad ban pynshong-pynsah ia uta 
u tnga thymmai jongka ha kata ka ing. Bad don 
Itateng hateng lei lei ba ym tang uwei hynrei uwei 
hadien uwei pat. 

Bishar kein para-ri, hato ka biang mo ? Ba 
ia u shynrangjongngi yn buh tang ha ka duhnong 
(disadvantage) ha mania ki bynta jongka jingim. 
U bapli la u shong ruh jhieh, la u ieng ruh kyn- 
duh, la u tur ruh shitdang bad lada u kynriah ruh 
khriat. Ah syrtok u bapli. Hato u la iapan la 
ka hukum na u Nongthaw, ne ka dustur jongngi 
ka pynlong? To ia pynshongdor sa roaphi ki 
nongpule. 

KUMNO KA KTAH IA KA LONGBYNRIEW MANBYN- 

RIEW KI KHUNSWET NE KI KHUN IAP-KMIE 

Mynta phai pat sha ki khun iap-kmie. Lada jia 
ba iap noh ka kmie haba ki khun ki dang rit, kine 
ki jingthaw jong u kynrad ki im ka jingim ba kordit 
bad rit mynsiem bad la ki kmie-nah kmie-san. U 
kpa namar bym dei la kajaid, u khih ka wad nong- 
sumar sa da kawei na ka bynta ia lade. Kumta u 
leit ai noh ia la ki khun sha la ki kur ki jaid, bad 
lada jia ba u long uba don ba em ne uba heh kamai, 
kata u shu ia pashat narud hynre i un nym shong 
lang satia bad la ki khun. Kumta, ki kylla long 
khunswet, khlem nongri khlem nongsumar. Ki 
kmie-nah kmie-san toi ki ri ki sumar, tang ba jait 
bymdei la ki jong te kata kham pher hi kein. Lada 
jia lei ba ka long ka briew kaba la don khun la ki 
jong, kata ha bun ki khep ngi shem bad iohi ba ka 
kham leh shiliang bad kham banbein ia kine ki 
khun iap-kmie. Wat la katta ruh don katto katne 
ki kmienah kmiesan, kiba ri ba sumar bha kum 
ia la ki jong, tang ba kum kita ki khamniar, naba 
ki babun kim don lad satia wat lada ki ieit makna. 
Ka daw ka long ba ki dei ki kynthei kiba dei katkum 
ka akor briew, ban ngeit bad ban burom ia la u tnga. 
Naba dei ma u, u ba lah u ba iai. Te lada ma u um 
pynpaw ba u ieit ia kine ki khunruit (khunswet,) ka 
jmgieit jong kane ka kmienah ne kmiesan ia ki ka 
long lypa kaba rkhiang. Namarkata ngi sbem ba- 
robor ba ki khun iap-kmie ki im kordit, ki shah 
lehbein bad ki im rit mynsiem ha baroh shilynter 
ka jinglong khynnah ka jongki. Kane ka jingim 
kordit ka jongki, bunsien ka btin lynti sha ka jing- 

runar, bad ki kylia long khynnah dakaid, haduh ba 
bunsien ki da ioh ia ka nam ‘ Khun khlem sneng ” 
bad ki briew ki ju ong, “ Wei la runar ka khun 
iap kmie te ka da runar tasam hi khait Hynrei 
sngewbha wat nym sngewthuh bakla, ba kinc kiba 
phi ong ki Khun Khlem sneng hi ruh, toi ki dei ki 
briew kiba biang ka jingsngewthuh kum kiwei pat 
ki para khynnah. Hynrei kaei ka daw kaba pyn- 
long runar ia ki, kham bunsien phin shem ba ka dei 
ka jingshah lehbein haki knuenah kmiesanne kino- 
kino kiba ri ba sumar ia ki. Ha ka jingpyntrei 
shitom khlem da don shuh ka por ban ialehkai kum 
kiwei pat ki para khynnah, naba kum u khynnah 
ne ka khynnah phim lah ban len ba u donkam iaka. 
Ka jingbymbiang ka bam ka dih, ka ialam bakla 
noh thiaw, bad kum u khynnah ne ka khynnah, 
haba thngan kim bamse ban tuh ne ban buidti. 
Kumta kane ka jingim kordit bad ka jingsngew 
bym jaka jong ki khun iap kmie lea ialam bakla 
noh iaki bak Ibak katba ki dang rit bad kim pat 
sngewthuh, bad don ruh ki khep ha kaba kim lah 
shuh ban kylia, bad kumta ka jingim ka jongki ka 
kylia lyngkat bad sniew noh thiaw khamakha. 

Ah ! kin jin da ja don ryngkat bad la u kpa, 
lehse ki bapli ki dang don ka lad ban long briew. 
Naba ryngkat bad u kin kham sngewheh ka myn- 
siem bad kin kham sngew jaka ia lade. Naba ki 
sngewtrai ia u, ki nud ban pan, ban kham thlia 
bad wat lada u sneng u sympat ruh hynrei ka 
jingpang haka doh bad ha ka mynsiem ka kham- 
duna shibun. Hynrei lada sympat ka kmienah ne 
u kpanah-kpasan, ah katno bad haduh katno ka 

jingpang bad ka jingshon ha ka raynsiem ka long. 
Naba ka jingsympat ka jongki kara long satia ban 
pynbha ne ban sneng, hynrei kalong ka jingpyn- 
shitom namar bym dep ki kam ba la buh ia ki 
ban trei. Kumta ka jingsympat jong kine ki 
kmienah kmiesan, kam paw satia kum ki nong- 
sneng nongkraw, hynrei ka paw pynban kum ka 
jingpynshitom dusmon ha kine ki khunswet ba 
khlem jingiada. Kumta ha ka jaka ba kin heh 
kin san ha ka jingbha, hynrei pynban ki im kordit 
bad ki kylla jot noh thiaw haka jinglongbriew. 
Kane ka long ka jingmih na ka jiugpyndonkam 
ia ka bor khlem ka jingkitkhlieh. (This is the 
effect, when the power is exercised without a cor- 
responding responsibility) Namar kata bunsien 
ngi shem bad iohi ba ki khun iap kmie kim ju 
iphuh iphieng, hynrei ki don kata ka khmat ba i 
tyrkhong bad i diaw, ba shisien peit liep, da kaba 
jem lah ban ithuh ba ki dei ki khun iap-kmie ne 
ki khunswet. Hynrei lada ka jingiiiar pateng kan 
leit noh sha u kpa, lehse kineki jingthaw barit jong 
u kynrad kin nym jin da la poi shaduh kane ka 
jinglong, hynrei kin dang ioh ka jaka r ehtngen 
hapoh ki thapniang jong u kpa, uba don ka bor 
ban iada ia ki na ka sngi ka Iyer badu slap. Naba 
lada jia ba iap noh ka kmie, da lei-lei un nym lah 
ban iehnoh ia ki hynrei u de ; ban sumar ban ri 
kyndong bad ban peit ban i ia ki. Bad ka jing- 
donkam nongri nongsumar da kawei pat kan wan 
long ka jingpyrkhat kaba ar, hynrei ym kaba 
nyngkong katkum ba ka long mynta. 

KUMNO KA KTAH IA KA JINGIATYLLI BAD 

JINGSHANIAH HA KA LIANG KA KAM SAIN— 
PYRTHEI (POLITICS) 

Ngi iohi shai kdar ba ha ka iiang ka kam sain- 
pyrthei, ngi ia nangtroin, ngi nangshah khlong, 
shahkbia bad shah lute ha ki nongwei. Kane ka 
long ka jingmih na ka jingbym ia tylli ne ia 
sngewthuh hapdeng ki nongmihkhmat jongngi, 
bad kane pat ka mih na ka jingbymshaniah uwei 
ia uwei pat, naba ka jingbymshaniah ka long ka 
sboh ha kaba la pynheh pynsan iangi ki khun 
Khasi bad Pnar baroh. Bad ka daw ba kongsan 
ka long ka jingbamkruin jong kanongrimjinglong 
briew ka jongngi Bad lada ngim long kiba shlur 
bad kiba don ka bor ban rat dyngkhong noh ia 
kane bad ban thang ingkhong noh khait ia ka, te 
kata sngewbha baroh hapdeng jongphi ban nym 
khmihlynti ba phin lah ban long ki briew kiba 
shisha bad kiba don ka bor ha ka jingim. Ym 
tang katta, hynrei phin long ruh ki dusmon ia 
kita ki pateng ban dang seilung, da kaba phi riam 
lypa ia ki ban liat bad ngop ha kane hi kajuh ka 
’liewlong ba khlemtrai, naba phim shym long kita 
ki kmie ki kpa kiba peit ia ka j ingbit ki khun jong 
phi bad ka jait bynriew jongphi. Hynrei phi pyn- 
shisha ba phi im ka jingim kaba li-li pen-pen bad 
ba phi don u dohnud uba lyngki bad uba jlihkum 
u Mawtharia, u bym shym la soh satia kita ki 
sohpailen jong ka jingpyrkhat wat tang khyndiat 
eh ruh em. Bad phi pynskhem ia la ka jong ka 
jinglong khlempyrwa la kum u Maw u Dieng u 
bym khih hynrei tang katba ibit ka Mariang. Toi 

hynrei ka jingkordor jong ka jingim kum u briew, 
ka long ban ksaid, ban tur shaphrang bad ban 
shem ba mynta ka sngi ngi don ha ka jaka kaba 
khambha ban ia kaba ngi ieng mynhynnin. Te 
kumta to sngewthuh bad im kum ki briew kein, 
hynrei ym kum ki jingri kiba hun biang biang ba 
mynstep yn plie na sem bad ba ynda janmiet pat 
yn pynphai sha sem ban set. Kumta ha kane ka 
kam ruh kumjuh hi, ka jingtlot ka jongngi ka 
long ka jingbym shaniah uwei ia uwei pat. Te 
mynta, hato kaei ka daw kaba pynlong ia ki ban 
nym shaniah kumne? 


Ka daw jong kane ka long, ba barohki Shyn- 
rang jongngi ki long kiba im khlem nongrim. 
Ka ktien khlem nongrim hangne ka mut, ba ba- 
roh ki shynrang jongngi ki long ki bym thikna 
hangno kin im hangno kin iap naba ha ka jingim 
ka jongki kim jaka satia, kim thikna satia hato 
dei ki khun bad ka tnga ne dei ki kur ki ban kit 
ia ki ynda haba ki la tymmen. U ksew u sngew- 
thuh shai kdar, ba wei Ia ri da uto u kynrad ha 
kato ka tnum, kata ka mut un iap hangto hynrei 
ki shynrang jongngi kim lah satia ban pynkut 
kumtei. Namar, don bun kiba mynta ngi lap ba 
ki kamai bad pynheh-pynsan ia la ki khun ha ing 
tnga, bad ki |>eit ki sumar ia ki kyndong, kumno 
ba kin longbriew manbriew bad ba kin bha kin 
miat, kin bit kin biang, hynrei ha ki akher ka 
sngi u tei left thiah pang bad leit iap sha ing kur. 

Kumta ki jingmih na kane ka jing bym sngewjaka 
kj long 

(1) Ka jingbymia tylli, 

(2) ka ajingbymia treilang 

(3) ka jingsngew shimet-shimet 

(4) ka jingkhwan 

(5) ka jingbym iaineh 

(6) ka jingkwah bad thrang kumno tang ban 
bit ialadc marwei. 

Kumta lada ngi pyrshang ban wad sani bha 
ba hato balei ba mangi ngi tlot nadong shadong 
bad ba ngi long ruh kiba khawpud ha ki kam 
shisha, ha ka ban aiti ia lade na ka bynta ka ri. 
Khamtam ha kito ki kam kiba lah ban mynsaw 
ne ban shah set phatok. Bad ia kane lah ban 
iohi shai kdar, namar haba jia kaei kaei, bun na- 
pdengjongngi kiba ong “Wat ju ia pynshait eh 
haphang haphang namar ba lada jia ei ei kata yn 
ym don ba ithuh shuh iaphi bad phin shah iehnoh 
manvei Kane hi ka ktien ka la biang ba ngin 
sngewthuh ba ka jingiatylli kam don wat tang 
khyndiat eh ruh ha ngi. Haba la pyrkhat bniah 
bha ka daw jong kane baroh ka long ba u shyn- 
rang jongngi u long u briew u bym lah ban sha- 
niah hano hano ruh, ym ha la ka tnga, ym ha la 
ki khun bad ym ha la ki kur» Dei hi tang ma u. 
u ban peit ban sumar da lade" ia lade. Te mynta 
ngi iohi shaikdar, ba lada ki shynrang jongngi, ki 
tur ia ki kam kiba iadei bad ka ri, bad lada jia 
kano-kano ka jingjia kum ka jingmynsaw, kata 

ka jingim jong ki hadien ka la long lypa kaba 
pyut. Ki tnga kin khnium kin ktuk bad kin ong 
da kaba kyrkoh “ Hang to te me la ioh, me sam 
kwah lulia eh. Haba me kwah pynshait haphang 
haphang, bad ba me kwah kyndang eh te kumto 
kein ”. Bad lada ka jingmynsaw lei ka long kaba 
jur, kat haduh ba un ym lah shuh ban wad ia la u 
sohkhaw (disablement) kata khlem artatien yn 
don ka ban iehnoh ia u, kan tom la tiar la tar bad 
kan rah bad khun bad kli, bad u bapli halor ka 
jingshitom un shu long noh uba la shu iehnoh 
kumto, khlem nongsumar ne nongpeit nongi. Bad 
lehse ia lade kan wad lok noh da uwei pat, ne kan 
lehthan lehjnat ia u bapli halor ba u la don lypa 
ha ka jingjynjar. Lada ki lokkijor kin ia ong 
lem “Hato balei ko tun pha shu iehnoh kumne 
hapdeng ka jingpang?” Lehse kan kloi ban ong 
“Balei nga phah manga seh mo, u sam kwah te u 
ioh kein la ka bainong ” Kumta u bapli un long 
uba jynjar ym tang ha ka met hynrei bad ha ka 
mynsiem naba u sngewrem ia la ka jong ka jing- 
ioh ne ia la ka jong ka kupar jingiapan na khmat 
u Kynrad. Hangta u dei ban shu bynfiiaw bad 
iamrem ha la marwei. Bad ynda haba u la long 
kumne, lada u don ki kur kiba bha ne kiba lah ba 
iai, kata kin wan tarn ia u bad leit ri leit sumar 
noh sha la ing kur. Ynda u la poi sha ing kur 
ruh ka jingim ka jo ngu kan nym suk satia, lada 
kim kren bein krenkhoh ne kim lehbein lehkhoh 
hi ruh, kan tap ka jingsngcwrem ba u shah ieh- 
noh ne shah beh ha la ka tnga bad ba u hap 
ban leit ap jakyntien na la ki kur. Kumta kane 
ka pynsyier bad ka pynlong ia ki paid shynrang 

jongngi baroh ba kin long ki ba t lot bad kiba 
khawpud bau tur shapbrang ha ki kam kiba eh 
ba kher bad ba khia ba shon. Kum ki briew hi 
toi ngi long kiba sblur, ym don dak satia kaba 
pynpaw ba ngi long kiba khawpud. Kane ka 
jingbymnud ban iatur ha ki kam eh, ka long naba 
katkum ka ain Mariang u ?hynrang u long uba 
don bor, hynrei kat kum ka dustur jong ngi pat u 
long u bym donhok ban pyndonkam ia kata ka 
bor shynrang. Ka bor bad ka hok baroh bat ka 
kynthei, hynrei ban tur kat kum ma ka pat kam 
long kaba bit satia katkum ka ain Mariang. (Kata 
ka mut ba kam don ka bor lymne ka buit). Te 
kumne haba dei hok ne em ba ngin tlot nadong 
shadong bad bangin long lyngkar? Naba ym don 
ba tur shaphrang ne ban ialeh ia kita ki jingeh 
ne ki jingshah banbein. la ki shynrang jongngi la 
khang da kita kiei-kiei ki jong ka dustur jongngi 
bad ia ki kynthei pat la khang da ka ain Ma- 
riang. Te hato mano kein ban iada ia ngi na u 
tangon u lymban bad na ka lyngkor jong ka jing- 
shah banbein ha kiwei pat ki jaidbynriew. 

Ngi pher bak lbak na kiwei pat ki jaidbyn- 
riew ba hiar pateng sha ki Shynrang. Naba ha ki, 
lada jia ba mynsaw, matlah ne dkoh u kpa ha ka 
jingialeh na ka bynta ka ri dei ki khun bad ka 
tnga ki ban peit ban sumar ia u. Tang lada ki 
khun ki dang rit ma u bad la ka tnga ki lah ban 
jynjar shipor, hynrei ki tang shu mar ia heh, u la 
lait bad ma ki ki la ri la sumar ia u, naba ka tnga 
ne ki khun ruh kim lah ban bret ne iehnoh ia u, 
Te kumta ia u Dkhar, lada u long kumno-kumno 

ruh un nym shah iehnoh ne shah khein ksew hyn- 
rei ka tnga bad ki khun kin ri kin sumar, kin bu- 
rom bad kin niewkor hi ia u kumjuh. Naba ka 
tnga ryngkat bad ki khun ki sngewthuh shai, ba 
kum u kpa u tur khnang haduh ban da long kat- 
ne ia lade ruh, dei na ka bynta ka jingbit jing- 
biang ka jong ki hi hadien habud. Kane ka long 
naba ha ki ka jinghiar pateng kaba long ka thym- 
mei, ba baroh ki jingbha bad jingsniew ki mih na 
ka, la pynkhamti ha u shynrang. Namarkata k» 
shynrang hi ki don ka nongritn kaba skhem bad 
kaba janai. Te kumta ka jingshaniah ka don, ka 
jingiatylli ka don bad ka jingsngew shimet shimet 
ka troin. Kumta ngi iohi ba ki shynrang Dkhar 
ki prong, ki krad bad ki trud ia ka raieh ka rai- 
dam bad ka khlaw ka btap khlem khuslai, naba 
ki thikna bad ki don ka jaka ban pynshet ia la ka 
jong ka jingim. Hynrei ym kum mangi kiba im 
kum ki Puit-tangkuli kynjih Mawsiang, ki bym 
don skum don trep, ki bym don nongrim bad ki 
bym jaka ia la ka im ka iap. 

Te kumta kum ka jingmih na kane ka dustur 
ba bamkruin. ngi shem bad iohi ba baroh ki 
Khasi bad Pnar, wat ki Rangbah Nongialam jong 
ngi, ki long ki briew kiba kylla. Ki tang la ioh 
ban bat ia ka bor. ki lyndet noh ia ka kamram 
ban shakri ia ka ri bad ban peit ia ka jingbit ki 
kynthci ki khynnah, ki sem shiliang ki kup shi- 
liang, hynrei ki ieng ban wad ia ka m>ntoi shimet 
bad ka jingbit ialade. Namarkata bunsien ngi 
khnium, ngi ud bad ngi bein ngi khoh ia ki. 
Hyrnei to tip shai kdar. naba ym don jingmih 

khlem da don ka daw. Te mynta to wat tim wat 
tla ia ki jingmih hynrei to tih bad thang ingkhong 
noh khait ia ka daw. Lehse ngi iohi bad tip ruh ba 
bun napdeng ki Rangbah Nongialam jongngikiba 
ngi ong ba ki dei ki nongdie-ri ne ki sftetpyrthei, 
wat lada haduh katno kane ka long kaba shisha 
ngim tip. Hynrei ki bun ruh kiba pynbieit ia u 
paitkar, ki balia kum ki Siangsdieh bad ki pynliat 
ia ki babieit ba them ha ka jingriam tang kumno 
ban bit ban biang la ka met, bad ban aram la ka 
leit ka wan ia lade. Hynrei to kynmaw ba kine 
hi ruh ki shimti ia ka kamram da ka jingsngew- 
thuh bad ki don ka jingsngew na ka bynta jong- 
nga jongphi, tang ba ia kata ka jingsngew kajongki 
la tyllep noh da ka jingsngew shimet kaba long 
ka jingmih bym lah ban kiar jongka dustur hiar- 
pateng jongngi. Kumta dei tang kanekadyng- 
khong ba bamkruin kaba long ka thymmei jong 
ki baroh ki jingsniew kiba bampong bad pynjyn- 
sut bad ba ringrngai ia ka longing, ka longspah 
bad ka longbynriew ka jongngi. Namarkata nga 
ngeit ba iwei pa iwei napdeng jongphi baroh phi 
la nang iohi ha kaba paw ba hangno ngi ieng 
mynta. Ngi la nangswai ha mania ki kam ha ka 
longing longsem, ka longspah, ka longbynriew bad 
ruh ka long it long hima . Ngi la nang paw ha 
kata ka dur ba ringrngai, la kum u Khyllung ba 
shah khapthlen. 

Bunsien ngi iohsngew na ka shyntur ki khun 
ka ri ba ki ong “U para Khasi u lehbein, lah bad 
a khyllah jaid.” Hato balei ka leit mih kum 
kane ka ktien ? Ka daw ka long ba haba wat ia 

la u Khun u ba mih na la ka jong ka doh bad ka 
snam ngim lah ban shaniah bad ngim don jingkit- 
khlieh ruh na ka bynta ka jingmanbha ka jongu, 
te hato balei ngin leit sngew sa na ka bynta kiwei, 
kiba ngim don ka jingiadei ha kano-kano ka dur, 
tang ba ki shu dei ki para ri. Kane ka mih na ka 
jinglong shimet-shimet jong ki khun ka ri, naba 
la kha bad pynheh pynsan ia ki ha kata ka dur. 
Ki la wan long sriem noh la kum uta u Phyllad 
shongsang ne kum u Shrieh dei 'Tiehbatur. Ki 
khun ka ri ki im shimet bad shikhmat, kim don 
kata ka lawei ha kaba kin pynshet ia la ka jingim. 
Namarkata kum kata ka jaidbynriew ka bym don 
ka jingiatylli bad kaba im shimet shimet bad tang 
shikhmat kan nym lah da lei-lei ban tei ia la ka 
ri. Hynrei kan iai long kaba iapait iapra, bad 
kane ka jingiapait iapra kan nang ai ka lad ia ki 
Shongthap ban kloh ia u Khiewja. Namarkata 
to sngewthuh ko kur ko kha khnang ban lait na 
kine ki apot ba lynsher, ka dei ka kamram 
jongnga bad jongphi ba ia ka jaitbynriew ngin ri. 
la shiah ba thar to ngin ia pong, ia daw ba sniew 
ban thang ingkhong, khnang ban khiahkrat- 
khiahstang ka jaidbynriew ba kan wan pat ka 
jingmanbha, hynrei ym tang ban bhabriew khlem 
syrngiew. 

Da kaba nga ong kumtei haneng, ba ka tnga 
kan beh ne iehnoh ia la u tnga lada u leit hap ha 
katei ka apot. Lehse yn don katto katne ki 
’Thei khlem pyrkhat ne jyndong mynsiem ki ban 
dom, bitar bad tim ia nga. Hynrei kum u rangbah 
nga sngew ba ngam dei ban pynsngew naba nga 

tip ba ia ki kynthei, ka Mariang hi ka la pynlong 
kiba tlot. Ki dei tang kawei ka shyiengkrung 
jong u rangbah. Kumta ki long kiba tlot ha ka 
bor met bor pyrkhat bad bor mynsiem. Ki long 
tang kata kawei ka shyiengkrung ba la iaidwir na 
kper Eden naduh ki por u Adam, bad kaba wad 
jaka miet-sngi kumno ban ioh bsuh biang ia lade 
ha kata kajuh ka jaka na kaba la shim bad khlaw 
ia ka. Bad la iohi ruh da ki ’Riewpeitngor bad 
ba bishar pailbah ba ki long tang knm ka 
’dewbyrtha kaba lah ban pynwan ha kano-kano 
ka dur ba ki tnga jongki ki mon. Naba mynta 
ngi iohi ba u Dkhar u ' la pynpien Sari thoh 
khyrwang bad tah saw na ka shynlang. Ia kane 
da lei-lei ngam bein, ba kum ka bricw kaba bha 
ka dei ban pyndem ha ka mon u tnga, hynrei ym 
dei ban saidlah ne iuhroit ia i longrangbah. 

Riewrangbah, to pyrkhat. Haba mangi ki 
shynrang tang ka ing ba ngin kam trai ngim don, 
hangno kein ka shnong jongngi ? Haba ngim thi- 
kna, lah ban kha hangne hynrei poikha pat 
shawei. Haba ym iahap jingmut hangto poi pat 
sa shawei, shano yn leit iap ym tip. Haba shnong 
ruh ym don kumne, hangno kein ka Ri jongngi ? 
Kata ka ri kaba ngin sngewtrai bad aiti ia la ka 
jingim na bynta jongka. Haba kumne, hato ka 
jingieit ri jongngi kam long lypa kaba rkhiang ? 

KA LONGSYIEM LONGKMIE KATKUM KA DUSTUR 
HIAR PATENG JONGNGI 

Ka jinghiar pateng jongngi sha ki kynthei, ka 
wallam ia ka jingdkut kynsan jong ka jinglong- 
syiera tang shipateng. Kam long kaba iai-bteng 
kum ha kiwei kiwei pat ki jaitbynriew. Ki khun 
syiem kiba long kiba bit eh ban hiarpateng bad 
ban shimti ia ka kam u kpa kim don hok satia ban 
leh kumta. Hynrei ynda u iap u Syiem, donkam 
ban jied Syiem na ki kur kiba dei ki hynmen para 
ne pyrsa jong uta n Syiem bala iap. Kine ki 
pyrsa ne ki hynmen-para kim Jong satia ki briew 
kiba bit ban long Syiem, namar 1dm shym la ioh 
hikai ei-ei na uto u syiem ba la iap noh, kumno 
ban leh kumno ban kam, khnang ban bit ban 
biang ki khun ki hajar ha la ka Hitna. Kim shym 
la iohi ruh kumno u la trei la ktah, ha ka rukom 
bishar khadar ne ha ka rukom pyniaid hima sima. 
Kumta ngi iohi ba bun na ki nongiohpateng u 
Syiem (kiba long ki pyrsa ne ki hynmen para) 
kim shym la don satia kita ki iktiar (qualities) 
kiba long kiba donkam tarn eh na ka bynta ka 
kam Syiem bad na ka bynta ban shimti ne hiar- 
pateng ia ka Khet. Kumta ka jingmih na kane, 
ka Hima Sima kam roi kam pa bad bun ruh ka 
bym suk bad la u Syiem u Kmie. Ki mih ki jing- 
kynroi laiphew skit kumno ban pynkhein bad ban 
jied thymmai. 

Hynrei haba hiarpateng pat sha ki shynrang, 
bad haba sngewthuh ba ki khun kin iohpateng 
a ka kam u kpa. U kpa uba long u Syiem, u 

hikai u pyni ia la ki khun, kumno ba kin heh kin 
san, kin nang kin stad bad kin sngewthuh bniah 
bha shaphang ka kam Syiem. U sneng u pyni 
bad uphikir kumno bakin nang ia kaburom ia ka 
akor kaba iadei kum ki khun syiem, bad ba kin 
long kiba bit bad ba stad ban pyniaid ia ka hima 
sima ynda haba khyllait ka khmat jongu. Khnang 
ba ka hima kan shaniah, kan suk kan sain bad ki 
Syiem pateng-la-pateng kiba mib na ka ing ka 
jongu. la kane nga ong, namar ba ka long ka kam 
bieit, ba ha kapyrfhei ba stad mynta, lada ngin shu 
jied Syiem da uba bieit ne u bym tip satia kumno 
ban trei. Namar ba ngi iohi shaikdar ba ki Syiem 
ki jongngi kim ju hikai ia la ki pyrsa ne ki hynmen 
ki para shaphang ka kam syiem. Kane ka long 
kaei kaei kaba ma u hi um lah wat lada u kwah 
ban leh. Namar tang mar ialeit lok u la dei ban 
leit shong bad la ka tnga bad la ki khun, te 
namarkata ym lah ban khmihlynti ba un leit hikai 
pyrsa ne hynmen para pat sha : ng kur. Hynrei 
un ialeh kumno ban pynnang pynstad bad pyn- 
long briew ia la ki jong ki khun kum u rangbah 
jong ka juk mynta. Kumta ngi shem ba ki khun 
syiem jongngi ki Khasi, wat lada ki tip janai bad 
bniah bha sbaphang ka kam pyniaid hima sima, 
hynrei kim donhok pat ban long syiem. Bad kito 
pat kiba don ka hok, lajan baroh na ki, ki bym 
don satia kita ki iktiar bad ki jingmlien kiba 
long ki rishot jong ka jinglong syiem bad 
ka jingsuk jingsain jong ka Hima (And those 
who are entitled to it, almost all of them do 
not possess the qualities and experiences which 
are the pillars where the Kingship is built and 

the structure on which the peaceful co-existence of 
the kingdom lies.) Kane ka wallam ia ka jing- 
sngew bym jaka jong u Syiem uba bat ia ka Khet. 
Ka pynlong ia u ban pyrkhat ia la ka met bad iala 
ka longing, kumno ban ioh ban pynbit pynbiang 
ia la ki khun bad ka tnga, hynrei ym ia ki khun ki 
hajar ne ia ka Hima. Naba u sngewthuh shai 
kdar ba ka jinglong Syiem na ka pateng ka jongu 
ka long tang shikhmat ha u hi. Bad ba lada um 
iah ban seng nongrim na ka bynta ki khun ha 
kawei pat ka rukom, kata uti jah burom hi ma u, 
naba ia u lehseyn ym don ba kynmaw shuh lymda 
u la pynlong ia ki khun ban kynmaw ia u. 

la kane lah ban sngewthuh da kaba jem, na- 
ba ym ju kham don ki kur, ki ban teimot ia la u 
kur, ne ki pyrsa ki ban tei mot ia la u Kni hynrei 
ha kaba bun dei ki khun hi ki ban teimot ne buh 
jingkynmaw ia la u Kpa. 

Kane da lade hi kapynshisha ba u Kpa um dei 
tang kata ka ksuit kumba ong mangi mynta, hyn- 
rei u dei ka doh bad ka snam ki khun. La nang 
pynshisha shuh shuh ruh da ka jingiohi paitbah, 
ba lada u Kpa u dei u dohlieh ki khun ruh ki lieh, 
bad lada u Kpa u dei u dohiong, ki khun kiba 
mih ki iong, na kajuh hi ka Kmie. Kumta u 
Syiem Khasi uba ka ing jongu ka bat ia ka bor 
tang shikhmat, kata tang katba dang longsyiem 
ma u hi, u dei hok ban wad ki lad ki lynti kumno 
ban lum spah na ka bynta ka jragbit ki khun ki kti 
lajong, khnang ba ynda haba la khyllait ka khmat 
jongu ruh, ki khun kin dang ioh ban bteng ia kata 

ka jingim kum ka jong ki khun syiem. Hynrei lada 
um lah ban leh kumta, kata ka mut tang mar ia 
khein longsyiem ne khyllait ka khmat, ki khun jong 
u ki la kylla ’ricwmadan noh, kumta ka kyrtcng 
bad ka tiam ka burom jongu kum u Syjcrn ka 
•>hu jah hi noh. K.um ki briew ngim dei satia 
ban sngewphylla ba ka kamram ba nyngkong jam 
eh jong ki Kpa jongngi ka long kumno ban lei ia 
la Jca nongrim jong ki khun, bad ka jingpyrkhat 
shaphang ka Hima kum u Syiem ka wan hp.dien. 
Don lei lehse, ki Syiem kiba khamsniew jinglong 
kiba tei ia la ka longing ha ka jinglut jong ka 
Hima bad u khun u hajar. 

Te hynrei khnang ban lyngkot ka jingihoh, 
r.gan ong mynta ba ngim dei ban kynnoh snicw- 
lano-iano ruh, hynrei ia la ka dustur hiarppteng by 
bampong. Naba, lada ngin jin da la hiarpateng 
sha ki shynrang, kine kiei-kiei ki jingsniew baroh 
kin duh dyngkhong noh da lade hi. U Syiprn un 
sngewthuh ba ki khun ki jongu kin dang jai ijp 
kum ki khun-syiem, ne kin long ruh ki syiem yn r 
da haba ma u hi u lq iap. Kumta un nym dop 
jingsyier shuh shaphang ka jingim ba Jiadien Jc<i 
jongki, naba ki la don hi la ka nongrim. Hynrei 
katkum ka jinglong mynta, u Syiem um don jjng- 
iadei bad ki kur ha ka bang ka ioh Jca kot hyrtrcp 
ha ka bang ka jinghiarpateng ia ka kam syiep) pat 
ka iadei tang bad ki, bad ki khun'kini donhojc ei- 
ei ruh em. Je dei na kata ka daw (Ka jiqgbthat 
jubor jong ka dustur jongngj ia ka kam bad ka 
bainong) ha ngi sa shah lynsjber ha kipc ki 
apot jong ka jinglyngkar, ha baroh kawei ka 
jaidbyhri&v. 

SA KAWEI PAT KA JINGSNIEW KABA POH-RATI BAD 
KABA DANGKHREH BAN PYNMYNSAW IA KA LONG- 
BYNRILW MANBYNRIEW KA JONGNGI 

Mynta nga ngeit ba bar oh phi iohi bad shorn, 
khamtam kito ki kha hi man bad ki lok ki jor 
ba shong ha sor Shilloug. Ba katba nangmih 
kawei pa kawei ka siigi ki kymhei jongngi ki la 
nangbun hangthie ha jaka shong jong ki Khar- 
metor ha them lewmawlong. Kiba dang wan 
rung thymmai (new recruit) ruh kine ter shiler, 
kumta ki )a nang iaroi (multiplied). Kine ki 
dei ki kur ki jaid jongnga jongphi. Te to pyr- 
khat kein mynta. hato kito ki khun ba ki la kha 
na ki kpa K harms tor. ki dei no em ki jaid jong- 
ngi? Shisha shisha ki dei, bad ia kata ym lah 
ban len mano-mano ruh, katkum ka dustur 
hiar pateng jongngi. 

Sa kawei pat. Lada jia ba uto u Kharmetor 
ba ia poikha bad ka kynthei jongngi, u iehnoh iaka 
hato kito ki khun kin dei kiei, bad mano ban ri ban 
sumar ia ki ? Hato da pyrkhat, ym dei hi manga 
maphi ki ban bsa ban btiah, ban ri ban sumar bad 
ban pynheh pynsan iaki. Te baba kumta hato da 
pyrkhat pat, hangno don shuh kata ka ijot long 
briew jongngi, haba wat ha ki Kharmetor ruh ngi 
shah lehbein briew. Ym tang katne, hynrei baroh 
ki jaidbynriew ha ka pyrthei ki lehbein briew 
(insult) ia ngi. ki pynkit khunrei kai ia ngi, bad 
wat la katta ruh, ki briew jongngi bad kynthei 
bad shyurarig kine Dhui-Dhui ym i pyrwa, ki hun 
ki sngewmeng ba ki ioh spah mynsiem hynrei kim 
poi phohsniew satia ba ba ka jmglong briew pat 

ki la nanghiar, bad ba hshai la shisngi lebse kin 
long tang ki r.ongap jakyntien na kiwei pat. 
Dang mynta hi ruh ngi la iobi. kine rynthew la 
ka leit shong shakri khat-cit ne khlieng jingkhlieng 
ha man la ka tyngkong Dkhar. Ha uba peit te u 
la isangsot-imaiblei ia !a ka jong ka jaidbynriew, 
hynrci ha kiba leh pat k : ne Phum-Phum Ich myn- 
tynneng Mem tynneng Sahep, hynrei ha uba 
bishar pat, te kim shym phcr satia na ki Bula, ki 
bym don ci-u ha ka khlich hynrei tang ka rong- 
pyni kaba wat da u Mytsiang hi ruh u kyntait ban 
thied. 

Mynta ngi iohi ba na kite ki kynthei ba 
shongkha khleh mill ki khun kiba kam jaid syn- 
don sha ki kpa, bad ki bym iakhleh shuh bad ki 
para Khasi ha ka iaid ka iene. ka leit ka wan. 
Hynrei ha ka myntoi pat kum ka ioh Tribal Scho- 
larship, Reserved quota ha ki kam ki duk bad 
kiwei kiwei ki jingmyntoi ki leh myn kylla bad 
kam ialade kum ki Khasi. 

Kumta manga hi kum u Khasi, uba ha iwei 
pa iwei-ipain jongka met ka jongnga dang par ka 
snam Khasi, bad uba iohi ia baroh kine ki jing- 
sniew ha ka liang ka jinglongbriew bad longspah 
(Socially and economically ) Nga buh mynta ia 
kine kiei kiei baroh hakhmat jong phi, khnang 
ba iwei-pa iwei napdeng jong phi, kynthei 
bad shynrang phin ioh ka lad ban bishar 
bad pynshong-nia bniah bha kumno shisha 
ba na kane ka thymmei ba bam-kruin ki inih 
kine kiei kiei kiba byrngem ban bam duh ia 

ka long rynieng jong ngi ki khun ka ri. Namar- 
kata nga kyrpad ia phi ki khun ka ri baroh, 
kynthei bad shynrang ban pule bniah bad pyn- 
shongnia ha la marwei marwei. Bad ba kjto ki 
lok kiba shem ia ka jingshisha kynthei ne shynrang 
kin sngewbha ban iasnoh bad ka SENG IKTIAR 
LONGBRIEW-MANBR1EW khnang ba ngin ia 
ioh ban pyrkhat ban sei noh ia ia ka jaidbyn- 
riew na kane ka ’liewlong. ban ia thaw ia ki 
ain ki kanun na ka bynta ka shongkha ka shong- 
man, ka spah ka hajar bad ka longbynriew man- 
bynriewjongkajaidbynriew baroh kawei. Khnang 
ban im khiahkrat bad ban suk ban sain, ban roi ka 
longspah longphew bad ka long bynriew. Ban lait 
noh na kine ki jingJong ba isaitmet kiba tyllep ia 
ngi mypta. Naba lymda ngi khih mynta ban krad 
noh ia une u lyoh jong kane ka jingsynia bad 
lymda ngi kyndit bynriew bad tehsong noh m<on 
ia la ka jong ka rympei, kata ka long khlem arta- 
tien ba kan poi ka por ba ngin po> sha kata ka 
jinglong kaba ngim kwah ban long bad sha kata 
ka jaka ha kaba ngin nym iuh ban Shong. 

UEI UTA U KPA? 

Ka ktien “Kpa” ka long ka ktien kaba iar 
shibun, bad ka long ruh kaba ngim lah ban pyn- 
donkam bakla. Shisien ong, ka long ka ktien 
kab'» kyntang, namar ngim lah ban khot ne 
kam Kpa iano iano ruh ha kane ka Pyrthei lait 
noh tang ia uwei thik u ban dei hok u Kpa la- 
jong hi. Bad haba ngi duwai ia u Blei u 
Trai nongthaw iangi hi ruh, ngi ai ia u da ka 
nani “Kpa’ 1 . Kumba ngi tip ba uta u Kpa u ba 
don ka jingim, dei ma u u ba ai ia kata ka jing- 
im ha u Khun: Ka k<ien Kpa ka pher shibun ua 
kiwei pat ki ktien donburom kiba ngi ju iapyn- 
donkam paidbah, ha ka jingiadei bad.kito kiba 
la khamheh khamsan. kum ka ktien ‘‘Mama”. Ka 
ktien Mama ka long ka kt'en paitbah bad kaba 
pathar shibun, bad kaba Jah ban pyndonkam ha 
ka jingiadei bad ki lok ki jor, ki kha ki man, 
bud wat ia u Dkhar u Lynkien hi ruh. Ka long 
ka jingkhot burom ia kito kiba la khamheh 
khamsan. 

Mynta ngin phai pat shtdade, ba haduh 
katno ka ktien Kpa ka thew ha ka jingiadei 
bad ki longing jongngi. Ki Kpa jongngi kim 
shym ioh satia ia ka burom iongki ha la ki 
Rympti bad ki Ing jongngi, kata ka mut 
ka jingkyntiew-dor bad niewkor iaki kum kita 
ki Kpa. Ha kiba bhn na ki ing jongngi, ki Kpa 
jongngi kim shym ioh ia kata ka kyrdan bad bti- 
rdm kaba iahap dur bad ka ktien “Kpa”, Hytirei 
ki iohpyrtban ka jingpynrerti bad niewbe in (con- 

demnation) ba kim long kiba larkam. Kata ka 
long haba kren ia ki babun, lait noh tang ha ki 
katto katne ing lehse. 


Ha kiwei kiwei ki jaidbynriew, ngi ju ioh- 
sngew bakijuiaroh bad kyntiew-dor ia la ki 
Kpa ba dei maki kiba lah kiba iai, bad kiba tur 
bad kit ia ka khia ka shon ha la ka tyrpjng na 
ka bynta la ka ing, kata ka mut na ka bynia la 
ka jong ka Tnga bad ki khun jong ki. Ki kyn- 
theijongki ruhkijuhikai ia la kijong ki khun 
kumno ba kin nang ban niewkor bad burom ia 
la ki Kpa kum ki khliehduh jong ka ing, ha ka 
bang ka doh bad ha ka bang ka mynsiem. Ba 
ki khun hi kim bit ban kylliang-ktien iai a u Kpa 
lymne lch kano kano ka kam kaba pyrshah ne 
ktah ia ka mon bad jingsngew ka jongu. Bad ki 
ju iathuhkhana sarong ruh ia la u jong u Tnga 
hakhmat jong ki khun, khnang ba ki khun kin 
sngowmeng bad sngewsarong ba ki dei ki khun 
jong kum uta u Kpa. 


Hynrei ha ka bang jongngi pat, ki Kpa Khasi 
bad Pnar ki shah krenbein bad shah pynrem ha la 
ki jong ki jong ki Kynthei waf hakhmat jongki 
khun hi ruh. Kane ica long kaba sniew tam bad 
ka bamduh ia ki longing jongngi, haba ki Kmie 
jongngi ki kdew pyrshah hakhmat ki khun ia ki 
jingduna ne bakla jong ki Kpa. Don bun eh kiba 
kren kumne: — “U Kpa jongphi kine lei uba 
ioh eh katno? Tang iala ka kpoh ruh um lah 
syrdep. Ba ngan nym lah hi manga, te katta ba 

phan ia bum ka ja ruh pham ia ioh. Ban tang 
na ka tulop jongu, te tang ba phan iabam ja- 
tuluh ruh pham ia dap, katta lah paw-khaw 
m.duh mynno. Dei manga cm ba tap, ba ngan 
ijym lip hi manga nadong shadong, ban tang ha 
u Kpa jongphi kine tc katta sa ba phin ia kai 
khrong. Wat katta ruh u said-heh bad ka wan 
kyrhuh-khla haba u laioh dih ” 

Kane ka kiah shibun ia ka jingmut iingpyr- 
khat jong ki Kpa jongngi, bad bun napdeng jong 
ki ki kylla long lyngki noh thiaw ha ka jingmut 
jingpyrkhat. Hangne artad ka hiar jrutkajing- 
long Rangbah bad kylla ’Si-dab artad bran-ran- 
ran. Luin ka pyrkhat ka pyrdain, bad klet noh 
ialade syndon thiaw, ym tip shuh ia ka lew 
ia ka Hat lymne ia ka siew ia ka tda. Hiar ka 
bor khih bor kamai bad ym tip shuh ban bishar 
ia ka dap ia ka biang ha la ing, kylla long lui-lui 
bad bieit artad thiaw. Khlem pyrkhat shuh 
artad kumno ban saindur ia la ka longing bad ka 
lawei jong ki khun lajong. Sep thiaw ka jinglong 
rangbah bad kylla nongap hukum bad ap jutang 
nala ki Tnga katba ki pyniaid synei maki. Kim 
tip shuh artad ban bishar ban khadar ia ka iaid 
ka ieng ki Khun, lymne ban pyrkhat ia ka 
thngan kajing-it jongki, ki kylla palei bad suk 
artad jai ha la ka jingim ba shisur bad shikam 
thik, tang ba la biang ka ja-miet ka ja-step ialade 
khlem tip ne bishar shuh tip ka wan nangno. Ki 
duh nob artad iaka burom rangbah wat hakhmat 
la ki khun lajong hi ruh. Niewpoh artad sa u 
lok: u jor, u kha u man, long jemrngiew bad shah 

niewbeiii naduh ing haduh bar. Haba laban ka 
rem ka jot nala poh ing, ka long kaei kaei kaba 
ch shibun ban khmihlynti ba kin ioh burora ne 
jingniewkor pat na sbabar 

Kane ka ktah shibun iakajingmut jingpyr- 
khat jong ki khun, khamtam ynda ki la kham- 
heh. Ka pynlehrain bad pynsngewrem iaki ba 
ki dei Kpa kum ia u. Kumta ki khun kim nang 
shuh ban burom bad niewkor ia la ki jong ki 
kpa bad ynda haba ki la khamheh khamsan lei, 
ki peit pynban ia la ki Kpa da ki khmat kiba 
niewbein, ryngkat ka jingsngewrem halade ba 
dei kpa kum iaki (kiba la duh noh kata ka 
jinglong-rangbah, da ka jinglyndet noh ia la ka 
jong ka iktiar ba la pynkhamti u Kynrad). Kane 
ter-ter ka ktah shibun ia ka jingsngew jong ki 
khun shaphang ialade hi, bad ka wallam ka jing- 
sngew poh-ia (inferiority complex) haki 

Kbamttiar eh ba phin shem ba ki Kmie 
jbhgngi kin pyndonkam ia kine ki ktien sneng 
ia la ki khun ha ka jingiudci bad la u Kpa. Ba- 
kin ong, “Peit shane khun, ia leh tipsngi bad 
Sumar ia la ka akor ka burom, ba ioh ka long ka 
jingpynjah-burom he jingpynlehrain ia la u Kpa. 
Phim iohi seh mo, ba hadiih katno i Kpa johgphi 
i trei shitom ba phin iabit iabiang maphi ?. Im 
kbein shuh ia ka miet ia ka iong lymne ia ka 
slap ia ka Iyer, hynrei i tur khlem khein shuh 
iaia ka doh tang ba phin ia stik maphi ki khuit. 
Katne phi ioh bad ba phi iabit iabiang Hato kam 
dei na ka jingtreishitom i Kpa jongphi ba i ieit 

iaphi? Te haba kuraia phim ia sngewsynei ,seh 
mo iai? Lada phi ia leh-runar sa maphi, te kan 
ban sa ka jingkhuslai ia i bad in ioh pang. Ynda 
iap ma i, inano ban peit iaphi, phin ia ioh Kpa 
shuh riaei? Manga kynthei briew ngan lah hi 
kumba lah ma i, namarkata kynmaw dngong haba 
iaid haba ieng haba leit haba wan, banri iala ka 
burom. Ha ka ktien ka thylliej. kren da tyngkai 
bad husiar ba ioh long khlcmakor hakhmat ki 
kha ki man, ioh long ka jingthadrong ia la 
ka ing bad khamtam eh ia la u Kpa. Horkit 
hordang phim bit ban bishar ia la u Kpa wat lada 
phi la ia heh katne hiruh. hakhmat jongi, phi dang 
dei hi ki Khun’'. Hynrei bun pynban ki Kmie 
kiba aibih pyrshah plak ia la ki khun ha ka 
jingiadci bad la u Kpa. 

Lada ki Kmie jongngi ki pynrung kum kitei ki 
kt’en ha la ki khun, ki khun hi kin niewkor bad 
burom shibun eh ia la ki Kpa. Kum kitei ki ktien 
ki ialam ia ki khun sha ka jingsngewmeng bad 
jingsngew sarong iala ki jong ki Kpa, ba ki dei ki 
khun kiba mih naki. Ki khun kiba la pynheh 
pynsan da kitei ki kyntien ha la rympei, ki pher 
shibun na kiwei pat, bad kat shaba ki iaid, ki 
miet la ka khlieh shajrong khlem don jinpyndem 
no sngewrem hakhmat jongno jongno ruh, namar 
ki sngewthuh ba u don uta u Diengbah uba da 
bad kyrshan iaki. Kata ka jingsngew poh-ia kam 
don bad kam paw ha ka khmat jongki. Namar, 
ki khun hi ki dei ki nongioh-kynti jong u Kpa ha 
baroh ki liang kat kum ka ain jong ka Mariang. 
Hapdeng u Kpa bad ki Khun ka don kata ka 



jingteh jong ka jingsngewtrai markylliang Kumta, 
haba pynpoh-ia ia u Kpa ki khun ruh ki heh ki 
san ha ka jingsngew poh-ia bad lip ka khmal. 
Hynrei haba kyntiew burom bad niewkor ia u 
Kpa. ki khun ki heh ki san ha ka jingplung bad 
meng ka mynsiem khlem kano kano ka jingpyn- 
wit jong ka jingsngewpoh-ia. 

NGI LAH HUH BAN DUH JAID 

Da kaba ngi hiar pateng sha ki kyathei kumne, 
ngi lah ruh ban duh jaid noh, bad lehse ha ki jing 
iathuh khana pateng (History) lashai la shisngi yn 
>tn tip ba ki Khasi ki don. Kumno kane ka lah 
ban wan jui, mynta sngewbha shah i? nga ban 
pyni-nia khyndiai. 

Mynno mynno baba dang don hapoh ka jing- 
synshar ka sorkai phareng, ki ju ong ba ka sorkar 
hi kam ju ai lad eh ia kiwei kiwoi ki jaidbynriew 
ba la kham stad (advanced communities) ban wan 
khlaw wan kbia ne dakhor ia kine ki lum Khasi 
bad Jaintia jongngi. Ki ong, ba ka sorkai ka 
ong, “Ai kin trei kin ktah tang para ma ki namar 
ba ki dang bieit bad ba ki dang long shida bad 
lui-lui” (simple and innocent). Te kumta ka jing- 
wan kiew u dkhar u lyngkien sha ri lum jongngi 
ka duna. Bad kumta don uba ioh lok ia ka 
kynlhei Khasi u sumar ia ka kum ka tnga kliar* 
u bsa u btiah katba u dar.g sngewtynnad bad um 
ju kham kam nongkynti ia ki khun ki kti, hymei 
u iehnoh ia ki ba kin long jaid khasi, namar ba u 
Ja don lypa ki khun na la ka parajaid kaba long 
ka tnga trai. Ynda haba u la kut la ka samoi 
bylla hangne u leit noh bad u iehnoh bad tnga bad 
khun Khasi, u leit shong noh bad la ka tnga ti ai 
sha la sbnong. Kumta ki khun ba ioh na ki kpa 
Dkhar ki wan long noh ki spah mynsiem Khasi 
bad ki long jaid Khasi. Kumta ka jaid Khasi ka 
neh hi pateng la pateng kumba ka dei ban sah. 
Ka long kumba ia poikha hi bad u Khasi, ki khun 
ki long jaid sha la ka kmie. 

Wat la ha ka jingbunbriew ngi neh bad lehse 
ngi nangroi, hynrei ka jingsngewthuh ba nylla 
jong ka jaidbynriew Khasi-Pnar te kam don shuh. 
Haba nga ong kumne ka mul ne ihew ia ka jing- 
long briew bad jingsneewthuhbriew jong ki khun 
ka ri kiba mynta. Kim don shuh kata ka jing- 
sngewthuh briew ba nylla jong u Kpakulong jong- 
ki hyndai, uba khein ba ka long kaba sang-iap 
sang-im ban thok ban shukor, ban bam ei ia ka 
umsyep kiwei, ban bsa-khun bsa tuga da ka pisa 
ia khalai ne iohei, ban lehbein lehkhoh ia ka kur 
ka jaid kiwei bad ban kylla jutang. Uba sang 
ban kylliang ktien ne tamlah ia la ka kmie ia la u 
Kpa, uba burom bad niewkor ia u tymmen u san, 
ne uno-uno uba la khamheh khamsan. Uba khein 
sang ban kren-sih kren-sang ha khmat u kha u man 
ne ki kynthei khvnnah. Uba kheinsang ba un 
kner bainong baba u knia u khriam, hynrei uba 
shu pynleh ei kat la ka bor tang kumno ban iarap 
ia kita ki kba ki man kiba hap ha ka lanot bad 
shipa. IJ ba kheinsang ban kiar ia ka iap ka im 
ha shnong ha thaw, hynrei uba iabeh iarap ia ka 
thaw ing ka thaw sem, ka sop-ing ka sop-sem 
khlem da kner bainong ne baisnsi satia. Mynta 
kine ki jingbha barohki la leit, ki khun ka ri kim 
don shuh kine kiei-kiei kiba u Kpakulong jong ki 
u don hyndai. Ki la hiar ha ka burom ka akor, 
jyngkat ka jingsngewthuh briew ka la hiar kypsan 
jrut. Hapdeng ki khun ka ri mynta, la mih ki 
’riewsniew ki ’riewsmeh, ki thok ki shukor, ki 
khlemrain ki khlemsuin, ki nongtuh ki nongthiem, 
ki tab pud ki tab sam, ki bam-ei ki dih-ei, ki leh- 
bein ki lehkhoh, ki dakaid, ki rtinai ki rusfeh, bad 

baroh ki jingthala. Ka daw jong kine baroh ka 
long, ba ki khun ka ri kiba mynta, kim long sbuh 
kiba nylla hynrei kiba la krap da ki jabieng ba 
laiphew har rukom na shabar jong ki pud ka ri 
Khasi bad Jaintia 

Hynrei mynta pat. naduh ba phct ka Sorkar 
Phareng bad ba la ioh 1a ka jinglaitluid ka ri India. 
Kinc kioi-kiei ki la kylla lut khait. U Dkhar u 
lyngkien u la wan tyllep lut hangne, ym tang kiba 
trei kam Sorkar, hynrei ki nongkhaii, ki nongbylla 
bad har rukom ki jaidbynriew jong ka ri India ki 
la wan shong shnong. Bad bun fuh napdeng jongki 
kiba la thaw-ing thaw-sem bad shong shnong syn- 
don hangne ha ri Khasi bad Jaintia. Kumta la bun 
hapdeng jongngi kiba la sngew ia ki kum ki para 
shnong para-thaw. Ia kane ha ngi kiba dangkhie 
dangsan ym lah shuh ban kiar, namar haba la iaheh 
iasan ryngkat bad ia lehkai lang khynnah-khyllung, 
te kata ka jingsngewlok sngewjor bad ka jingsngew 
ieit sngewthoin ka la nang suhthied. Bad kum ki 
briew hi ngim lah ban kiar na kine kiei-kiei. Kham- 
tam baba la ia shongjan shongpa haba la iarung 
iamih, habala ia leit skul lang ha kajuh ka skul bad 
haba la iatrei lang ktah lang, da lei-lei ngim lah 
shuh ban kiar. Kape kam long shub tang hangne 
ha sor Shillong, hynrei wat shaduh kbam kyndong 
hi ruh. Kumta ka jingibha samla kynthei shyprang 
ruh ka la nang don hapdeng' jongngi bad kiwei- 
kiwei ki jaidbynriew. Ka shqpgkha ka shongman 
ka la nangroi bad kine ki khyllah jaid hynrei kam 
dei shuh kum mynshuwa, mynta ka la long da ka 
jingieit ryngkat ka jingthmu ban ri ban sumar bad 

ban in ban iap ryngkat. Hynrei kumba baro.h phi 
ia tip ba laitnoh r.a ngi, baroh kine kiba ia shong- 
jan bad ngi ki long kiba hiar pateng sha ki shyn- 
rang. 


Kumta mynta ngi shem ba ki shynrang Dkhar 
ba shongkurim ia ki kynthei jongngi, ki pan 
pyrshah ba ki khun kin long ki jaid jongki. Ki 
da ong ruh ba lada kim lah ban ioh jaid sha lade 
ia la ki khun, kata kim banse ban leit lok sa 
kawei, kaba dei para jaid lajong khnang ba kia 
nym long kiba duh jaid. Kane ka jingdawa jong 
ki shynrang Dkhar ka long kaba Shongnia, naba ha 
ka dustur ka jongki lymda ki ioh ia ka jaid, kata 
ka mut kajingimka jongki hadien habud kan long 
ka bym jaka (insecured) ne kin long kiba lyng- 
khuit. Kumta phin shem ba bun na ki kynthei 
jongngi kiba ioh tnga dkhar, kila sdang ban ai jait 
ia la ki khun sha u kpa (dkhar). Bad kumta kajaid 
jongngi ka la nang shah khfiiot nalorba ka la long 
lypa kaba raikhoh. Te kumta wat nym artatien 
ba suki-suki lymda ngi kloi ban kylla ngin duh- 
jaid noh khait bad yn ym tip shuh ba mangi ki 
Khasi bad Pnar ngi don. Imat kumba ngim shym 
la lah ban tip haduh mynta nangno mangi kumka 
jaidbynriew ngi wan, kumta ruh ngin nym lah ban 
tip shano ngin leit, hynrei ngin shu Ingaid bad jah 
rngai noh hapoh la ing. 

Ia ki kynthei jongngi ba ioh tnga dkhar ngim 
lah ban pynrem haba k ; ai jaid noh kumne ia la 
ki khun ki kti, sha ki kpa (tnga Dkhar). Naba 
ynda haba la don la ki khun ki kti, tang na ka 

bynta ka jingbha bad jingbit- jingbiang jong ki, ka 
bapli ka kynthei ka dei hok ban dem ha ka 
mon u tnga naba dei ma u u ba lah uba iai. Bad 
ba ka sngevvthuh shai ba lada u leit lok (tnga) 
shuh shuh sa ia la ka para jaid, kata ka mut ka 
jingbit jingbiang jong ki khun bad ia lade hadien 
ka la long kaba artaticn. Bad ym tang katta hynrei 
kaba kham kongsan ka long, ka jingieit ka jongka 
ia la u jong u tnga uba la shonglang sahlang ryng- 
kat bad ka haduh ban da iohkhun iohkti. Naba 
kiba bun na ki kynthei kim sngewbha satia ba ki 
tnga jongki kin leit tnga shuh-shuh nalor jongki, 
ne ba ialade kin wad noh sa da uwei. Naba lada 
u tang shu la leh kumta, kum ka kynthei kan 
sngew kuniba ia kata ka jingieit jong u ia ka, la 
tuh ne lute noh da kiwei pat. (ka tnga thymmai) 
Kumta khnang ba ka ing kan shong suk bad ba 
ki khun kin bit kin biang, bad ba ia ka jingieit u 
tnga ia ka yn ym don ba ia shim bynta, kam 
banse ban pyndem ha ka mon jongu, kata ka mut 
ban bud ia ki dustar jongu. Ban ai jaid noh ia la 
ki khun sha u. Wat ka kur ka jaid jongnga 
jongphi hi ruh kan hap ban leh, naba katkum 
kitei kiei-kiei ba ia kdew haneng, kum ka briew 
kaba bha bad ba sngewthuh kam lah ban kiar. 
Naba ka iap ka im bad ka suk ka sain ka shong 
tang ha ki hi baroh arngut bad ba mangi kiba 
nabar ngim don Tarajur ne Mawser ban thew ia 
kata ka jingiadei ne jingiaieit jong ki (hapdeng 
ka tnga bad u tnga). 

Mynta nga iohi bad nga ngeit ba baroh ma- 
phi ruh phi la ia iohi lem, ba la bun na ki Khasi 

bad Pnar jongngi, ki la sdang ban kam jaid sha u 
kpa. Kane ka long kaei kaba ma nga hi nga 
thrang than eh. Tang ba ka jingleh mynpyrthuh 
ne tynneng jong kine ki katto katne hi rah ka 
dawa kyrkieh ia ka jingpynrem kaba jur. Kqne 
Jchse ka min tang na ka jingkwah tynneng bad 
pyrthuh bieit khlem nongrim. Ka daw jong kane 
ka lah ban long kawei na kinc ar. 

(a) Ka jingiohi ia ki jingsniew na kaba 
khein jaid sha ki kyntbei, tang ba ia kata ka jing- 
iohi ne jingsngewthuh ki kun tang ha lade, bad 
kim nud ban pynshai ha khmat ka pyrthei khnang 
ba baroh kin iohi lang ia kita ki jingsniew. Hynrei 
haka jingsngewthnh ba lyngkot ka jongki, ki 
sngew ba da' kaba ki leh tang ma ki kumne, kata 
ki la lait na kine ki jingsniew jong ka jinghiar 
pateng jongngi. 

(b) Ka jingbieit kaba long ka khun jong ka 
jingsngew sarong, namar haba la palat than eh 
ka jingsngew sarong, bunsien ka ialam sha ka 
jingleh kaba pynpaw bieit. Kane ka jingleh myn- 
kam khlem sngewthuh jong ki katlo katne ka long 
kaba mynsatv shibun ia ka jinglong briew ki kh«n 
Kjiasi bad Pnar lasha\ hadien habud. Ka long 
ka jjngsuitrong jubor justi, bad ka iadei thik kum 
nta u Myrsiang ba k^aih long syiom jtjbpr hapoh 
ka^ej ga khlaw. Ba baba u hap ba ka top rong 
hynrei u pynbna pat ba ki ijlpi jopg kata ka 
khlaw, ki la ai ka rong phylla ia u, khnang ba tin 

ta kfctew. Hynrei tang 
mat: ia dei tup pat, la paw btang £ a fongpyJla kaba. 

long kum ka byrni-saihon, kaba dei ka rong Myr- 
siang ba paka ne ba janai, bad kumta u la shah 
kynha shrieh kum uba tuh. Kumta ka jingtyn- 
neng ka long kaba mynsaw. (Imitation is harm- 
ful). Naba da kane ka jingtynneng khlem nong- 
rim jong ki katto katne, lashai la shisngi ba ki 
pateng ban dangwan, don ki ban ong ba ki Khasi 
bad Pnar ki dei ki Phareng; don ki ban ong ba ki 
dei ki Airish ; don ki ban ong ba ki dei ki Bengkali 
don ki ban ong ba ki dei ki Assamia; don ki ban 
ong ba ki dei ki Shaina ; don ki ban ong ba ki dei 
ki Sikh, don ki ban ong ba ki dei ki Kbarkhali; 
bad don ruh ki ban ong ba ki dei ki Pathan. 

Nga ong hangne ba ka long ka jingtynneng 
khlem nongrim bad ka jingpyrthuh bieit, namar 
katkum ka dustur jongngi mynta bad mynwei 
ruh kumjuh ngi khein bad shimjaidnaki kynthei. 
Namarkata lada ngi shu kam nongkynti khlem 
kano'kano ka ain ne ka jingpynkhamti, kata ka 
mut ka jingleh bieit kaba mih na ka jinglamwir 
bad ka ban pynmynsaw ia ka jaidbynriew lashai 
hadien habud. Namar kum ki briew, hi, ngi 
sngewthuh ba lada ngi kwah banlehia kano-kano 
ngi dei ban da iaid da ka lynti (through proper 
channel) hynrei ym ban shu tare ruma rutit kum 
ki ’Liem-matlah naba ngi long ki briew. 

Katkum ka jingkwah ka jongnga ba ngin 
hiar pateng noh sba ki shynrang, ka iapher na 
kine ki katto katne ki nongairong da lade ia lade 
(self painted few). Ka jingkwah ka jongnga ka 
long ba ngin da leit da ka lynti kaba khuid kaba 

long ka lynti jong ka ain. Kaba da pynkhamti 
ryntih ia baroh u kynja shynrang, khnang ba kan 
laid ryntih ia baroh lang. Ban imsuk imsain 
hadien habud, bad ban lait na ka sang ka ma 
bad ka byrsieh byrsang kum ka shongsang bad 
kiwei-kiwei kiba long kiba sniew na ka bynta ka 
longbynriew. Khnang ban roi bad ban neb ka 
spah ka phew bad ban jaka ka longing ka long- 
sem, ban skhem ka longtnga longkhun ban duna 
ne duh syndon ka ioh khunrei ; ban im ka jingim 
kaba da jaka bad janai bad kynthei bad shyn- 
rang bad ban lait na kine ki jinglong lyngkar 
baroh. 


Kumta nga tyrwa ha baroh lang ki khun 
ka ri, kynthei bad shynrang khamtam eh ha ki 
para lok ba dangkhie dangsan ba kin pyrkhat bad 
bishar bniah bha ia kane ka jingpyni nia ka jong- 
nga ha kane ka jingthoh. Bad nga da kyrpad 
jur ba kin sngewbha ban iasnoh kti lang bad nga 
kumno ban ia pyllait ia la ka jong ka jaidbynriew 
kaba don mynta ha tmier jong ka jingiap. 
Te kumta nga kyrpad ba kito baroh kynthei bad 
shynrang kiba sngewiahap jingmut bad ka 
jingthmu ka jongngi, kin sngewbha ban rung 
kum ki dkbot jong kane ka seng, ka ban 
long ka Seng ka ban ialeh pyrshah ban khyllie 
pat ia la ka jong ka jaidbynriew kaba la sdang ban 
ngam jyllop, bad ban ieng ban kynshait dawai 
ban pynduh jaid ia kane ka jingpang kaba la 
ngam haduh ki kbleinshyieng jong ka jaidbynriew 
jongngi. 



127 


Nga dap da ka jingkyrmcn kaba skhem ba 
kito ki lok kynthei bad shynrang ba dangkhie, 
kiba ka jingbha jong ka lawei jong ka jaidbyn- 
riew ka shong tynrai ha ka jingsaindur jongki 
mynta, kin long kiba la kloi ban ialeh ia kine 
ki jingeh bad ba kin nym thait ne tlot ne riej noh 
ban iat dyngkhong ia kane ka duslur ba bam- 
kruin ba kaba ka jaidbynriew jongngi ka ieng 
mynta. Kumba nga la ong mynshuwa ba kane 
kam long satia ka kam kaba janngong ia ngi ban 
leh. Hynrei ryngkat ka jingthmu ba shisha nga 
ngeit, ngin lah, naba ngam iohi kano kano ka 
jingeh ne ka jingkhanglad ia ngi, ban bthat lyng- 
khot lyngkhai noh ia kine ki kynjri jong kata ka 
duslur basniew. Bad ban pyllait noh ia la ka 
jaidbynriew ba kan iaid laiiluid ha kata ka pyn- 
tha jong ka jingmanbha. Bad ban tehsong noh 
ia ka sbak ha kata ka rukora ban lait na ka shah 
kbia shah patar bad paiait Jyngkhot lyngkhai da 
kita ki Suri (wolves) ba ap rhing kumno ban 
pynsbur ia la ka jong ka met ha ka doh bad ka 
snam ka jongngi. 

To kyndit, to khie bad to ieng ban ialeb bad 
ban^prat shaphrang ba ioh ngi lap ba jahdientrai. 


Khublei shibun iaphi ki lok nongpule baroh. 

J. DARNINGH STONE LYNGCOH. 

“MANGA” 


Shilynter jingim marwei nga prat, 

Ngam don nadien, ngam don shakhmat; 
Khlem Nongialam, khlem Nongkyrshan, 
Marwei ia Umbah — jingim nga Klan. 

Shilynter jingim ngan ym Rangbah, 

Ha jinglong Khunlung nga iai sab ; 
Rynieng ka san ka met ka Plung, 

Ha bor pyrkhat nga sah Khunlung. 

Na ing I Mei tang mar Kynih, 

Hangno ngan poi ngam ju da khmih; 
Shano ki ting, shata nga bret. 

Da ym iasboh ruh nga sa . J het. 

Hamon jongnga pyrthei nga pynwandur, 
Ngan nai Riti ngan nai Dustur; 

Nga khwan shimet ba ngan iob noh, 

Ba ioh lashai kiwei kin troh, 

Wat la thapniang ki dang Lymbiang, 

Iaki kat-iai nga kner ban phriang. 

Kum Paro-iong kur-kur nga khroh, 
Hajan jongnga kiwei kin noh; 

Ha jingpule nga la nangkiew, 

Khlem Sule pat ka longbynriew ; 

Tang ban pyni ba nga bhariew, 

Nga byndi noh ia la ka Rngiew. 

Iano ha pyrthei ngan Buh-bot, 

Kan pher aiu wat la nga jot; 

Wat I’u Kpa ruh ngam salia, 

Hana b’u dei tang Nongpynkha. 

Sha ka pyrthei tangmar iamih. 

La kum u Syiar ba Pyllait-rih; 
la nga kera-ei kat kiba don. 

Ban pyndonkam katba ki mon. 

Nga bam, nga dih bad nga kyrhuh, 
Hanga ngam tip, kaei kyrduh; 
Krensih krensang ngan tyngkai lei, 

Ha Kur ha Kha, Shynrang Kynthei. 

Ia Khun ia tnga ngam ju salia, 

Tang ha Pata nga iai byrngia; 

Kabit — kabiang jongki ngam khmih, 
Lada ki thnum, nga shn Timsih. 

Haba ka biang hi la ka Rngiew, 

Nga poi ha Ing — ’riewspah ki briew; 
Nga pynlko-pom Umsyep kiwei, 
Namar b’la kha bhasngi I Mei. 

Nga by 11 a ruh tang kat ban dap, 

Yn bam mano ynda nga iap ; 
Tangmarwei hi haka pyrthei, 

Ba ngan trei than, ngan bret sbaei. 

Ka Niam-rukom rub ngam da bat. 
Ban wad burom nga Kylla — wat; 
Nga mane-Blei ruh tang ban bit. 

Ban Khwan-ranab nga la nangtbit. 

Kawei ’iengkha ban die ngam lah, 

Khlem tip Maka ym bit ban jah; 

Khlem ka taukum ym bit leh-Sh lur, 

Tang stiu-pher-blin sha la Iing-Kur. 

Ban ioh burom ngam eh ban thok, 

Nga Kyndat — Khlup tang sha ki lok; 
la u babun ba dei IJ Bieit, 

Nga ban Satep da u Thylliej. 

Kadei — kalait, ha nga kam shong, 
Hynrei batam dei ka bainong; 

Tang ban iohspah ngan ym sngewthut, 
la Kur — ia Kha ban pyniashut. 

Riti barim nga tep jynduh, 

Lada dei don ba thong pahuh ; 

Hangno ibit, nga thaw Kyrwoh, 

Sa rat — ia, kaba khlem Jingthoh. 

Ba nga la nang Kathoh — Katar, 

Hanga baroh kin wan phah Swar; 

Na sdang hakut ngan Klishylliah, 

Riti — Dustur ki mat sajah. 

Lei-lei ia jutang ngam bat shuh. 

Ban im pahuh ia ka nga iuh; 

Ka ain ka ong, lei-lei ym bit shuh, 
Hakhlieh Iewduh, Dohskei ymju kyrduh. 

Iaka matti ki Longshuwa, 

Mynta nga iohkynti hanga; 

Sha no ia kane ngan left kit, 

Ngan byndi noh ba lap — jingit. 

K i Khlaw — ki btap ki dang pahuh, 
la kine, shano ngan leit buh; 

U Sam buh — KhJup u 5Ji — U Kong, 
Nga die Dicngthup bad stah — Sawdong. 

Ban iatylli, ka Shla nga iai, 

Kyrsiew ia Dieng ia maw ; 

Mynsiem pat ka iai Swai, 

Kura ngap ba la iap — Kiaw. 

Ba nga ioh Mei ruh shijunom, 

Ka khia — ka shon hanga kam don; 

Ka met ka jlih, ka rong ka tlem, 

Kum ’Si — Mahadek ba iaid khlem Sem. 

Myrsiang Sadew, Phyllad Nongpriang, 
Shimiet iashai ki ieng ka Krang; 

Kyrpong Sem-Syiar ruh bad Semblang, 
Rewngap na Ksing ruh ba kin phriang. 

Tang mar ia ioh Jylla lajong. 

District thymmai nga la pynlong; 

Ba yn khamjan Sorkar lajong, 

Ba jngai than eb naduh Shillong. 

Ban roi ban par ka thain Kynshi, 

Iaka nga jer Khasi-Sepngi ; 

Ka jer ka thoh m ardor Pynkloi ; 

Ryngkat ka Tap ka Shup ban roi. 

Haba la ai la ka Kyrteng, 

Katto artad Rangbah kan Ieng; 

Ban sah ka nam-burom pateng, 

Ba ia District la jong la Seng. 

Tang mar dep lum la Klong la Skaw, 
Kyndit lyer-khluit ka wan jynhaw; 
Kynsan iap-tram ka Phlang ka Traw, 
Jingri la jong hap niah Shakhlaw. 

Baheh 1’u baiwai ba biang u Boina, 

Ha uba nga bein, nga ai ha Uta; 

Manga ialade kum Kulai-Khashor, 

Balei ngan babe, wat la ban ka Lyngkor. 


la ki phud ka Nun-dein bad ki urn ka Nun- 

bah, 

Nga ai ba un jngi kat shaba u kwah; 

Ka lad ka lynti ia u nga pyni, 

Namar ba nga ieit ia la ka Ri. 


H’u Khnam ka Ryntieb, ka Wait bad u Stai, 
Ban heh la ka bok, ban khraw la Kupar; 

Ban neh ka jutang, ba hok kan iai-sah. 

Ban ym kem — bikar u Suidlum u Suidwah. 


I’u Soh u Syntiew ha u Klong ha u Skaw, 
Ban da pynsoh da Kni ne da Kthaw; 

Ban jlan la Ka-rta ban eh la ka Rngiew, 
Ban bishar Pyrsa ryngkat ruh ki Ksiew. 


Kitei mynta ba ngam don shuh, 

Ting Biang — Masi u Lieh ka Bthub ; 
Ka Rngiew hangno mo pat kan shong, 
Haba Kyrteng la Mangkarong. 

Jingnang — jingtip la khielapeh, 

Khyndew ka Shyiap kie Khlcmsangeh; 
Jingnang-jingtip ka Koi ka ai, 

Hynrei ym ia jingshemphang ba khlemwai. 

Naba nga khmied ruh tang shajrong. 

La kum khynnah beh Kot kudi ; 

Nga hap nga ur ruh bad nga mong, 

Lajan khlieh la ka sngi. 

Tbylliej jongnga kum Wait-arliang-syrti, 

U Siar, u Shan, u Rhah bad u Lorni; 

Na Tyngkong sha Kyrpong u iai ka Pynshad, 
Ban manbha kiwei, urn lah ban Ailad. 

Barit la Kupar, bajem la ka Rngiew, 

Balei ba kordit, ngam ju twad la Khohsiew; 
Nga ieng ka bishar Thing ia ki Bricw, 

Ban wad ruh ka lad, kurano ban Pynsniew. 

Basa lewduh ha u nga ai shong, 

Ba biang u Bai-wai, long katba long; 

Ha kylla-iapbai, ynda bun la ki Sngi, 

Ba Ban ka duhlad, ha u ngan Byndi. 

Ba skhem u Saipan b’la teh da u Stein, 

Ban brai kamkai ki khun ngam bein; 

Nga, kum Niangriej ba ong ki briew, 
Khyrwait naphang bad Wang bad Shriew. 

Ki Khun ka Bthuh na Rangjyrteh, 

Mynsiem ka phuh, ka met ka eh; 

Ramhah, u Bnang ruh bad u Wein, 

Dustur jongnga ia ki ka bein. 

Akor burom hanga Japer 
Khein-kur khein-kha nga Ja kynther; 
Kynthei Shynrang ym don ka pher 
Na Sep ka sngi ba nga la kner. 

Babun rukoro sa ki Jingngeit, 

Iarap-iabeh da hap ban pelt ; 

Khasi-Jaintia batang Shitroh, 

Lasuh Kyndang habun Kyrwoh. 

Shiing-Shisem la iapharia, 

Hymmen-para laiaid Sakma; 
la jingsngewdei nga ieng ka Shla, 

Ba Blei u Trai, dei tang jongnga. 

U Blei u Kpa uba ha Bneng 
Dei tang pyrthuh tynneng; 

I’u Kpa ba ha Khyndew, 

Khyndiat ia U ngam niew. 

Katba Daw-ing ka la nangtlot. 

La nang lynsher Karem - Kajot ; 

’Suidlum — ’Suidwah, ’Suidrit — ’Suidria, 
Baroh ia-nga ki wan Mushlia. 

Ki Kni ki Kong ki ong mynwei, 

Kyrsan — Kyrbah dei na Rympei : 

Ban eh ka Ryngiew, ban triera u Khrei, 
Ban teng Rangbah ha ka pyrthei. 

Hyndai hokum u Ni u Kong, 

Na kper lajong te jied u Ong; 

Phi mon u Soh ne mon u Pai, 

B’la da mih hok nala Tynrai. 

la Soh Shalan najngai — narwang, 
la u wat bam horkit — hordang; 

Ha laiphew — hat bad icw laphriang 
loh dei Soh-hap b’la shu pynrkhiang. 

Ka Ijm ruh dih Pukri lajong, 

B’la tih la Khlong d’u Ni u Kong; 

Na wah batuid wat ju leit mad, 

Ba ioh Jah sum u Laiphew-mrad. 

Najngai — na rwang ban dih ki Khang, 

Ba ioh yn duh — Khiahkrat-Khiahstang, 
Kynmaw, tyngkai ha la ka Ktang, 

Ban dih pyntngen, ban jah ka Sliang. 

Babun ki Diengsoh mynta la Bamkhniang, 

U Soh uba mih, u laduh la Jingthiang, 

U jngap ha ka Rong, ba boi eh u Skain, 
la u ba yn bam, ym i don Jingshngain. 

Ha lew ha Hat ka dor ka la hiar. 

Ban bam na la Kper, la hap ban husiar, 
la met ba un fei, ka bor um don shuh. 

Bynta ba Mariang ka pynkup, na u ka laduh. 

Soh nala Kper, mynta u Lapher, 

Khlem biang la ka por, labun ba Ih-ler, 
la la u Sohpet, jubor u Kynther, 

Ba Mala ka Sboh bad Kylla ka Lver. 

Fu Soh na ei sha ngan ham ? 

B’un tei ia ka doh ryngkat ruh ka Snam, 
Kordit ianga, ba ban ka Jingthngan, 

Horkit ngam lait, khlem tam na Madan. 



136 


Pukri iajong ruh mytita kala Jngut, 

Sha man ba nga phai, la san da u Niut, 
Na khlieh — ha kjat ka la jakhlia. 

La kum ka Thwei ba shong Kynsha. 

Ka Um ruh, nangno sha ngan dih, 

Hato kam ladci, na Wah mo ban pih? 
Hynrei namar ba dei la kajong, 

Ngan iai hi ka Tong, ba kan ym Jvndong. 

Ban duh ka Jingthngan, 

Ban jah ruh ka Sliang, 

Kynthei bad Shynrang, 

B’la bynta ka Mariang. 

Rakot katnga ha pyrthei ym don shuh. 
Bad Rit bad Khraw nga Klun kumjuh ; 

U Lieh u long nga ngian naphang, 

H’u pdot jongnga ym don ka jnang. 

Kum ’Lainili ba shong Rud-Um, 

Hanga baroh ki wan iai am; 

Baroh laiphew ki jaid Synrum, 

Katba wan kit synei ka Um 

Baroh naphang manga nga jliah, 

Thylliej jongnga ym tip ka jlah; 

Shngiam rai-rai ym don ka ngiab, 
Tyrkhong ne jhieh, katba wan shah. 

U Kyieng-u Dkhi, u Ngap — u Lwai, 
Rukom ki sur hanga ki rwai ; 

Syntiew u Skud pahuh kyrhai, 

Ha Saw aiom ki bam khlem-wai. 

Una Syntiew jongnga bun jiogiwbih, 

Ki laiphew Sim ki hiar ban dih ; 

Naki Saw-lyer ia nga ki wad, 
Jingthiang jongnga ki kwah ban mad. 

Ha tnum thymmai mynta nga rung, 
Bala iathoh laka Shyieng Krung; 
Phylla kynsan ka ina ka sem, 

Ka Baiongkhlieh mar-mar ka kem. 

U Kthaw, ka Kiaw, Kynum ki ing, 
Shisien peit liep ka kam ka sting; 
Parum-pareh katne ki don, 

Hangne imat ngan kham iohmon. 

Radman, kyllain-myngngor I Kthaw, 
Bala dep lum l’u Kba u Khaw; 
Rabhai J shongsyaid-sngi I Kiaw, 

I dung l’u Kwai b’la dep tai-khaw. 

Wat la ka bneng imat kan rngaw, 

B’la phriang-jarut ka Miaw; 

Mynsiem ka pisa bad ka blaw, 

Bym dei la Nongkhynraw. 

Sdang sa ka phai Shadiang-Shamon, 
Kem sa ka triem kum ban kyllon; 

Na khlieh ha Kjat, la mih niangkhriat, 
Shisien pyrkhat ladei ban bsiat. 

Thret kyndit, hangne nga poi, 

Ka Nep — ka Tung la phylla-soi; 
Jingbuh-jingsat kam iahap shuh, 

Dei mo ianga hangne ban jub? 



138 


La kum u Tyut hapoh ’Langsah, 

Ban kynting jrong lei-lei ngam lah; 

B’la Khynrai-Lmuin u Nongpynshong, 
Ha tbian sak-sak, long katba long. 

U Laiphew-sim u thiah hajrong, 

N’u Laiphew-mrad ban Jait shah Prong; 
Ha nuit ha nier, ha tbian um hiar, 

Ba don la tdong kum Khrawkupar. 

Ky«.san ka pher Phyllaw-Mynshem, 

Na ki laiphew tylli ki snem ; 

Ki sngi basab ki la Iyngkot, 

Nangta, nga sdang ka buh Shawrot. 

Sangsot-maiblei balei phi ma? 

Naduh mynta phi dei jongnga; 

Ngan ri, ngan kdup, ngan ai jingda, 

Ha Tnum-tyndai baiar jongnga. 

Moina jongnga, iaphi ngan ri, 

Mynmiet ngan tap da jainshatri ; 

Ngan wah ka mh hapoh Branda, 

Ban lait na Slap ne Phria. 

Maloi artylli ha Ruh ngan buh, 

Ryngkat ruh ki Diengiuh ; 

Phin bam phin dih bad Sum pahuh, 

Phin iohtbiah ruh khlem kiuh. 

Sa katto por phin sa Paitshkor, 

Bad phin sa kiuh ruh thot-shi-thot; 
Hadien laisien ka Suit-ka Shor, 

Hangta phin sa paitpdot. 

la u Miawiong ba khmied-lyndang, 
Shajan jong phi wat ai un shang; 

Ai un shu khmied na tbian sbajrong, 
Un sa langthied hi ka Lyngdong. 


La phi lyngkhuid phi khuslai lei, 
’Nerlung kim slem ban sei; 

Ynda Janor kita kin iaw, 

Sa kiwei pat kin khot I Kthaw. 


Haba ladep trud Mawbyrsiew, 
Ngan sa batai ia pud ki briew; 
Nangtai shane dei ka jongnga, 
Kaba maphi phin ioh bynta. 


Phin trei phin beng bad phin leh Smat, 
Lynti-Synkien dei nga bah prat; 

Peit ki Jingri, u Kba ruh sa da phriang, 
Kabam-Kasa, Kakup-Kada, manga hi ngan 

[pynbiang. 


Ki Khun ki Kti Saindur manga, 

Ba dei la jaid kynja ; 

Maphi badei tang u Shongkha, 

Phikir pynbiang tang ki Pisa. 

Ha i ki Pear, i che thymme, 

Han wan i rap hadien ware, 

Main ki warim pathan lei wow wiar i, 
Wa ieh hi id sap paka iong ki. 

Hai ri hai, kammon sein kamni! 

Syndet, palat i sniaw che, 
lei tre ym bna ia pyrkhat de, 

Ki mam na lait cha i kliaw nae ki khmat, 
Kammon na tie ia i u pyntympat; 

Ki worn eni de i mon wa jwat. 

Hawa dang tip ia i iungkur, 

Cha jngai na chnong dang nud"u tur; 

Mynda sdu ha iongkhon hi u pyrsia, 

Du ha tawmusiang da teifi u tia. 

La kam kiwa chah ban sangia. 

Han du chyrmit wei ktung u dai, 

Ha lawduh dang em khon thaw iaw; 

Wa dang sah salit i sap ki warim, 

Han kyndoi madoi, ym put kut mynsicn. 
Kvnrad, kyrchan dei wi nadicn. 

Cheiwon i bor u Iangsalah ? 

Sah dui parom ha ki khynnah. 

Cheiwon i mynsien chynrang u Woh Kiang? 
Iadai iathied i ki ha lawmusiang; 

Timun timun; tidiang, tidiang. 

I chad Laho wei chad Nikhla, 

Wa buh wa tang u Woh u Ma. 

Kini ileh sa katwon sngi don hi. 

Da wiar, da duh, da dam na pdcin iong i, 

Wa bein wa nob pynda i hi. 

“Shakhlieh ban kiew Shaphrang ban mih” 
Sha la Dien-trai te hei wat khmih; 

Banlei ngan tip ia sdang ne kut, 

Ai ba Nongrim ka mat Jynsut. 

“U Sum, ka Ryntieh bad ka Wait, 
Ah! suk ba na kine la lait 
Kum ’Lenpula ba khlem pyrwa, 
Khlem khih la shoh u Slap ne Phria. 


“Lawan u Phareng la kiew U Dkhar,” 
Lasan ka Tynneng, Jutang ka la hiar; 

U shang ruh kylleng, Symbai ba un bet, 

Sha Nurok-ka-Ksew ia Longtrai ba un bret. 


“Ba shukor u Ksuid I’u Thawlangka Iawbei;” 
Baroh ngi ia rwai, namar ngi sngew-dei; 

Da jingshongshit — rhem iaki ngi pynrem, 

Ia Blei Trai Nongthaw, dei mynta ba shem- 


“Tymmen mynhyndai la ngam iohi shuh, 
Jingkynmaw ia ki kan ym duh;” 

Baroh kine, tang jingpyrthuh, 
Arpateng-Kmie ruh ngam tip shuh. 


Lada nga hun tang ha ka suk, 

Bad ban shu ud pat ba nga duk; 
Ryngkat ka thnum de ktuk shi ktuk, 
Shongdor ban im mynta ka juk? 


Ngan phikir noh ban long Rangbah, 
Ban ieng ialeh ruh khlem da thiah; 
Kum shynrang briew katba nga lah, 
Lada pynslem khlem pep ngan jah. 

Ryngkat ruh ka jingkyrsiew, 

Ba baroh ngin kyndit-bynriew ; 

Ban ioh jingim ba ryngkat brlew, 

Ban la it shah tim ha Khun ha Ksiew. 


Lada mynta ngam ieng ialeh, 

Na la poh-ing ngam lait shah beh; 
Lada nga lngaid bad jahrngai noh, 
Shonghok ia klwei ban Kynnoh 1 


Kyndit ko Ramhah, kyrsiew ruh ia u Wein, 
P>n eh la ka rftgiew ba kiwei kim ym bein ; 
Tirot Singh, to aa kyrha na KJiar u Kyllang, 
Ban dup sniaw ruh u Woh Kiang. 


Lymda mynta nga ieng ka wad. 

Ban pelt ban i bad fun ban twad; 
Hangno Laitthied hangno Paitdoh, 
Ngan sa im swai bad jahrngai noh. 


Kynthei ruh bad Shynrang, mynta ngin ia- 

[khein-sbai lang, 
Ban laitka byrsieh, ban khiahkrat khiahstang ; 
Ban bat la kyrpang, kumba Nottgtbaw u la 

tmang, 

Kum dak ka jutang jingburom l’u Thawlang. 

Kordit kum ianga une: — 

Uba lakha, heh bad san kum u Phlang u Niut 
katba pyniaid synei ka Mariang Uba mih 
haba ladei la ka por, bad uba jah noh pat haba 
lakut la ka Samoi. 

Uba peit khlem da iohi. 

Uba shahshkor khlem da iohsngew. 

Uba trei khlem ka jingangnud ban pyndep. 

Uba phet rieh noh dalade nalade. 

Uba ittt shimet bad shikhmat. 

Uba khwan bad uba arsap. 

Uba phla ia ka jingtipblei khlem ka jingtip- 

briew. 

Uba pule khlem ka jingangnud ban tip, 
khlem ka jingthmu, khlem ka jingshem- 
phang bad khlem ka jingbishar. 

Uba bam khlem angnud ia ka jingmad. 

Uba dih khlem angnud ia ka jingsliang. 

Uba kdup-thiah khlem ka jingduriap iaka 

lashai. 

Uba hanga-manga bad uba nanglut-tiplut. 



a 

Uba sip ia la ki Shympriahkti bad bam duh 

Doh ia ki. 

Uba shim jaka-rieh ha ka Soptijynsur. 

Uba shim ba ka Jainkyi shah ka long ka Stieh 

jong ka jingiada. 

Uba isih ialade bad kwah ba kiwsi kin ieit 

bad burom ia nga. 

Uba hun ha ka jingim ba khlem jingangnud. 


^EFEREIS/c 

Kat kum ka jingshemphang jongnga, nga iai 
pyrshang ban shakri bad pynneh iala ka jong ka 
jaidbynriew ha ka kyrdan jong ka burom bad ka 
dor. Mynta nga thoh ia kane ka Kot, ban ai iaphi 
ka lad ban bishar bad pynshongdor ialade, bad 
da kaba leh kumta nga shim ba nga la leh iala 
ka jong ka kamram ha ka jingiadei bad phi. 
Mynta ka shong pat haphi, la phin pdiang ne 
iehnoh ia ka. 


Katwa em i bor pyrkhat o, da pyr chang o u 
chakri wou pynneh iei jait bru Khasi-Pnar iong i 
hei kyndon warom wa em dor. Da thoh o ia kani 
ka kot ioh a e lad iaphi waroh wou bichar wou 
pynchongdor ia i hi kam ka jait bru. Hawa da dep 
leh o iei ni sniaw o wa da pyndep o iei kamram o 
hei iatoh o wa phi. Lok waroh, chong haphi wou 
diang ne wou noh iei ni i wa da kdaw o ha kani 
ka kot. 


In my humble way , an attempt is being made 
to serve and uphold the prestige of the Khasi and 
Pnar community by writing this book, and believed 
I have done my duty in relation to you. Either 
you pick it up and read it or put it down, the 
choice is left to you my friends. 



